പാലാ: കാപ്പന് കേക്ക് പോലെ മുറിച്ച ജോസിന്റെ ചങ്ക്; കരിയറിലെ ഏറ്റവും കനത്ത തോല്‍വിയേറ്റുവാങ്ങി ജോസ് കെ മാണി - Newsrupt\nപാലാ: കാപ്പന് കേക്ക് പോലെ മുറിച്ച ജോസിന്റെ ചങ്ക്; കരിയറിലെ ഏറ്റവും കനത്ത തോല്‍വിയേറ്റുവാങ്ങി ജോസ് കെ മാണി\n‘ചങ്കാണ് പാല’ എന്നെഴുതിയ കേക്ക് മുറിച്ചാണ് മാണി സി കാപ്പന് വിജയമാഘോഷിച്ചത്. കേരളം ഉറ്റുനോക്കിയ പോരാട്ടത്തിനൊടുവില് കാപ്പന് സീറ്റ് നിലനിര്‍ത്തി. രണ്ട് രാഷ്ട്രീയ പാര്‍ട്ടികളുടെ അതിജീവനപ്പോരാട്ടത്തിന് കൂടിയാണ് പാലാ സാക്ഷ്യം വഹിച്ചത്. ജയിച്ച സീറ്റ് വിട്ടുകൊടുക്കില്ലെന്ന് നിലപാടെടുത്ത് ഇടതുമുന്നണിയും പാര്‍ട്ടിയും ഉപേക്ഷിച്ചിറങ്ങിയ കാപ്പനും എന്‍സിപി (കെ)യ്ക്കും പാലാ ജീവന്മരണ പോരാട്ടമായിരുന്നു. കാപ്പന് ജയിച്ചത് ഞങ്ങളുടെ കെയര് ഓഫിലാണെന്ന് ആവര്‍ത്തിച്ച സിപിഐഎമ്മിനാകട്ടെ പാലാ അഭിമാന പോരാട്ടവും. മുഖ്യന്ത്രി പിണറായി വിജയനെ ഉള്‍പ്പെടെ രംഗത്തിറക്കി എല്‍ഡിഎഫ് പരമാവധി ശക്തിയും പുറത്തെടുത്താണ് പാലായില് പ്രചരണം നടത്തിയത്. കാപ്പനെ വഞ്ചകനായി ചിത്രീകരിച്ചുകൊണ്ടുള്ള പ്രചരണങ്ങളും ഇതിനിടെ നടന്നു.\nഎന്നാല് എല്ലാറ്റിലുമുപരിയായി പാലാ ഏറ്റവും വലിയ അതിജീവന പ്രശ്‌നമായിരുന്നത് ജോസ് കെ മാണിക്കാണ്. സമീപകാലത്ത് ജോസ് കെ മാണിയെടുത്ത രാഷ്ട്രീയ തീരുമാനങ്ങള് തെറ്റായിരുന്നെന്നാണ് തന്റെ മുന്നണിയുടെ തംരഗത്തിനിടെയിലെ ജോസിന്റെ തോല്‍വി വ്യക്തമാക്കുന്നത്. സ്വന്തം ബൂത്തില് എട്ട് വോട്ടിന് കേരളം കോണ്‍ഗ്രസ് എം ചെയര്‍മാന് പിന്നിലായി. മുന്നണി ജയിക്കുകയും ഘടകകക്ഷിയുടെ മുഖ്യ നേതാവ് സ്വന്തം മണ്ഡലത്തില് തോല്‍ക്കുകയും ചെയ്യുന്ന അപൂര്‍വ്വ അവസ്ഥ. കേരള രാഷ്ട്രീയത്തിലെ അതികായനായിരുന്ന കെ എം മാണി അരനൂറ്റാണ്ട് കോട്ടയായി കാത്ത മണ്ഡലം നിലനിര്‍ത്താന് രണ്ടാമതും അദ്ദേഹത്തിന്റെ പിന്‍ഗാമിക്ക് കഴിഞ്ഞില്ല. ഉപതെരഞ്ഞെടുപ്പില് ജോസ് ടോം പുലിക്കുന്നേല് (അന്ന് യുഡിഎഫില്) കാപ്പനോട് പരാജയപ്പെട്ടപ്പോള് ‘ജോസ് ആയിരുന്നെങ്കില് ഉറപ്പായും ജയിച്ചേനെ’ എന്ന നിരീക്ഷണങ്ങളുണ്ടായിരുന്നു.\nമാണി സി കാപ്പന് കെ എം മാണിയുടെ ഭൂരിപക്ഷം 4,703 വോട്ടാക്കി കുറച്ചിരുന്നു. മണ്ഡലത്തില് മാണി കോണ്‍ഗ്രസ് രാഷ്ട്രീയത്തിനെതിരെ ഉടലെടുത്ത് തുടങ്ങിയ ജനവികാരം ജോസ് തിരിച്ചറിയുന്നത് വൈകിയാണ്. പാലാ സംരക്ഷിക്കുമെന്നാണ് ജനങ്ങളോടും മുന്നണിയോട് ജോസ് ആവര്‍ത്തിച്ചത്. ‘പാലാ-മാണി’ വൈകാരികത പോലും വോട്ടര്‍മാരില് ഇനി ഏല്‍ക്കില്ലെന്ന് തിരിച്ചറിഞ്ഞപ്പോള് ജോസ് കടുത്തുരുത്തിയിലേക്ക് മാറുന്നതിനേക്കുറിച്ച് ആലോചിച്ചെന്ന് റിപ്പോര്‍ട്ടുകളുണ്ടായിരുന്നു. തെരഞ്ഞെടുപ്പിന്റെ അവസാനഘട്ടത്തില് അറ്റകൈ എന്ന പോലെ നടത്തിയ ലവ് ജിഹാദ് പരാമര്‍ശം ഗുണത്തേക്കാളേറെ ദോഷമാണ് ചെയ്തത്.\nരാജ്യസഭാ സീറ്റ് ഉള്‍പ്പെടെ ആവശ്യപ്പെട്ടതെല്ലാം നല്‍കിയിട്ടും കോട്ടയം ജില്ലാ പഞ്ചായത്ത് പ്രസിഡന്റ് സ്ഥാനത്തെ ചൊല്ലിയുള്ള കടുംപിടുത്തമാണ് കേരള കോണ്‍ഗ്രസ് എമ്മിന് യുഡിഎഫിന് പുറത്തേക്കുള്ള വഴി തുറന്നത്. രാഷ്ട്രീയ വിലപേശലുകളില് യഥാര്‍ത്ഥത്തില് ഉള്ളതിനേക്കാള് കൂടുതല് ലിവറേജ് പാര്‍ട്ടികള് മുന്നണിയില് പ്രകടിപ്പിക്കുന്നത് സ്വാഭാവികമാണെങ്കിലും എപ്പോള് മുറുക്കണം, അയയണം എന്ന് കണക്ക് കൂട്ടുന്നതില് ജോസിന് തെറ്റി. ഇടതുമുന്നണിയില് നിന്ന് പാര്‍ട്ടിക്ക് വളരാനാകുമോ എന്ന വിശ്വാസക്കുറവിലാണ് ഒരു വിഭാഗം നേതാക്കളും അണികളും ജോസിനെ വിട്ട് ജോസഫിനൊപ്പം പോയത്. പാര്‍ട്ടി ചെയര്‍മാന് എന്ന റോള് നേതൃപാടവത്തോടെയും നയതന്ത്ര മികവോടേയും ജോസ് കൈകാര്യം ചെയ്യുമോയെന്ന ആശങ്ക കൂടി അണികളുടെ കൊഴിഞ്ഞുപോക്കിലുണ്ടായിരുന്നു. പാര്‍ട്ടി പേരിനും ചിഹ്നത്തിനും വേണ്ടി ജോസഫുമായി നടത്തിയ നിയമപോരാട്ടത്തില് ജയിച്ചെങ്കിലും കെ എം മാണിയുടെ കേരള കോണ്‍ഗ്രസ് ലെഗസി നിലനിര്‍ത്താന് ജോസിന് കഴിഞ്ഞില്ല.\nയുഡിഎഫ് പാളയം വിട്ടപ്പോള് അവിടെ നിന്ന് ലഭിച്ച രാജ്യസഭാ എംപി സ്ഥാനം കൂടി രാജിവെച്ചാണ് ജോസ് എല്‍ഡിഎഫിലെത്തിയത്. നിയമസഭാ തെരഞ്ഞെടുപ്പില് തോറ്റ സ്ഥിതിക്ക് അടുത്ത രാജ്യസഭാ തെരഞ്ഞെടുപ്പ് വരെ കാത്തിരിക്കാനാണ് ജോസ് കെ മാണിയുടെ യോഗം.\nJose K ManiKerala Election 2021Mani C KappenPala Constituency


ബിഎസ് VI പള്‍സര് 150 -യുടെ വില വീണ്ടും വര്‍ധിപ്പിച്ച് ബജാജ് - Malayalam DriveSpark\nUpdated: Saturday, July 11, 2020, 10:31 [IST]\nബിഎസ് VI പള്‍സര് 150 -യുടെ വില വര്‍ധിപ്പിച്ച് ബജാജ്. നിയോണ്, സിംഗിള് ഡിസ്‌ക്, ട്വിന് ഡിസ്‌ക് എന്നിങ്ങനെ മൂന്ന് വകഭേദങ്ങളിലാണ് ബൈക്ക് വിപണിയില് എത്തുന്നത്.\nമൂന്ന് വകഭേദങ്ങളിലും 999 രൂപയുടെ വര്‍ധനവാണ് ഉണ്ടായിരിക്കുന്നത്. ഇതോടെ പ്രാരംഭ പതിപ്പായ നിയോണ് വകഭേദത്തിന് 91,386 രൂപ ഉപഭോക്താക്കള് എക്‌സ്‌ഷോറൂം വിലയായി നല്‍കണം. ഏറ്റവും ഉയര്‍ന്ന വകഭേദമായ ട്വിന് ഡിസ്‌കിന് ഇനി 99,565 രൂപ എക്‌സ്‌ഷോറും വിലയായി നല്‍കണം.\nവില വര്‍ദ്ധനവ് നാമമാത്രമാണെങ്കിലും, ഈ വര്‍ഷം ഫെബ്രുവരിയില് ലോഞ്ച് ചെയ്തതിനുശേഷം ബജാജ് പള്‍സര് 150 ബിഎസ് VI-ന്റെ വില വര്‍ദ്ധിപ്പിക്കുന്നത് ഇത് രണ്ടാം തവണയാണ്. 2020 മെയ് മാസത്തിലാണ് ആദ്യ വര്‍ധനവിന് നല്‍കിയത്. 4,500 രൂപ വരെയാണ് അന്ന് കമ്പനി വില വര്‍ധനവ് വരുത്തിയത്.\nകാര്‍ബ്യൂറേറ്ററിന് പകരമായി 150 സിസി, സിംഗിള് സിലിണ്ടര്, SOHC എയര്-കൂള്‍ഡ് എഞ്ചിനാണ് ബജാജ് പള്‍സര് 150 -യുടെ കരുത്ത്. ഈ എഞ്ചിന് 13.8 bhp കരുത്തും 13.25 Nm torque ഉം സൃഷ്ടിക്കും.\nഅഞ്ച് സ്പീഡാണ് ഗിയര്‍ബോക്‌സ്. സുരക്ഷക്കായി മുന്‍വശത്ത് 240 mm ഡിസ്‌കും പിന്നില് 130 mm ഡ്രം ബ്രേക്കും നല്‍കിയിരിക്കുന്നു. സിംഗിള് ചാനല് എബിഎസും ബൈക്കില് നല്‍കിയിട്ടുണ്ട്.\nഎന്‍ട്രി ലെവല് സ്പോര്‍ട്ടി മോട്ടോര്‍സൈക്കിളിന് 2,055 mm നീളവും 765 mm വീതിയും 1,060 mm ഉയരവും 1,320 mm വീല്‍ബേസും 165 mm ഗ്രൗണ്ട് ക്ലിയറന്‍സും വാഹനത്തിനുണ്ട്. ഭാരം4കിലോഗ്രാം വര്‍ദ്ധിപ്പിച്ചതിനാല് പുതിയ മോഡലിന് 148 കിലോഗ്രാം തൂക്കം കണക്കാക്കുന്നു.\nവലിയ ഹെഡ്‌ലാമ്പ്, ഷാര്‍പ്പായ എക്‌സ്റ്റെന്‍ഷനുകള്, വലിയ ഫ്യുവല് ടാങ്ക്, ടെയില് സെക്ഷന് എന്നിവ ഉപയോഗിച്ച് പള്‍സര് 150 -യുടെ സ്‌റ്റൈലിംഗ് വര്‍ഷങ്ങളായി വലിയ മാറ്റമൊന്നും കമ്പനി വരുത്തിയിട്ടില്ല.\nഎല്‍ഇഡി പൊസിഷന് ലൈറ്റുകള്, ഓറഞ്ച് ബാക്ക്‌ലിറ്റ് എല്‍സിഡി ഡിസ്‌പ്ലേയുള്ള അനലോഗ് കണ്‍സോള്, പ്രകാശമുള്ള സ്വിച്ച് ഗിയര് എന്നിവ ബൈക്കിന്റെ സവിശേഷതകളാണ്.\nBajaj Hiked Pulsar 150 BS6 Prices Again. Read in Malayalam.


ക്രിസ്മസ്, പുതുവര്‍ഷം; കേരളം കുടിച്ചു തുലച്ചത് 480 കോടി – Times Kerala\nകൊച്ചി: ബാറുകള് തുറക്കാനുള്ള സര്‍ക്കാര് തീരുമാനം നടപ്പാക്കിയതിന് ശേഷമുള്ള ആദ്യ ക്രിസ്മസും പുതുവത്സരാഘോഷവും പതിവുതെറ്റിച്ചില്ല, ആഘോഷം കേമമാക്കാന് കേരളീയര് കുടിച്ചു തുലച്ചത് 480.14 കോടി രൂപ. മുന് വര്‍ഷത്തെ അപേക്ഷിച്ച് 77.79 കോടി രൂപയുടെ അധികവില്‍പ്പന.\nകഴിഞ്ഞ വര്‍ഷം ഈ കാലയളവില് 402.35 കോടിയുടെ മദ്യമാണ് വിറ്റിരുന്നത്. പുതുവര്‍ഷ ദിനത്തില് ഉച്ചവരെയുള്ള കണക്കുകളാണ് ഇപ്പോള് പുറത്തുവന്നത്. പൂര്‍ത്തിയാകുമ്പോള് സംഖ്യ ഇനിയും ബഹുദൂരം മുന്നിലെത്തും.\nക്രിസ്മസിനു രേഖപ്പെടുത്തിയത് റെക്കോര്‍ഡ് മദ്യ വില്‍പ്പനയായിരുന്നു. കഴിഞ്ഞ വര്‍ഷത്തേക്കാള് 11.34 കോടി രൂപയുടെ മദ്യമാണ് ഇത്തവണ ബിവ്‌റേജസ് കോര്‍പറേഷന് അധികമായി വിറ്റത്. ക്രിസ്മസ് തലേന്ന് കഴിഞ്ഞ വര്‍ഷത്തേക്കാള് ഏഴുകോടി രൂപയുടെ മദ്യവും മലയാളി അകത്താക്കി. ക്രിസ്മസ് ദിവസം 11.34 കോടി രൂപയുടെ മദ്യവും കേരളം അധികമായി കുടിച്ചു തീര്‍ത്തു.\nക്രിസ്മസിന് മുന്‍പുള്ള മൂന്ന് ദിവസത്തെ കണക്കില് മൊത്തം 313.63 കോടി രൂപയുടെ മദ്യമാണ് വിറ്റത്. ഡിസംബര് 24ന് മാത്രം 157.05 രൂപയുടെ മദ്യം ബെവ്‌കോ വഴി വിറ്റു പോയി. കഴിഞ്ഞ ക്രിസ്മസ് കാലത്ത് ഇത് 256.01 കോടി രൂപയുടെ മദ്യമായിരുന്നു.


കനത്തമഴ: താഴ്ന്നപ്രദേശങ്ങൾ വെള്ളത്തിൽ: വീടുകളിൽ വെള്ളംകയറി | Vaikkam\nകനത്തമഴ: താഴ്ന്നപ്രദേശങ്ങൾ വെള്ളത്തിൽ: വീടുകളിൽ വെള്ളംകയറി\nമാഞ്ഞൂരിൽ ദുരിതാശ്വാസക്യാമ്പ് തുറന്നു\nവൈക്കം: കനത്തമഴ നഗരത്തിലെ താഴ്ന്നപ്രദേശങ്ങളെ വെള്ളത്തിലാക്കി. തോടുകളിൽനിന്ന് വെള്ളം കടകളിലേക്ക് ഇരച്ചുകയറിയത് നാശനഷ്ടങ്ങളുണ്ടാക്കി. അന്ധകരാത്തോട് കരകവിഞ്ഞതും നിരവധി കുടുംബങ്ങളെ വിഷമത്തിലാക്കി.\nതിങ്കളാഴ്ച പുലർച്ചെ നാലിന് തുടങ്ങിയ കനത്തമഴ മണിക്കൂറുകളോളം നീണ്ടപ്പോൾ നഗരത്തിന്റെ പ്രധാന റോഡുകളെല്ലാം വെള്ളത്തിൽ മുങ്ങി. പത്രവിതരണത്തിനും പാൽവിതരണത്തിനും തടസ്സം നേരിട്ടു. കൊച്ചുകവല -കച്ചേരിക്കവല റോഡ്, ആശുപത്രി -ജെട്ടിറോഡ് വെള്ളത്തിൽ മുങ്ങിയതും വ്യാപാരസ്ഥാപനങ്ങളെ ദുരിതത്തിലാക്കി. കുത്തൊഴുക്കിൽ മാലിന്യങ്ങൾ അടിഞ്ഞുകൂടി. ഷട്ടറുകൾവഴി കടകളിലേക്ക് വെള്ളം കയറിയതും നാശങ്ങൾ വരുത്തി. നഗരത്തിലെ ഓടകളിലെ തടസ്സങ്ങളാണ് പെട്ടെന്ന് ജലനിരപ്പ് ഉയരാൻ കാരണം.\nകടുത്തുരുത്തി: കനത്തമഴയയെ തുടർന്നുണ്ടായ പ്രളയത്തിൽ നാട് ദുരിതത്തിൽ. താഴ്ന്നപ്രദേശങ്ങളിലും റോഡുകളിലും വെള്ളക്കെട്ടുണ്ടായി. കനത്തമഴയിൽ വീടുകളിൽ വെള്ളം കയറിയതിനെ തുടർന്ന് മാഞ്ഞൂർ പഞ്ചായത്ത് കമ്യൂണിറ്റി ഹാളിൽ ദുരിതാശ്വാസക്യാമ്പ് തുറന്നു. 20 കുടുംബങ്ങൾ ക്യാമ്പിൽ രജിസ്റ്റർ ചെയ്തു. കുറുപ്പന്തറ ഗവ. ആശുപത്രിക്കുസമീപം, കന്റാറ്റുപാടം, ഇരവിമംഗലം അങ്കണവാടി പരിസരം, കുറുപ്പന്തറ കടവിനുസമീപം വാതപ്പള്ളിച്ചിറ, മാഞ്ഞൂർ സൗത്ത്, കുഴിയാഞ്ചാൽ എന്നിവിടങ്ങളിലെ വീടുകളിലും റോഡുകളിലുമാണ് വെള്ളം കയറിയത്. കൃഷിയിറക്കിയ കോതനല്ലൂർ വെള്ളാമറ്റം ഇടച്ചാൽ കരിനിലം പാടശേഖരത്തെ നെൽകൃഷി വെള്ളത്തിനടിയിലായി. 20 ഏക്കർ വരുന്ന പാടശേഖരത്തിൽ 25 കർഷകരാണ് കൃഷിചെയ്യുന്നത്. വർഷത്തിൽ ഒരിക്കൽ മാത്രം നെൽകൃഷി ചെയ്യുന്ന ഇവിടെ വെള്ളിയാഴ്ചയാണ് വിത നടത്തിയത്. കടുത്തുരുത്തി വലിയതോട്, ചുള്ളിത്തോട് എന്നിവ കരകവിഞ്ഞതിനെ തുടർന്ന് തോടിനുസമീപത്തെ വീടുകളിലും റോഡിലും വെള്ളംകയറി. ഞീഴൂരിൽ തോട് കരകവിഞ്ഞ് ഞീഴൂർ ടൗണും പരിസരവും വെള്ളത്തിനടിയിലായി. വ്യാപാരസ്ഥപനങ്ങളിൽ വെള്ളംകയറി. വെള്ളം കയറിയതിനെ തുടർന്ന് കടുത്തുരുത്തി ജലവിഭവവകുപ്പിന്റെ ഓഫീസ് പ്രവർത്തനവും താളംതെറ്റി. കടുത്തുരുത്തി പഞ്ചായത്തിലെ എരുമത്തുരുത്തിൽ 12 വീടുകളിൽ വെള്ളംകയറി. കടുത്തുരുത്തി-പെരുവ റോഡിലെ കൈലാസപുരത്ത് തിങ്കളാഴ്ച വൈകീട്ട് ആറോടെ കോട്ടയത്തുനിന്നു പിറവത്തിനു പോകുകയായിരുന്ന ടൂറിസ്റ്റ് ബസ് വെള്ളക്കെട്ടിൽ നിന്നുപോയി. അഗ്നിരക്ഷാസേനയെത്തി ഇതിലെ യാത്രക്കാരെ പുറത്തിറക്കിയശേഷം ബസ് റോഡിൽനിന്നു മാറ്റി. തലയോലപ്പറമ്പ്-ഏറ്റുമാനൂർ റോഡിൽ ആപ്പാഞ്ചിറയ്ക്കുസമീപം, കീഴൂർ-കയ്യൂരിക്കൽ റോഡ്, ആപ്പുഴ-മാന്നാർ റോഡ്, ആയാംകുടി ഗവ. സ്‌കൂളിന് മുന്നിലെ റോഡ്, കടുത്തുരുത്തി തീരദേശ റോഡ് എന്നിവിടങ്ങളിൽ വെള്ളംകയറി. ആപ്പാഞ്ചിറ-കീഴൂർ തോടിന്റെ കൽക്കെട്ട് തകർന്ന് പുളിഞ്ചുവട് ഭാഗത്ത് തോട് ദിശമാറി കൃഷിയിടങ്ങളിലേക്കു ഒഴുകി.\nകല്ലറ: കനത്തമഴയിൽ കല്ലറ മുണ്ടാറിൽ വൻകൃഷിനാശം. വിത കഴിഞ്ഞതുമുതൽ വിളവെടുപ്പിന് പാകമായതടക്കമുള്ള 400 ഏക്കർ നെൽകൃഷിയാണ് നശിച്ചത്.\nപുതുക്കരി, പാപ്പാടി, കൊടുതുരുത്ത്, കങ്ങഴ 110, മണിമല, ഒൻപതാം നമ്പർ ഹരിജൻ കോർപ്പറേഷൻ, മുണ്ടരൻപള്ളി, കാരിച്ചാൽ, കോട്ടയം കരി എന്നീ പാടശേഖരങ്ങളിലെ കൃഷിയാണ് വെള്ളം കയറിയത്. കരിയാറും എഴുമാംകായലും കരകവിഞ്ഞൊഴുകിയാണ് ഈ പാടശേഖരങ്ങളിൽ വെള്ളം കയറിയത്. യുദ്ധകാല അടിസ്ഥാനത്തിൽ വെള്ളം പമ്പ് ചെയ്തും മടയടച്ചും കൃഷി സംരക്ഷിക്കാനുള്ള ശ്രമം നടന്നുവരികയാണെന്ന് കൃഷി ഓഫീസർ ജോസഫ് ജെഫ്രി അറിയിച്ചു.\nവെച്ചൂർ : വെച്ചൂർ അരികുപുറം പാടശേഖരത്തിലെ നെൽകൃഷി നശിച്ചു. നൂറ്റിപതിനൊന്ന് ഏക്കർ വിസ്തൃതിയുള്ള പാടത്ത് അരയേക്കർ മുതൽ അഞ്ച് ഏക്കർവരെ നിലമുള്ള 62 കർഷകരാണുള്ളത്. വിളഞ്ഞ നെല്ല് തിങ്കളാഴ്ച കൊയ്യാനായി കൊയ്ത്ത് യന്ത്രം പാടത്തെത്തിച്ചിരുന്നു.\nപുലർച്ചെ മുതൽ തോരാതെ പെയ്ത മഴയിൽ പാടശേഖരത്ത് വെള്ളംനിറഞ്ഞ് നെൽച്ചെടികൾ അടിഞ്ഞത്. ഒരേക്കറിൽനിന്നു 30 ക്വിന്റൽ നെല്ല് ലഭിക്കുന്ന പാടശേഖരമാണിതെന്ന് കർഷകർ പറയുന്നു. ഒരേക്കറിൽ 28,000-ഓളം രൂപ കൃഷിക്കായി കർഷകർ ചെലവാക്കിയിട്ടുണ്ട്. മഴ തുടരാതിരുന്നാൽ മൂന്നുദിവസമെങ്കിലും തുടർച്ചയായി വെള്ളം വറ്റിച്ചാലെ കൊയ്ത്തുയന്തം പാടത്തിനിറക്കാനാകൂ.\nനനവുള്ള പാടത്ത് സാധാരണ കൊയ്യുന്നതിന്റെ മൂന്നുമടങ്ങ് സമയമെടുത്തെ കൊയ്‌തെടുക്കാനാകൂ. അടിഞ്ഞുപോയ നെല്ലിൽ കുറെയധികം കിട്ടാതെ പോകുകയും വൻതുക കൊയ്ത്തുകൂലിയുമായി നൽകേണ്ടിയും വരും. കർഷകർക്ക് വലിയ നഷ്ടമാണ് വന്നതെന്ന് പാടശേഖര സമിതി പ്രസിഡന്റ് ചേനപ്പാടി മനോഹരൻ, സെക്രട്ടറി വി.ടി.സണ്ണി പോട്ടയിൽ എന്നിവർ അറിയിച്ചു.\nകാളികാവ്: ഒരാഴ്ച പിന്നിടുംമുമ്പ് രണ്ടാമതും കാളികാവ് ശ്രീപോർക്കലി ക്ഷേത്രവും സമീപത്തെ വീടുകളും കൃഷിയിടവും വെള്ളത്തിലായി. കാളികാവ് മാറൊഴുക പാലവും എം.വി.ഐ.പി. കനാലും തോടും ചേരുന്നത് ഇവിടെയാണ്. മൂന്നുദിവസം മുമ്പത്തെ മഴയിൽ തൊട്ടടുത്ത പാടത്തെ പച്ചക്കറി കൃഷി, വാഴ, കപ്പ എന്നിവ വെള്ളംകയറി നശിച്ചിരുന്നു.\nഅശാസ്ത്രീയമായ രീതിയിൽ പാലത്തിനുസമീപം തോട്ടിൽ തടയണ പണിതതാണ് വെള്ളക്കെട്ടിന് കാരണമെന്ന് നാട്ടുകാർ പറയുന്നു. കല്ലഞ്ചിറ -വയലാ റോഡിൽ പഞ്ചായത്തുകളെ ബന്ധിപ്പിക്കുന്ന പാലത്തിനും ബലമില്ലാതായി. തടയണയ്ക്ക് ചീപ്പ് പാലകളിട്ട് വെള്ളം തുറന്നുവിടാനും പാലത്തിന്റെ അറ്റകുറ്റപ്പണി ഉടൻ ആരംഭിക്കണമെന്നും ആവശ്യപ്പെട്ട് നാട്ടുകാർ പലതവണ പരാതി നൽകിയിരുന്നു. ഇനി ജനകീയ സമരത്തിനൊരുങ്ങുകയാണെന്ന് ദേവസ്വം ഭാരവാഹികൾ പറഞ്ഞു.


Amazing Recharge Plans: പ്രതിമാസം വെറും 125 രൂപ മാത്രം ചെലവുള്ള ഈ ഒറ്റ recharge ചെയ്യു, വർഷം മുഴുവനും വിശ്രമിക്കൂ..! | News in Malayalam\nLive• ENG NZ 12/1 (2.5)\nMay 11, 2021, 17:38 PM IST\nഎയർടെല്ലിന് 1498 രൂപയുടെ ഒരു പ്ലാൻ ഉണ്ട് (Airtel plan for Rs 1498). ഇതിൽ നിങ്ങൾക്ക് ഒരു തവണ റീചാർജ് ചെയ്താൽ പിന്നെ വർഷം മുഴുവനും ചിന്തിക്കണ്ട. ഈ പ്ലാൻ കണക്കാക്കുകയാണെങ്കിൽ ഇതിന് പ്രതിമാസം 124.80 രൂപയാണ് വില. പ്ലാനിൽ നിങ്ങൾക്ക് 3600 SMS ലഭിക്കും. പദ്ധതിയുടെ കാലാവധി ഒരു വർഷമാണ്. കൂടാതെ ഒരു വർഷത്തേക്ക് നിങ്ങൾക്ക് മൊത്തം 24 ജിബി ഡാറ്റ ലഭിക്കും. വർഷം മുഴുവനും ഏത് നെറ്റ്‌വർക്കിലേക്കും നിങ്ങൾക്ക് പരിധിയില്ലാത്ത കോളിംഗ് നടത്താം.\nറിലയൻസ് ജിയോയ്ക്ക് 1299 രൂപയുടെ പ്ലാനുണ്ട് (Reliance Jio plan for Rs 1299). അതിന്റെ കാലാവധി 336 ദിവസമാണ്. ഇതിന് പ്രതിമാസം 118 രൂപയാണ് വില വരുന്നത്. ഇതിൽ നിങ്ങൾക്ക് 336 ദിവസത്തേക്ക് മൊത്തം 24 ജിബി ഡാറ്റ ലഭിക്കും. ഇനി ഡാറ്റ പരിധി കഴിഞ്ഞാലും, 64Kbps വേഗതയിൽ ഇന്റർനെറ്റ് പ്രവർത്തിക്കുന്നത് തുടരും. ഏത് നെറ്റ്‌വർക്കിലേക്കും പരിധിയില്ലാത്ത കോളുകൾ വിളിക്കാൻ കഴിയും. റീചാർജ് പ്ലാനിൽ Jio Saavn, Jio TV, ജിയോ സിനിമ, ജിയോ ആപ്പ് എന്നിവയുടെ സബ്സ്ക്രിപ്ഷനും ലഭ്യമാണ്.\nVi അതായത് വോഡഫോൺ ഐഡിയയ്ക്ക് 1499 രൂപയുടെ (Vi plan for 1499 rupees) ഒരു പ്ലാൻ ഉണ്ട്. ഈ പ്ലാനിന്റെ കാലാവധി 365 ദിവസമാണ്. നിങ്ങൾ കണക്കുകൂട്ടുകയാണെങ്കിൽ നിങ്ങൾക്ക് എല്ലാ മാസവും 124.91 രൂപ മാത്രമേ ചെലവാകുകയുള്ളൂ. ഈ പ്ലാനിൽ വർഷം മുഴുവനും 3,600 എസ്എംഎസും 24 ജിബി ഡാറ്റയും ലഭ്യമാണ്. കൂടാതെ, ഏത് നെറ്റ്‌വർക്കിലേക്കും പരിധിയില്ലാത്ത വോയ്‌സ് കോളിംഗ് സൗകര്യവുമുണ്ട്.\nസർക്കാർ ടെലികോം കമ്പനിയായ ഭാരത് സഞ്ചാർ നിഗം ലിമിറ്റഡിന് 1999 രൂപയുടെ (BSNL plan for 1999 rupees) ഒരു പദ്ധതിയുണ്ട്. അതിന്റെ കാലാവധി 365 ദിവസമാണ്. ഈ പ്ലാൻ അൽപ്പം ചെലവേറിയതാണെങ്കിലും നിങ്ങൾക്ക് ദിവസവും3ജിബി ഡാറ്റ ലഭിക്കും. എല്ലാ ദിവസവും നിങ്ങൾക്ക് 100 SMS ഫ്രീയായി ലഭിക്കും. നിങ്ങൾക്ക് പരിധിയില്ലാത്ത വോയ്‌സ് കോളുകളും വിളിക്കാം.\nറിലയൻസ് ജിയോയ്ക്ക് 2121 രൂപയുടെ മറ്റൊരു പ്ലാൻ (Jio Rs 2121 prepaid plan) കൂടിയുണ്ട്. അതിന്റെ കാലാവധി 336 ദിവസമാണ്. അൽപ്പം ചെലവേറിയതിന്റെ പ്രയോജനം നിങ്ങൾക്ക് എല്ലാ ദിവസവും 1.5 ജിബി ഡാറ്റ ലഭിക്കും എന്നതാണ്. നിങ്ങൾക്ക് പരിധിയില്ലാത്ത വോയ്‌സ് കോളുകൾ ചെയ്യാൻ കഴിയും. എല്ലാ ദിവസവും നിങ്ങൾക്ക് 100 എസ്എംഎസ് ലഭിക്കുന്നു, കൂടാതെ നിങ്ങൾക്ക് ജിയോ ആപ്പ് സബ്സ്ക്രിപ്ഷനുകളും ലഭിക്കും.\nReliance Jio Airtel Vodafone-Idea RECHARGE PLANS Cheapest Annual Recharge Plans


റിലീസ് ചെയ്ത് 10 വര്‍ഷങ്ങള് കഴിഞ്ഞിട്ടും റീലീസ് അനുമതി ലഭിക്കാതെ 'ഡാം 999'; കാരണം ഇതാണ്..!! - Skylark Pictures\nഎന്നേക്കാൾ ഹോട്ട് ആയ പൊക്കിള്‍ക്കുഴി കാണിച്ച് അഭിനയിക്കുന്ന ഒരുപാട് നടിമാര് ഇവിടെ ഉണ്ട് ; ഇവര്‍ക്കൊന്നും മടുത്തില്ലേ ?; സോനാ നായർ തുറന്ന് പറയുന്നു..!!\nറിമി ടോമിയുടെ ആദ്യ ഭർത്താവിന്റെ രണ്ടാം വിവാഹ ശേഷമുള്ള ഇപ്പോഴത്തെ ജീവിതം ഇങ്ങനെ..!!\nരണ്ട് വർഷമായി മോഹൻലാൽ ആരാധകർ കാത്തിരിക്കുന്ന സിനിമയാണ് പ്രിയദർശൻ മോഹൻലാൽ ടീം ഒപ്പം എന്ന ചിത്രത്തിന് ശേഷം ഒന്നിക്കുന്ന മരക്കാർ അറബിക്കടലിന്റെ സിംഹം. മരക്കാർ റിലീസ് തീയതി പ്രഖ്യാപിച്ചക് വെറും 72 മണിക്കൂർ കൊണ്ട് മോഹൻലാൽ ആരാധകർ കാണിച്ച വിസ്മയങ്ങൾ അക്ഷരാർത്ഥത്തിൽ ഞെട്ടിയത് വിമർശകരും എതിരാളികളും തന്നെയാണ്. ചിത്രത്തിന്റെ പ്രീ ബുക്കിങ്ങിൽ കൂടി അഭൂതമായ മുന്നേറ്റം ഉണ്ടാക്കാൻ യഥാർത്ഥത്തിൽ ആന്റണി പെരുമ്പാവൂരിന് കഴിഞ്ഞു. മോഹൻലാലിന്റെ ആരാധകരിൽ ഉള്ള ആ വിശ്വാസം തന്നെയാണ് ആന്റണി പെരുമ്പാവൂർ റീലീസ് ചെയ്യാൻ രണ്ടാഴ്ചയിൽ കൂടുതൽ ഉള്ളപ്പോൾ പ്രീ ബുക്കിങ് തുടങ്ങിയതും. ആശിർവാദ് സിനിമാസിന്റെ കീഴിൽ മാത്രമുള്ള തീയറ്ററിൽ ആണ് ആദ്യം ബുക്കിങ് തുടങ്ങിയത്.\nബുക്കിങ് തുടങ്ങിയ ഭൂരിഭാഗം ടിക്കറ്റുകളും മണിക്കൂറുകൾക്ക് അകം വിറ്റഴിക്കാൻ കഴിഞ്ഞു. ഇതുവരെയുള്ള ഫാൻസ് ഷോ റെക്കോർഡ് ഉണ്ടായിരുന്നത് ഒടിയൻ ചിത്രത്തിൽ ആയിരുന്നു. 409 ഫാൻസ് ഷോ ആണ് നടത്തിയത്. കുറുപ്പിന് 150 ഫാൻസ് ഷോ ആണ് ഉണ്ടായിരുന്നത്. നിലവിൽ 500 ഫാൻസ് ഷോകൾ ആണ് മോഹൻലാൽ ആരാധകർ തീരുമാനിച്ചിരിക്കുന്നത്. അതേസമയം കൂടുതൽ തീയറ്ററുകൾ ചാർട്ട് ചെയ്യുന്നതിന് അനുസരിച്ച് ഷോ എന്നതിൽ ഗണ്യമായ വർദ്ധനവ് ഉണ്ടാവും. വെളുപ്പിന് 12 മണിക്കും 3.30 നും രാവിലെ7മണിക്കും (12.01 AM, 3.30 AM,7AM) ഇങ്ങനെയാണ് ഇപ്പോൾ ഔദ്യോഗികമായി ഫാൻസ് ഷോ നടക്കാൻ പോകുന്നത്. നിലവിൽ 500 ഫാൻസ് ഷോ ചാർട്ട് ചെയ്തിട്ടുണ്ട് എങ്കിൽ കൂടിയും മോഹൻലാൽ ആരാധകർ ആഗ്രഹിക്കുന്നത് ഫാൻസ് ഷോയിൽ ആയിരമെന്ന മാന്ത്രിക സംഖ്യ തന്നെയാണ്.\nമോഹൻലാൽ ആരാധകർക്ക് ഇടയിൽ ജില്ലകൾ തിരിച്ചുള്ള ഒരു മത്സരം ഇപ്പോൾ നടക്കുന്നുണ്ട്. ഏറ്റവും കൂടുതൽ ഫാൻസ് ഷോ കളിക്കുന്നത് ഏത് ജില്ലകൾ ആയിരിക്കും എന്നുള്ള തരത്തിൽ ചർച്ചകൾ മുന്നോട്ട് പോകുന്നത്. മലപ്പുറം , തൃശൂർ ജില്ലകൾ ഒന്നാം സ്ഥാനത്തേക്ക് മത്സരിക്കുന്നവരിൽ മുൻപന്തിയിൽ ഉള്ളത്. മാരത്തോൺ ഷോ ഉണ്ടാകും എന്നുള്ള സൂചന ഇതിനോടകം ഏരീസ് പ്ലസ് നൽകി കഴിഞ്ഞു.7സ്‌ക്രീനിൽ 42 ഷോ ഉണ്ടാവും എന്നാണ് തീയറ്റർ ഉടമ സോഹൻ റോയ് അറിയിച്ചത്. തിരുവനന്തപുരം ജില്ലയിൽ മാത്രം ആദ്യ ദിനം 208 ഷോ ആണ് ഉണ്ടാകുക. നിലവിൽ 2500 മുകളിൽ ആദ്യ ദിന ഷോ നടത്തിയ റെക്കോർഡ് കുറുപ്പിനാണ്.


ഇത് ഡല്‍ഹിയുടെ വികസന നായകന്,തന്ത്രങ്ങളെ മറുതന്ത്രങ്ങള് കൊണ്ട് നേരിട്ടവന്;എല്ലാം കിറുകൃത്യം | arvind kejriwal| arvind kejrival election strategy| aam admi delhi\nഇത് ഡല്‍ഹിയുടെ വികസന നായകന്,തന്ത്രങ്ങളെ മറുതന്ത്രങ്ങള് കൊണ്ട് നേരിട്ടവന്;എല്ലാം കിറുകൃത്യം\nതിരഞ്ഞെടുപ്പ് പ്രചരണത്തിന്റെ തുടക്കം മുതല് ബിജെപി ഒരുക്കിയ കെണികളില് വീഴാതെ എല്ലാത്തിനേയും നേരിട്ടതായിരുന്നു കെജ്രിവാളിന്റെ വിജയതന്ത്രം.\nഹനുമാന് ക്ഷേത്രത്തില് ദര്‍ശനം നടത്തി ഹിന്ദുമത വിശ്വാസിയാണെന്ന് ഓര്‍മപ്പെടുത്തി\nന്യൂനപക്ഷ സംവരണസീറ്റുകളിലെ പരസ്യപ്രചരണങ്ങളില്‍നിന്നും വിട്ടുനിന്നു\nന്യൂഡല്‍ഹി: രാജ്യതലസ്ഥാനമായ ഡല്‍ഹിയില് ഒരിക്കല്‍കൂടി ആംആദ്മി പാര്‍ട്ടി അധികാരമുറപ്പിച്ചിരിക്കുന്നു. ആവനാഴിയിലെ എല്ലാ ആയുധങ്ങളും പുറത്തെടുത്ത് തിരഞ്ഞെടുപ്പ് പ്രചരണത്തിനിറങ്ങിയ ബിജെപിയെ മുട്ടുകുത്തിച്ച് അരവിന്ദ് കെജ്രിവാള് ഡല്‍ഹിയിലെ ഹീറോയായി. വര്‍ഗീയതയ്ക്കും വിഭാഗീയതയ്ക്കുമല്ല, വാഗ്ദാനങ്ങള് നിറവേറ്റുന്നവര്‍ക്കും ജനങ്ങള്‍ക്ക് വേണ്ടി പ്രവര്‍ത്തിക്കുന്നവര്‍ക്കൊപ്പവുമാണ് തങ്ങളെന്ന് ഡല്‍ഹിയിലെ വോട്ടര്‍മാര് തെളിയിച്ചു.\nതിരഞ്ഞെടുപ്പ് പ്രചരണത്തിന്റെ തുടക്കം മുതല് ബിജെപി ഒരുക്കിയ കെണികളില് വീഴാതെ വളരെ തന്ത്രപരമായി എല്ലാത്തിനേയും നേരിട്ടതായിരുന്നു കെജ്രിവാളിന്റെ വിജയതന്ത്രം. വിവാദങ്ങളില്‍നിന്നും കോലാഹലങ്ങളില്‍നിന്നും അദ്ദേഹം കൃത്യമായ അകലം പാലിച്ചപ്പോള് ഡല്‍ഹിയുടെ ബ്രാന്‍ഡ് അംബാസിഡറായി ആംആദ്മി പാര്‍ട്ടി കെജ്രിവാളിനെ അവരോധിച്ചു.\nപൗരത്വ നിയമ ഭേദഗതി, കശ്മീരിന്റെ പ്രത്യേകാധികാരം റദ്ദാക്കിയ നടപടി, മുത്തലാഖ് ക്രിമിനല് കുറ്റമാക്കിയത്, ബാലക്കോട്ട് വ്യോമാക്രമണം തുടങ്ങിയ വിഷയങ്ങളായിരുന്നു ബിജെപിയുടെ പ്രചരണ വിഷയങ്ങള്. ഓരോ യോഗങ്ങളിലും റാലികളിലും ബിജെപി നേതാക്കള് ഇക്കാര്യങ്ങളില് ഊന്നി പ്രസംഗിക്കുകയും ചെയ്തു. ഷഹീന്‍ബാഗിലെ പ്രതിഷേധങ്ങളും ബിജെപി തിരഞ്ഞെടുപ്പ് പ്രചരണത്തില് മുഖ്യവിഷയമാക്കി മാറ്റി. എന്നാല് ബിജെപിയുടെ ഇത്തരം പ്രചരണരീതികളില്‍നിന്ന് വളരെ വ്യത്യസ്തമായിട്ടായിരുന്നു കെജ്രിവാളിന്റെ നേതൃത്വത്തില് ആംആദ്മി തിരഞ്ഞെടുപ്പിനെ നേരിട്ടത്.\nപൗരത്വ നിയമ ഭേദഗതി വിഷയത്തിലും ഷഹീന്‍ബാഗ് വിഷയത്തിലും കടുപ്പമേറിയ നിലപാടുകള് സ്വീകരിക്കാതെ കെജ്രിവാള് മാറിനിന്നു. പകരം ഡല്‍ഹിയിലെ വികസനകാര്യങ്ങളും തന്റെ സര്‍ക്കാര് പാലിച്ച വാഗ്ദാനങ്ങളും ജനങ്ങള്‍ക്കിടയിലേക്ക് എത്തിക്കാന് അശാന്തം പരിശ്രമിച്ചു. 81 ശതമാനത്തോളം ഹിന്ദുവിഭാഗക്കാര് ജീവിക്കുന്ന ഡല്‍ഹിയില് ബിജെപിയുടെ പലപ്രചരണങ്ങളും ആംആദ്മിക്ക് വെല്ലുവിളിയായിരുന്നു. അതിനാല്‍തന്നെ താന് ഒരു ഹിന്ദുവാണെന്നത് ഒന്നുകൂടി ഉറപ്പിക്കുന്നതിനുള്ള നീക്കങ്ങളും കെജ്രിവാളിന്റെ ഭാഗത്തുനിന്നുണ്ടായി.\nപൗരത്വ നിയമഭേദഗതിക്കെതിരേ പാര്‍ലമെന്റില് എതിര്‍ത്ത് വോട്ട് ചെയ്‌തെങ്കിലും പിന്നീടുണ്ടായ വലിയ സമരവേദികളിലേക്കൊന്നും ആംആദ്മി കടന്നുചെന്നില്ല. പൗരത്വ വിഷയത്തില് ഡല്‍ഹിയില് അക്രമങ്ങളും സംഘര്‍ഷങ്ങളും പൊട്ടിപ്പുറപ്പെട്ടപ്പോഴും പോലീസ് അതിക്രമം അരങ്ങുവാഴുമ്പോളും കെജ്രിവാള് സംയമനം പാലിച്ചു. ട്വീറ്റുകളില് മാത്രം പ്രതികരണം ഒതുക്കി. ഇതിനൊപ്പം പരിക്കേറ്റവര്‍ക്കും മറ്റും ചികിത്സാസൗകര്യങ്ങള് ഉറപ്പുവരുത്തി. ബിജെപിയുടെ തുറന്ന എതിരാളിയെന്ന സ്ഥാനത്തേക്ക് കടന്നുചെല്ലാന് കോണ്‍ഗ്രസിന് അവസരവും നല്‍കി.\nകോണ്‍ഗ്രസിന്റെയും മറ്റു പ്രതിപക്ഷ പാര്‍ട്ടികളുടെയും നേതൃത്വത്തില് നടന്ന സിഎഎ വിരുദ്ധ പ്രക്ഷോഭങ്ങളില്‍നിന്നും ആംആദ്മി അകലംപാലിച്ചു. തലസ്ഥാനം യുദ്ധക്കളമായി മാറിയപ്പോള് കടുത്ത നിലപാടുകള് സ്വീകരിക്കാതെ പ്രതികരണം നടത്തി. താനൊരു മുസ്ലീം അനുകൂല നേതാവല്ല, പക്ഷേ, രാജ്യത്തെ അനുകൂലിക്കുന്ന നേതാവാണെന്ന തോന്നലുണ്ടാക്കാന് പ്രത്യേക ശ്രദ്ധപുലര്‍ത്തി. പൗരത്വ വിഷയത്തെക്കുറിച്ചുള്ള പ്രതികരണത്തില് ഇന്ത്യയുടെ സാമ്പത്തിക പ്രതിസന്ധിയെ കൂട്ടിച്ചേര്‍ത്ത് മറുപടി നല്‍കി. സാമ്പത്തിക പ്രതിസന്ധി ഇത്രയും രൂക്ഷമായിരിക്കുമ്പോള് എവിടെയാണ് കുടിയേറ്റക്കാരായെത്തുന്ന ലക്ഷക്കണക്കിന് പേരെ ഉള്‍ക്കൊള്ളുകയെന്ന് അദ്ദേഹം ചോദിച്ചു.\nഡല്‍ഹിയിലെ വോട്ടെടുപ്പിന് കൃത്യം ഒരാഴ്ച മുമ്പ് ഹനുമാന് ക്ഷേത്രത്തില് ദര്‍ശനം നടത്തി താനൊരു ഹിന്ദു മതവിശ്വാസിയാണെന്നകാര്യം ഓര്‍മപ്പെടുത്തി. ഹിന്ദുത്വം ഉയര്‍ത്തിപ്പിടിച്ച് വോട്ട് തേടാന് ശ്രമിച്ച ബിജെപിക്ക് വലിയ തിരിച്ചടിയായി അതുമാറി. ബിജെപി നേതാക്കള് വ്യാജ ഹിന്ദുക്കളാണെന്നും അദ്ദേഹം ആരോപിച്ചു.\nആംആദ്മിയുടെ മുസ്ലീം സ്ഥാനാര്‍ഥികളുടെ പ്രചരണത്തിന് പാര്‍ട്ടിത്തലത്തില് ശക്തമായ പിന്തുണയുണ്ടായിരുന്നെങ്കിലും കെജ്രിവാള് അകലം പാലിച്ചിരുന്നു. ന്യൂനപക്ഷ സംവരണസീറ്റുകളിലെ പരസ്യപ്രചരണങ്ങളില്‍നിന്നും അദ്ദേഹം പരമാവധി വിട്ടുനില്‍ക്കുകയും ചെയ്തു.\nഷഹീന്‍ബാഗിലെ പ്രതിഷേധങ്ങളെക്കുറിച്ചുള്ള ചോദ്യങ്ങള് പ്രതിരോധത്തിലാക്കിയതോടെ താന് ഒരിക്കലും ഷഹീന്‍ബാഗില്‍നിന്നും അകലംപാലിച്ചിട്ടില്ലെന്നായിരുന്നു അദ്ദേഹത്തിന്റെ മറുപടി. എല്ലാവര്‍ക്കും പ്രതിഷേധിക്കാന് അവകാശമുണ്ടെന്നും എന്നാല് അത് മറ്റുള്ളവര്‍ക്ക് ബുദ്ധിമുട്ടുണ്ടാക്കി ആവരുതെന്നും അദ്ദേഹം പറഞ്ഞു. പക്ഷേ, കെജ്രിവാള് ഇത്തരത്തില് തന്ത്രപൂര്‍വം മറുപടി നല്‍കി മാറിനിന്നപ്പോള് ഉപമുഖ്യമന്ത്രി മനീഷ് സിസോദിയ ആംആദ്മി പാര്‍ട്ടി ഷഹീന്‍ബാഗിലെ പ്രതിഷേധക്കാര്‍ക്കൊപ്പമാണെന്ന് പരസ്യമായി പ്രഖ്യാപിച്ചു.\nകെജ്രിവാളിനെ ഒരു ദേശവിരുദ്ധനായും ഭീകരവാദിയായും ചിത്രീകരിക്കാന് പല ബിജെപി നേതാക്കളും ശ്രമിച്ചു. അത്തരത്തിലുള്ള പല പരാമര്‍ശങ്ങളും ബിജെപി നേതാക്കളുടെ ഭാഗത്തുനിന്നുണ്ടായി. പക്ഷേ, ഇതിന് കെജ്രിവാള് നല്‍കിയ മറുപടി ഇങ്ങനെയായിരുന്നു' ഞാന് ഒരു ഭീകരവാദിയാണെന്ന് വിശ്വസിക്കുന്നവര് താമര ചിഹ്നത്തിന് വോട്ട് ചെയ്‌തേക്കാം, പക്ഷേ, ഞാന് ഡല്‍ഹിക്കും രാജ്യത്തിനും വേണ്ടി പ്രവര്‍ത്തിച്ചവനാണെന്ന് വിശ്വസിക്കുന്നവര് ആംആദ്മിയുടെ ചൂല് ചിഹ്നത്തില് വോട്ട് ചെയ്യും'.\nകെജ്രിവാളിനെ എങ്ങനെയും തോല്‍പ്പിക്കണമെന്ന് പ്രചരണം നടത്തിയ ബിജെപിക്ക് അദ്ദേഹം നല്‍കിയ മറുപടിയും ഏറെ വ്യത്യസ്തമായിരുന്നു. ആ വാക്കുകള് ഇങ്ങനെ- ഇത്തവണ എല്ലാ പാര്‍ട്ടികളും ഒരുമിച്ചാണ്. ബിജെപി, കോണ്‍ഗ്രസ്, എല്‍ജെപി, ആര്‍ജെഡി, ജെഡിയു എന്നിവര്‍ക്കെല്ലാം കെജ്രിവാളിനെ തോല്‍പ്പിക്കുക എന്നത് മാത്രമാണ് ലക്ഷ്യം. നല്ല സ്‌കൂള് കെട്ടിടങ്ങള് നിര്‍മിക്കുമെന്ന് ഞാന് പറയുമ്പോള് അവര് പറയുന്നത് കെജ്രിവാളിനെ തോല്‍പ്പിക്കൂ എന്നാണ്. മികച്ച ആശുപത്രികള് നിര്‍മിക്കുമെന്ന് പറയുമ്പോഴും അവര് പറയുന്നത് കെജ്രിവാളിനെ തോല്‍പ്പിക്കൂ എന്നാണ്. അത് മാത്രമേ അവര്‍ക്ക് പറയാനുള്ളൂ. കെജ്രിവാളിനെ തോല്‍പ്പിക്കുക എന്നത് മാത്രമാണ് അവരുടെ ലക്ഷ്യം. പക്ഷേ, ഈ ജനങ്ങളിലൂടെ മാത്രമേ കെജ്രിവാളിനെ തോല്‍പ്പിക്കാനാകൂ, അത് മറക്കരുത്'.\nകഴിഞ്ഞ അഞ്ച് വര്‍ഷത്തെ സര്‍ക്കാരിന്റെ പ്രവര്‍ത്തനങ്ങളെ ഉയര്‍ത്തിക്കാണിച്ചാണ് കെജ്രിവാളും സംഘവും തിരഞ്ഞെടുപ്പ് തന്ത്രങ്ങള് മെനഞ്ഞത്. പോസ്റ്ററുകളിലും യോഗങ്ങളിലും അവര് വിശദീകരിച്ചതും ഈ വിഷയങ്ങള് മാത്രമായിരുന്നു. 'ഞാന് എന്റെ ജോലിചെയ്‌തെന്ന് നിങ്ങള്‍ക്ക് തോന്നിയെങ്കില് മാത്രം നിങ്ങള് എനിക്ക് വോട്ട് ചെയ്യൂ, അല്ലെങ്കില് എനിക്ക് വോട്ട് ചെയ്യേണ്ട' എന്ന് കെജ്രിവാള് തുറന്ന് പറഞ്ഞപ്പോള് ജനങ്ങള് അദ്ദേഹത്തിന് കൈയടിച്ചു. ആ കൈയടികള് പിന്നീട് വോട്ടാക്കി മാറ്റാനും കഴിഞ്ഞു.\nവിവിധ ക്ഷേമ പദ്ധതികള്, സൗജന്യ വൈദ്യുതി, സൗജന്യ വെള്ളം, സ്ത്രീകള്‍ക്ക് സൗജന്യ യാത്ര, സ്‌കൂളൂകളുടെ നവീകരണം തുടങ്ങിയവ ആംആദ്മിയുടെ മുഖ്യപ്രചരണവിഷയങ്ങളായി. പരസ്യപ്രചരണത്തിന്റെ അവസാനനാളുകളില് ഈ വിഷയങ്ങളില്‍നിന്ന് തെന്നിമാറാതിരിക്കാനും ആംആദ്മി പാര്‍ട്ടിയും കെജ്രിവാളും പ്രത്യേകം ശ്രദ്ധിച്ചു. ഒടുവില് കൃത്യമായ ആസൂത്രണത്തിന്റെയും അത് പ്രാവര്‍ത്തികമാക്കിയതിന്റെയും ഫലം ഫെബ്രുവരി 11-ന് വോട്ടെണ്ണല് ആരംഭിച്ചപ്പോള് മുതല് വ്യക്തമായി. അജയ്യനായി അരവിന്ദ് കെജ്രിവാള് എന്ന ഐഐടി ബിരുദധാരി വീണ്ടും ഡല്‍ഹിയുടെ തലപ്പത്ത്. ഡല്‍ഹിയുടെ പുത്രനായി ഒരിക്കല്‍കൂടി സ്ഥാനാരോഹണം.\nContent Highlights: kejriwals and aam admi strategies behind delhi election


ആനി ബസന്റ് - വിക്കിപീഡിയ\n(ആനി ബസൻറ് എന്ന താളിൽ നിന്നും തിരിച്ചുവിട്ടതു പ്രകാരം)\nഇന്ത്യയെ മാതൃരാജ്യമായി സ്വീകരിച്ച് നാല്പതു വർഷത്തോളം ജീവിച്ച് ഇന്ത്യയുടെ നവോത്ഥാനത്തിനും സ്വാതന്ത്ര്യത്തിനും വേണ്ടി പ്രവർത്തിച്ച ആംഗ്ലോ-ഐറിഷ് വനിത. (ജനനം 1847 ഒക്ടോബർ 1 -മരണം 1933 സെപ്റ്റംബർ 20). 19-ാം വയസ്സിൽ ഫ്രാങ്ക് ബസന്റിനെ വിവാഹം കഴിച്ചു. എന്നാൽ പിന്നീട് അവർ വിവാഹബന്ധം വേർപെടുത്തി. അവർ പിന്നീട് നാഷണൽ സെക്യൂലാർ സൊസൈറ്റിയുടെ അറിയപ്പെടുന്ന പ്രസംഗകയും , എഴുത്തുകാരിയുമായി മാറി. നിരീശ്വരവാദിയും, രാഷ്ട്രീയ പ്രവർത്തകനുമായി ചാൾസ് ബ്രാഡ്ലോയുടെ അടുത്ത സുഹൃത്തായി ആനി ബസന്റ് മാറി. 1877 ൽ ജനനനിയന്ത്രണത്തെക്കുറിച്ച് അവർ പ്രസിദ്ധപ്പെടുത്തിയ ഒരു പുസ്തകം കാരണം, പിന്നീട് അവർ നിയമനടപടികളെ നേരിടുകയുണ്ടായി. ഈ വിവാദം അവരെ പ്രശസ്തിയിലേക്കെത്തിച്ചു. നോർത്താംപ്ടൺ പ്രവിശ്യയിൽ നിന്നും ബ്രാഡ്ലോ, പാർലമെണ്ടംഗമായി തിരഞ്ഞെടുക്കപ്പെട്ടു.\nആനി ബസന്റ് 1897 ൽ\n(1847-10-01)1 ഒക്ടോബർ 1847\nഗ്രേറ്റ് ബ്രിട്ടൺ ഐർലണ്ട്\n20 സെപ്റ്റംബർ 1933(1933-09-20) (പ്രായം 85)\nഅഡയാർ , തമിഴ്നാട്\nTheosophist, സ്ത്രീകളുടെ അവകാശങ്ങൾ, activist, എഴുത്തുകാരി, വാഗ്മി\nവില്ല്യം ഒബ്രൈൻ എന്ന പാർലമെണ്ടംഗത്തെ ജയിലിൽ നിന്നും മോചിപ്പിക്കാനായി ലണ്ടനിൽ നടന്ന ബ്ലഡി സൺഡേയുടെയും, ലണ്ടൻ മാച് ഗേൾസ് സമരത്തിന്റെയും സംഘാടകരിൽ ഒരാളായി ആനി മാറി. \n1847 ഒക്ടോബർ 1 ന് ഇംഗ്ലണ്ടിലാണ് ആനി ജനിച്ചത്. പിതാവ് വില്യം പി. വുഡ് ഒരു ബഹുഭാഷാ പണ്ഡിതനും പുരോഗമനവാദിയുമായിരുന്നു. അമ്മയാകട്ടേ തികഞ്ഞ മതവിശ്വാസിയും. ആനി വുഡിന് അഞ്ച് വയസ്സുള്ളപ്പോൾ പിതാവ് മരിച്ചു. ഒരു സത്രം നടത്തിയാണ് അമ്മ ആനിയെ പഠിപ്പിച്ചത്. എന്നാൽ ഉന്നതവിദ്യാഭ്യാസം ആനിക്കു നൽകാൻ അവർക്കു കഴിയുമായിരുന്നില്ല. ആനിയുടെ അമ്മയുടെ സുഹൃത്തായ എല്ലൻ മേരിയാത് ആണ് ആനിയുടെ പിന്നീടുള്ള വിദ്യാഭ്യാസചെലവുകൾ വഹിച്ചത്. ആനിക്ക് നല്ല വിദ്യാഭ്യാസം തന്നെ കിട്ടുന്നുണ്ടെന്നുള്ളത് അവർ ഉറപ്പുവരുത്തിയിരുന്നു. ചെറുപ്പകാലത്തു തന്നെ യൂറോപ്പിലങ്ങോളമിങ്ങോളം സഞ്ചരിക്കുവാൻ ആനിക്കു സാധിച്ചു. പത്തൊമ്പതാമത്തെ വയസ്സിൽ 26വയസ്സുള്ള ഫ്രാങ്ക് ബസന്റിനെ ആനി വിവാഹം കഴിച്ചു. ഫ്രാങ്ക് ക്ലെർജിമെൻ എന്ന പുരോഹിത കുടുംബത്തിലെ അംഗമായിരുന്നു. വിവാഹദിനതലേന്നു വരെ ആനി യാത്രയിലായിരുന്നു. മാഞ്ചസ്റ്ററിൽ നിന്നുള്ള സുഹൃത്തുക്കളുടെ ക്ഷണപ്രകാരം മാഞ്ചസ്റ്റർ രക്തസാക്ഷികളെ സന്ദർശിക്കാൻ പോയിരിക്കയായിരുന്നു ആനി.\n↑ "ലണ്ടനിലെ വെളുത്ത അടിമത്തം" ലക്കം 21 ടവർ ഹാംലറ്റ് ലോക്കൽ ഹിസ്റ്ററി ശേഖരത്തിൽ നിന്നും\nആനി ബസന്റ് ജീവിത രേഖ\n"https://ml.wikipedia.org/w/index.php?title=ആനി_ബസന്റ്&oldid=3089552" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 21 ഫെബ്രുവരി 2019, സമയം: 18:22\nഈ താൾ അവസാനം തിരുത്തപ്പെട്ടത്: 18:22, 21 ഫെബ്രുവരി 2019.


കൊല്ലത്ത് കണ്ടെത്തിയ വെടിയുണ്ടകൾ പാക് നിർമിതമെന്ന് സംശയം-Kollam Gun Bullets Pakistan Suspects Inquiry\nവെടിയുണ്ടകൾ കണ്ടെത്തിയ സ്ഥലത്ത് ബോംബ് സ്‌ക്വാഡ് വീണ്ടും പരിശോധന നടത്തുന്നുണ്ട്\nFebruary 22, 2020 8:57:52 pm\nകൊല്ലം കുളത്തൂപ്പുഴയിൽ ഉപേക്ഷിക്കപ്പെട്ട നിലയിൽ കണ്ടെത്തിയ വെടിയുണ്ടകൾ പാക്കിസ്ഥാൻ നിർമിതമെന്ന് സംശയം. വെടിയുണ്ടകളിൽ പിഒഎഫ് എന്നു രേഖപ്പെടുത്തിയതായി കണ്ടെത്തി. പാക്കിസ്ഥാന് ഓര്‍ഡിനന്‍സ് ഫാക്‌ടറിയുടെ ചുരുക്കപ്പേരാണ് പിഒഎഫ് എന്നാണ് പ്രാഥമിക നിഗമനം. പാക്കിസ്ഥാന് സൈന്യത്തിന് വേണ്ടി വെടിയുണ്ടകള് നിര്‍മിക്കുന്ന ഇടമാണിത്.\nവെടിയുണ്ടകൾ കണ്ടെത്തിയ സ്ഥലത്ത് ബോംബ് സ്‌ക്വാഡ് വീണ്ടും പരിശോധന നടത്തുന്നുണ്ട്. 14 വെടിയുണ്ടകളാണ് കുളത്തൂപ്പുഴയിൽ നിന്ന് കണ്ടെത്തിയത്. 1981,82 വർഷങ്ങളിൽ നിർമിച്ച വെടിയുണ്ടകളാണെന്ന് പരിശോധനയിൽ കണ്ടെത്തി.\nദീര്‍ഘദൂര ലക്ഷ്യസ്ഥാനത്തെത്താന് കഴിയുന്ന 7.62 എംഎം വെടിയുണ്ടകളാണിവ. വെടിയുണ്ട കണ്ടെത്തിയത് കുളത്തൂപ്പുഴ മുപ്പത്തടി പാലത്തിനടിയിലാണ്. പൊലീസ് സ്ഥലത്തെത്തി പരിശോധന നടത്തി. തിരകളുടെ ഡയമീറ്റർ നോക്കി ഏതുതരം തോക്കിൽ ഉപയോഗിക്കുന്നതാണെന്നു തിട്ടപ്പെടുത്തുമെന്നു പൊലീസ് പറയുന്നു.\nകുളത്തുപ്പൂഴയിൽ നിന്ന്5കിലോമീറ്റർ ദൂരെ മുപ്പതടി പാലം എന്ന സ്ഥലത്തു വനമേഖലയിൽ മാലിന്യങ്ങൾ തള്ളുന്ന റോഡരുകിൽ പൊതിഞ്ഞ നിലയിലായിരുന്നു വെടിയുണ്ടകൾ. കുളത്തൂപ്പുഴ പൊലീസ് ഇവ കൊട്ടാരക്കര റൂറൽ എസ്‌പി ഓഫിസിലേക്കു മാറ്റി.\nWeb Title: Kollam gun bullets pakistan suspects inquiry


അന്താരാഷ്ട്ര കള്ളക്കത്ത് സംഘത്തലവന് പിടിയില് :: Janmabhumi Daily\nWednesday7March 2018 5:44 am IST\nകൊച്ചി: അന്താരാഷ്ട്ര കള്ളക്കത്ത് സംഘത്തലവന് ബിഷു ഷെയ്ക്കിനെ സിബിഐ അറസ്റ്റ് ചെയ്തു. ഇന്തോ- ബംഗ്ലാദേശ് അതിര്‍ത്തിവഴി കോടിക്കണക്കിന് രൂപയുടെ കള്ളക്കടത്ത് നടത്തുന്ന സംഘത്തിന്റെ തലവനാണ് ബിഷു. മുഴുവന് സമയവും അംഗരക്ഷകരുടെ അകമ്പടിയില് കഴിയുന്ന ഇയാളെ കൊല്‍ക്കത്തയില് നിന്നാണ് കൊച്ചി സിബിഐ സംഘം അറസ്റ്റ് ചെയ്തത്.\nഎന്‍െഎഎ ഉള്‍പ്പെടെയുള്ളവര് അന്വേഷിക്കുന്ന പ്രതിയാണ് ഇയാള്. കള്ളക്കടത്തുമായി ബന്ധപ്പെട്ട് മലയാളി ബിഎസ്എഫ് കമാന്‍ഡന്റ് ജിബു മാത്യുവിന്റെ അറസ്റ്റാണ് ബിഷു ഷെയ്ക്കിലേക്ക് സിബിഐയെ എത്തിച്ചത്. കള്ളനോട്ടും മയക്കുമരുന്നും കടത്തുന്നതിനായി ജിബു ഡി. മാത്യുവിന് ലക്ഷക്കണക്കിന് രൂപ കോഴ നല്‍കിയിട്ടുണ്ടെന്ന് ബിഷു ഷെയ്ക്ക് സിബിഐയ്ക്ക് മൊഴി നല്‍കി. പ്രതിയെ ഇന്നലെ കൊച്ചിയില് എത്തിച്ചു. പിന്നീട് സിബിഐ കോടതിയില് ഹാജരാക്കാനായി തിരുവനന്തപുരത്തേക്ക് കൊണ്ടുപോയി.\nജനുവരി 30ന് ട്രെയിനില് സഞ്ചരിക്കവേ ആലപ്പുഴയില് നിന്നാണ് ജിബു മാത്യുവിനെ 45 ലക്ഷം രൂപയുമായി പിടികൂടിയത്. കള്ളക്കടത്ത് സംഘത്തെ സഹായിച്ചതിന് ലഭിച്ച പണമാണിതെന്നാണ് സിബിഐയുടെ നിഗമനം. നിരവധി തവണ ബിഷു ഷെയ്ക്കില് നിന്ന് ജിബു കോഴ വാങ്ങി രാജ്യസുരക്ഷയെ ബാധിക്കുന്ന വിവരങ്ങള് കൈമാറിയിരുന്നതായി സിബിഐ സംഘം കോടതിയില് വ്യക്തമാക്കിയിട്ടുണ്ട്. തുടര്‍ന്ന് സിബിഐയുടെ ആവശ്യ പ്രകാരം കോടതി ബിഷു ഷെയ്ക്കിനെ രണ്ടാം പ്രതിയാക്കിയിരുന്നു.\nനിലവില് കൊല്‍ക്കത്തയിലെ ബിഎസ്എഫ് 83 ബറ്റാലിയന് കമാന്‍ഡന്റാണ് ജിബു. ഇയാള് അതിര്‍ത്തി വഴി കള്ളനോട്ടും ആയുധങ്ങളും മയക്കുമരുന്നും ഉള്‍പ്പെടെയുള്ളവ കടത്താന് തീവ്രവാദികളെ സഹായിച്ചിട്ടുണ്ടെന്നും സിബിഐ കോടതിയില് വ്യക്തമാക്കിയിരുന്നു.\nദാവൂദ് ഇബ്രാഹിമിന്റെ സംഘത്തില്‍പ്പെട്ടയാളാണ് ബിഷുവെന്ന് സൂചനയുണ്ട്. മയക്കുമരുന്ന് കള്ളക്കടത്തിന്റെ പ്രധാന കേന്ദ്രമായ അഫ്ഗാനില് നിന്നും പാക്കിസ്ഥാനിലൂടെ ബംഗ്ലാദേശിലെത്തിച്ച് പിന്നീട് കൊ ല്‍ക്കത്ത വഴി ഇന്ത്യയുടെ മറ്റ് ഭാഗങ്ങളിലേക്കും എത്തിക്കുന്നത് ബിഷുവും സംഘവുമാണ്. കേരളത്തിലേയ്ക്കും മയക്കുമരുന്ന് എത്തിക്കുന്നതിലും ഇയാള്‍ക്ക് പങ്കുണ്ട്. സിനിമാ പ്രവര്‍ത്തകര്‍ക്കും ഡിജെ പാര്‍ട്ടികള്‍ക്കുമായി എത്തിച്ച 30 കോടി മയക്കമരുന്നിന്റെ പിന്നിലും ബിഷുവിന്റെ പങ്ക് സിബിഐ അന്വേഷിക്കുന്നുണ്ട്.\nകുഴല്‍പണം കൊള്ളയടിക്കുന്ന ക്വട്ടേഷന് സംഘത്തലവന് പിടിയില്\nകഞ്ചാവ് വില്പന: സംഘത്തലവന് ഉള്‍പ്പെടെ ആറുപേര് പിടിയില്\nകള്ളനോട്ട്: അന്താരാഷ്ട്ര തട്ടിപ്പ് സംഘം പിടിയില്\nവൃക്ക തട്ടിപ്പ് സംഘത്തലവന് ഡോ. അമിത് കുമാര് അറസ്റ്റില്


ടയറുകൾ സിമന്റ് ഉൽപാദനത്തിന്; പരിസ്ഥിതിക്കും സംരക്ഷണം | UAE News\nടയറുകൾ സിമന്റ് ഉൽപാദനത്തിന്; പരിസ്ഥിതിക്കും സംരക്ഷണം\nഅബുദാബി∙ ഉപയോഗ ശൂന്യമായ ടയറുകൾ സിമന്റ് ഉൽപാദനത്തിനു ഇന്ധനമാക്കിയതോടെ തലസ്ഥാനത്തു പരിസ്ഥിതി മലിനീകരണം കുറഞ്ഞു.\nപരീക്ഷണാർഥം 2019ൽ ആരംഭിച്ച പദ്ധതി വിജയിച്ചതോടെ വിപുലീകരിച്ചതായും മാലിന്യ നിർമാർജന വിഭാഗമായ തദ് വീർ അറിയിച്ചു. കഴിഞ്ഞ വർഷം 17,000 ടയറുകളാണ് സിമന്റ് നിർമാണത്തിനായി കത്തിച്ചത്. ഈ വർഷം ഒരു ലക്ഷം ടയറുകൾ ഉപയോഗിക്കാവുന്ന വിധം ഫാക്ടറി വികസിപ്പിച്ചു. ഇറ്റാലിയൻ കമ്പനിയുടെ സഹകരണത്തോടെയാണ് പ്ലാന്റ് പ്രവർത്തിക്കുന്നത്.\nസിമന്റ് നിർമാണത്തിന് 1000–1200 ഡിഗ്രി ചൂടിലാണ് ടയറുകൾ കത്തിക്കുന്നത്. പുകയില്ലാതെ എരിഞ്ഞടങ്ങുന്നതിനാൽ പരിസ്ഥിതി സംരക്ഷണത്തോടൊപ്പം ഇന്ധനച്ചെലവ് ഗണ്യമായി കുറച്ചു. പൊതുസ്ഥലത്തു ടയറുകൾ നശിക്കുകയോ കത്തിക്കുകയോ ചെയ്യുന്നതു മാരക രോഗങ്ങൾക്കുവരെ കാരണമാകും. അടുത്ത വർഷത്തോടെ എമിറേറ്റിലെ 75% മാലിന്യങ്ങളും പുനരുപയോഗിക്കാൻ കൂടുതൽ മാലിന്യസംസ്കരണ പ്ലാന്റുകൾ സ്ഥാപിക്കും.\nഅബുദാബിയെ പരിസ്ഥിതി സൗഹൃദ എമിറേറ്റാക്കുകയാണ് ലക്ഷ്യം.


അറ്റ്‌ലാന്റയില് 'അമ്മ'യുടെ വർണശബളമായ ഓണാഘോഷം - Malayalam Daily News\nAug 23, 2021 Aug 23, 2021 അമ്മു സഖറിയ\nഅറ്റ്‌ലാന്റയിലെ യുവജനങ്ങൾ ഈ വർഷത്തെ ഓണാഘോഷം അതിമനോഹരമാക്കി.\nഒരു ഓണവും കൂടി പടിയിറങ്ങി. തിരുവോണ നാളിൽ തന്നെ കൊട്ടും കുരവയും വാദൃമേളങ്ങളുമായി ‘അമ്മ ‘ മാവേലി മന്നനെ വരവേറ്റു. ആഗസ്റ്റ് 21 ഉച്ചക്ക് 12 മണിയോടു കൂടി ആരഭിച്ച ചടങ്ങിൽ ഫോർസ്സിത്ത് കൗണ്ടി കമ്മീഷണര് ആൽഫ്രഡ് ജോൺ മുഖ്യാതിഥിയായിരുന്നു. അ മ്മ പ്രസിഡന്റ് ഡൊമിനിക്ക് ചാക്കോനാൽ, വൈസ് പ്രസിഡന്റ് ഷാനു പ്രകാശ്, ട്രഷറർ ജെയിംസ് കല്ലറക്കാനിയിൽ, കമ്മിറ്റി അംഗങ്ങള് എന്നിവരും അതിഥികളും ചേർന്ന് മഹാബലിയെ വാദ്യമേളങ്ങളോടെ സദസ്സിലേക്ക് ആനയിച്ചു. തുടർന്നു നടത്തിയ വിഭവസമൃദ്ധമായ ഓണ സദ്യയില് അറ്റ്‌ലാന്റയുടെ വിവിധ ഭാഗങ്ങളിൽ നിന്നുള്ള മലയാളികൾ പങ്കെടുത്തു.\nസദ്യക്ക് ശേഷം മുഖാതിഥി ആൽഫ്രഡ് ജോൺ, പ്രസിഡന്റ് ഡൊമിനിക്ക് ചാക്കോനാൽ, മഹാബലി സാബു ചെമ്മലകുഴി\nഎന്നിവർ എല്ലാവർക്കും ഓണാശംകൾ നേരുകയും, തുടർന്ന് കലാപരിപാടികൾ ആരംഭിക്കുകയും ചെയ്തു. കുഞ്ഞു കലാകാരന്മാരുടെ വള്ളംകളി, ഓണപ്പാട്ട്, നയന മനോഹരങ്ങളായ നൃത്തങ്ങള് എല്ലാം ഓണാഘോഷത്തിനു മാറ്റുകൂട്ടി. സൂരജ് ജോസഫ് യുവജനങ്ങളെ പ്രതിനിധാനം ചെയ്ത് ഏവർക്കും നന്ദി രേഖപ്പെടുത്തി. 3:30-ന് നടത്തിയ കലാശക്കൊട്ടിനു ശേഷം ഈ വർഷത്തെ ഓണം പടിയിറങ്ങി.\nജാതി അടിസ്ഥാനമാക്കിയുള്ള സെൻസസ്; നിതീഷ് കുമാറിന്റെ നേതൃത്വത്തില് 10 രാഷ്ട്രീയ പാർട്ടികളുടെ പ്രതിനിധി സംഘം പ്രധാന മന്ത്രിയെ കാണുന്നു


ഓക്സ്ഫോര്‍ഡ് സർവ്വകലാശാലയുടെ കൊവിഡ് വാക്സിന് ഇന്ത്യയിലും പരീക്ഷിക്കാൻ നീക്കം; അനുമതി തേടി | covid 19 oxford university vaccine to be tested in india as well if approved\nഓക്സ്ഫോര്‍ഡ് സർവ്വകലാശാലയുടെ കൊവിഡ് വാക്സിന് ഇന്ത്യയിലും പരീക്ഷിക്കാൻ നീക്കം\nDelhi, First Published 21, Jul 2020, 10:33 AM\nപുണെയിലെ സെറം ഇൻസ്റ്റിറ്റിയൂട്ട് ആണ് വാക്സിൻ ഗവേഷണ സഹകരണത്തിനായി ഓക്സ്ഫഡ് സർവകലാശാലയുമായി കരാർ ഉണ്ടാക്കിയിരിക്കുന്നത്. ഇന്ത്യയിൽ കൂടി വാക്സിന്റെ മൂന്നാം ഘട്ട പരീക്ഷണം നടത്താനാണ് സെറം ഇൻസ്റ്റിറ്റിയൂട്ട് ഒരുങ്ങുന്നത്.\nദില്ലി: ഓക്സ്ഫോര്‍ഡ് സർവകലാശാലയുടെ കൊവിഡ് വാക്സിൻ ഇന്ത്യയിലും പരീക്ഷിക്കാൻ ശ്രമം. സെറം ഇൻസ്റ്റിറ്റ്യൂട്ട് ഓഫ് ഇന്ത്യ ആണ് പരീക്ഷണ അനുമതി തേടിയിരിക്കുന്നത്. വാക്സിൻ വിജയമായാൽ അതിവേഗം ഇന്ത്യയിലും മിതമായ വിലയിൽ ലഭ്യമാക്കാനാകുമെന്നാണ് പ്രതീക്ഷ.\nഇനിയുള്ള പരീക്ഷണഘട്ടങ്ങൾ പ്രതീക്ഷിച്ചത് പോലെ നീങ്ങിയാൽ ഈ വർഷം അവസാനത്തോടെ വാക്സിൻ ലോകമെങ്ങുമുള്ള വിപണിയിൽ എത്തിക്കാൻ കഴിയുമെന്നാണ് വാക്സിൻ നിർമാതാക്കളായ അസ്ത്ര സേനകയുടെ പ്രതീക്ഷ.\nപുണെയിലെ സെറം ഇൻസ്റ്റിറ്റ്യൂട്ട് ആണ് വാക്സിൻ ഗവേഷണ സഹകരണത്തിനായി ഓക്സ്ഫോര്‍ഡ് സർവകലാശാലയുമായി കരാർ ഉണ്ടാക്കിയിരിക്കുന്നത്. ഇന്ത്യയിൽ കൂടി വാക്സിന്റെ മൂന്നാം ഘട്ട പരീക്ഷണം നടത്താനാണ് സെറം ഇൻസ്റ്റിറ്റ്യൂട്ട് ഒരുങ്ങുന്നത്. ഇതിനായി ഓക്സ്ഫോര്‍ഡ് സർവകലാശാലയുടെ അനുമതി തേടിക്കഴിഞ്ഞതായി സെറം ഇൻസ്റ്റിറ്റ്യൂട്ട് സി ഇ ഓ അറിയിച്ചു.\nവാക്സിൻ വിജയമായാൽ ഇന്ത്യയിൽ വൻ തോതിൽ ഉൽപ്പാദിപ്പിക്കാൻ സജ്ജീകരണങ്ങൾ തയ്യാറായിട്ടുണ്ട്. വാക്സിൻ താങ്ങാനാവുന്ന വിലയ്ക്ക് ലഭ്യമാക്കുവാൻ കഴിയുമെന്നാണ് സെറം ഇൻസ്റ്റിറ്റ്യൂട്ട് പ്രതീക്ഷിക്കുന്നത്. ആയിരം രൂപയിൽ കവിയാത്ത വാക്സിൻ ലഭ്യമാക്കാനാകുമെന്നാണ് പ്രതീക്ഷ. സർക്കാർ സഹായത്തോടെ ഇത് ദരിദ്രർക്ക് സൗജന്യമായി നൽകാനും കഴിയും. എന്നാൽ ഈ പ്രതീക്ഷകൾ എല്ലാം അന്തിമ പരീക്ഷണ ഫലത്തെ ആശ്രയിച്ചിരിക്കുന്നു.\nLast Updated 21, Jul 2020, 5:37 PM


Home » P Parameswaran Navati » രാജഹംസം\nപദ്മശ്രീ പി. പരമേശ്വരനു നവതി പ്രണാമം – ഡോ. ഡി. ബാബു പോള് എഴുതുന്നു\n1993 മാര്‍ച്ച് അവസാനവാരം (എന്നാണോര്‍മ്മ) ആണ് പരമേശ്വര്‍ജിയെ ഞാന് പരിചയപ്പെടുന്നത്. അതായത് ഞങ്ങളുടെ സൗഹൃദം രജതജൂബിലി വര്‍ഷത്തില് എത്തിയിരിക്കുന്നു. ഈ കാലയളവിനിടയില് കേവലസൗഹൃദം ഊഷ്മള ഭ്രാതൃഭാവം ആയി മാറുകയും ചെയ്തു.\nഞങ്ങള് പരിചയപ്പെടുന്നത് ഒരു അദ്ധ്യക്ഷവേദിയില് വച്ചായിരുന്നു. ‘ശ്രീരാമന്റെ പ്രസക്തി’ എന്ന വിഷയത്തെക്കുറിച്ചാണ് ഞാന് അന്ന് സംസാരിച്ചത്. 1992 ഡിസംബറിനുശേഷമുള്ള കാലം. ഞാന് റവന്യൂ ബോര്‍ഡില് അംഗം. കരുണാകരന്റെ പ്രതാപകാലം. അന്ന് ഭാരതീയ ജനതാപാര്‍ട്ടിയോട് ആഭിമുഖ്യം ഉള്ളവര് സംഘടിപ്പിക്കുന്ന ഒരു സെമിനാറില്, ദല്‍ഹിയിലെ നിയമനം സ്വപ്‌നത്തില് കൊണ്ടുനടക്കുന്നവരായ ഐഎഎസുകാര് സംബന്ധിക്കുക അസാധാരണമായിരുന്നു എന്ന് പറയേണ്ടതില്ല. ആ സാന്നിദ്ധ്യം – കവി നാരായണക്കുറുപ്പാണ് എന്നെ ക്ഷണിച്ചുകൊണ്ടുപോയത ്- പരമേശ്വര്‍ജിക്ക് ഇഷ്ടമായി എന്ന് പറയേണ്ടതില്ല. അന്നത്തെ പ്രഭാഷണവും ഇഷ്ടമായി. അതുകൊണ്ട് ആ വാക്കുകള് വരമൊഴിയാക്കിയത് ഉള്‍പ്പെടുത്തിയ എന്റെ രചനയ്ക്ക് പരമേശ്വര്‍ജി തന്നെ അവതാരിക എഴുതി അനുഗ്രഹിക്കുകയും ചെയ്തു.\nപെന്‍ഷനായതിനുശേഷം ഞാന് കോട്ടയ്ക്കകത്തെ ‘ആശ്രമ’ത്തില് പതിവ് സന്ദര്‍ശകനായി. ബൈബിളും ഗീതയും വിവേകാനന്ദന്റെ ദര്‍ശനവും പരമഹംസരുടെ മതവും പോലെ യുള്ള വിഷയങ്ങളായിരുന്നു എന്നും ചര്‍ച്ചയില്. നരസിംഹറാവുവിന്റെ കാലത്തിനുശേഷം ഉണ്ടായ രാഷ്ട്രീയമായ അനിശ്ചിതത്ത്വങ്ങള് എന്നെ ഒരു ഭാ.ജ.പ അനുഭാവിയോ സഹയാത്രികനോ ആക്കിയിരുന്നുവെങ്കിലും പരമേശ്വര്‍ജിയോടൊത്ത് ചെലവഴിച്ച അനുഗൃഹീത സായാഹ്നങ്ങളെ രാഷ്ട്രീയവര്‍ത്തമാനങ്ങള് ഒരിക്കലും അലോസരപ്പെടുത്തിയതായി ഓര്‍മ്മയില്ല. ചരിത്രം, ദര്‍ശനം തുടങ്ങിയവയായിരുന്നു എപ്പോഴും ചര്‍ച്ചയില് ഉയര്‍ന്നിരുന്നത്.\nപോര്‍ച്ചുഗീസുകാര് ഇവിടെ നടത്തിയ മതപരിവര്‍ത്തന യജ്ഞങ്ങളെക്കുറിച്ച് ഞങ്ങള്‍ക്ക് ഒരേ അഭിപ്രായം ആയിരുന്നു. നിര്‍ബന്ധിച്ച് മതം മാറ്റിയാല് ആ തലമുറയില് പ്രയോജനം ഉണ്ടായില്ലെങ്കിലും രണ്ടാമത്തെയോ മൂന്നാമത്തെയോ തലമുറ ആവുമ്പോഴേക്കും ആ ആത്മാക്കള് രക്ഷപ്പെടും എന്നതായിരുന്നു പോര്‍ച്ചുഗീസുകാരുടെ ചിന്ത. മതപരിവര്‍ത്തനത്തില് ശ്രദ്ധിക്കാതെയും സാംസ്‌കാരികമായി ഹിന്ദുസമൂഹത്തില് നിന്ന് അകന്നുപോകാതെയും ഇപ്പോള് അമേരിക്കക്കാര് ഹിന്ദുക്കളാവുമ്പോലെ ക്രിസ്ത്യാനികളായ ഹിന്ദുക്കള് ആയിരുന്നുവല്ലോ ഇവിടത്തെ പഴയ ക്രിസ്ത്യാനികള്. പോര്‍ച്ചുഗീസുകാര്‍ക്ക് അവരും സ്വീകാര്യരായിരുന്നില്ല. അതിനെതിരെയാണ് നാട്ടു ക്രിസ്ത്യാനികള് 1653ല് കൂനന്‍കുരിശ് സത്യം ചെയ്തത്. പാശ്ചാത്യ കോയ്മകള്‍ക്കെതിരെ ഭാരതത്തില് ഉയര്‍ന്ന ആദ്യത്തെ സ്വാതന്ത്ര്യ കാഹളം ആയിരുന്നു കൂനന്‍കുരിശ് സത്യം.\nസുരേഷ് ഗോപി എംപി സന്ദര്‍ശിച്ചപ്പോള്\nഒരു സ്വയംസേവക് എന്ന നിലയില് വിശ്വസ്തതയോടെ സ്വജീവിതം ചിട്ടപ്പെടുത്തിയ വ്യക്തിയാണ് പരമേശ്വര്‍ജി. മാതൃഭൂമിയോടും ജനിച്ചുവളര്‍ന്ന സമുദായത്തോടും തനിക്ക് ചുറ്റുമുള്ള സമൂഹത്തോടും കൃതജ്ഞതാപ്രേരിതമായ പ്രതിബദ്ധതയോടെ ജീവിക്കാന് കഴിയുന്നു എന്നതാണ് പരമേശ്വര്‍ജിയെ വ്യതിരിക്തനാക്കുന്നത്.\nഹിന്ദുമതത്തിലെ അവാന്തരവിഭാഗങ്ങളെയും ദര്‍ശനവൈജാത്യങ്ങളെയും കുറിച്ച് തികഞ്ഞ യാഥാര്‍ത്ഥ്യബോധമാണ് പരമേശ്വര്‍ജി എന്നും പ്രദര്‍ശിപ്പിച്ചിട്ടുള്ളത്. ‘ഹിന്ദു’ എന്ന സ്വത്വത്തില് ആകൃഷ്ടനായിരിക്കവെ തന്നെ ആ സ്വത്വം സങ്കുചിതമായ അര്‍ത്ഥത്തിലുള്ള ഒരു മതസങ്കല്പത്തില് തളച്ചിടപ്പെടേണ്ടതാണ് എന്ന് ആ ജ്ഞാനവൃദ്ധന് ഒരിക്കലും കരുതിയില്ല. ദേവീസങ്കല്പത്തിന്റെ നാനാര്‍ത്ഥങ്ങള് അദ്ദേഹം എന്നും തിരിച്ചറിഞ്ഞിരുന്നു. അങ്ങനെ ഒരാള്‍ക്ക് ഹിന്ദുമതം എന്നൊരു പരമ്പരാഗതമതം ക്രിസ്തുമതത്തിനോ ഇസ്ലാമിനോ സെറാസ്ട്രിയന് മതത്തിനോ സമാനമായി തിരിച്ചറിയാനോ അടയാളപ്പെടുത്താനോ കഴിയുകയില്ല.\nനമ്മുടെ മുടിപ്പുരകള്‍തന്നെ എടുക്കുക. ഇന്നും ഉത്സവകാലത്ത് മാത്രം ഓലകെട്ടി ആരാധനാസ്ഥലം നിര്‍മ്മിച്ച് ഭഗവതീശക്തിയെ ആവാഹിച്ച് കുടിയിരുത്തുന്ന സമ്പ്രദായം നമ്മുടെ നാട്ടിന്‍പുറങ്ങളില് അസാധാരണമല്ല. ബ്രസല്‍മിഷന്‍കാര് മംഗലാപുരത്ത് ഓടുകള് നിര്‍മ്മിക്കാന് തുടങ്ങിയതിന്‌ശേഷമാണ് പള്ളികള്‍ക്കും അമ്പലങ്ങള്‍ക്കും സ്ഥിരമായ മേല്‍ക്കൂരകള് സുസാധാരണമായത്. അതുവരെ സമ്പന്നമായ ക്ഷേത്രങ്ങളും പള്ളികളും മാത്രമാണ് സ്ഥിരമായി മേഞ്ഞിരുന്നത്.\nഈ ദേവി ശക്തിയാണ്. ശക്തി എന്നതിനര്‍ത്ഥം ‘ശ’ സമം ഐശ്വര്യം, ‘ക്തിഃ’ സമം പരാക്രമം എന്നാണല്ലോ. അതുകൊണ്ടാണ് ദേവി എന്നും ഭഗവതി എന്നും പറയുമ്പോള് നമുക്ക് ഭദ്രകാളി മുതല് മഹാലക്ഷ്മിവരെ വിവിധഭാവങ്ങളില് ആ സങ്കല്പത്തെ സ്വാംശീകരിച്ച് ആരാധിക്കാന് കഴിയുന്നത്. സൃഷ്ടിസ്ഥിതിസംഹാരകര്‍തൃത്വത്തെക്കുറിച്ചുള്ള സങ്കല്പങ്ങളിലും ഈ ഏകത്വ-നാനാത്വ സാധ്യതകള് നമുക്ക് കാണാന് കഴിയും.\nകേരളത്തില് വിഷ്ണുവിനെ ആരാധിക്കുന്നവര് ശിവനെയും ആരാധിക്കുന്നതില് അനൗചിത്യമോ അഭംഗിയോ ആരും കാണാറില്ല. എന്നാല് ഭാരതവര്‍ഷത്തില് എല്ലായിടത്തും അതല്ലല്ലോ സ്ഥിതി.\nശ്രീനാരായണന് അരുവിപ്പുറത്ത് പ്രതിഷ്ഠ നടത്തുന്നതിനുമുന്‍പ് ഗുരുവിന്റെ സമുദായം കേരളത്തിലെ തനതു ദൈവ സങ്കല്പങ്ങളായ മാടനെയും മറുതയെയും ആരാധിച്ചിരുന്നു. ഇപ്പോഴും വനവാസികളെന്നും ആദിവാസികളെന്നും വിവരിക്കപ്പെടുന്നവര്‍ക്ക് ആര്യവൈദിക സങ്കല്പങ്ങളല്ല ആരാധനാ മൂര്‍ത്തികള്.\nഅതെസമയം ഇക്കൂട്ടരെയെല്ലാം മൊത്തത്തില് നാം വിവരിക്കുന്നത് ഹിന്ദു എന്ന പദം ഉപയോഗിച്ചാണ്. സായിപ്പ് പണ്ട് കാനെഷുകുമാരി തുടങ്ങിയപ്പോള് കണ്ടുപിടിച്ച ഒരു കുറുക്കുവഴിയാണ് അവര്‍ക്ക് തിരിയുന്ന ക്രിസ്തുമതം, ബുദ്ധമതം, സിക്കുമതം, ഇസ്ലാം, പാര്‍സി, ജൈനമതം എന്നിവയ്‌ക്കൊപ്പം അവര്‍ക്ക് മനസ്സിലാക്കാന് കഴിയാതിരുന്ന കാക്കത്തൊള്ളായിരം ആരാധനാ സമ്പ്രദായങ്ങളെ ഒരൊറ്റ മുത്തുക്കുടയുടെ കീഴില് നിര്‍ത്തി ഹിന്ദുമതം എന്ന് വിവരിക്കുക എന്നത്.\nഇത് ഗ്രഹിക്കുമ്പോഴാണ് ഹിന്ദുമതം ക്രിസ്തുമതമോ ബുദ്ധമതമോ പോലെ ഒരു മതം അല്ല, ഒരു സംസ്‌കാരവും ഒരു ജീവിതരീതിയും ആണ് എന്ന് കാണാന് കഴിയുന്നത്. ബുദ്ധമതത്തില് ഹീനയാനവും മഹായാനവും ഉണ്ടാകാം. ഇരുവിഭാഗത്തെയും ബന്ധിപ്പിക്കുന്നത് ശ്രീബുദ്ധന് എന്ന കേന്ദ്രബിന്ദു ആണ്. ക്രിസ്തുമതത്തില് കത്തോലിക്കരും പ്രൊട്ടസ്റ്റന്റുകാരും ഓര്‍ത്തഡൊക്‌സുകാരും പെന്തക്കൊസ്തരും രക്ഷാസൈന്യവും ഒക്കെ ഉണ്ട്. എന്നാല് അവരുടെ വിശ്വാസപ്രമാണവും വേദശാസ്തചിന്താപദ്ധതികളും എത്രതന്നെ പ്രതിഭിന്നമായിരുന്നാലും ക്രിസ്തു ഈശ്വരന്റെ ഏകപൂര്‍ണാവതാരം എന്ന ആശയം അവര്‍ക്ക് പൊതുവാണ്. ഹിന്ദുമതത്തില് അങ്ങനെയില്ലല്ലൊ. വിഷ്ണുവിനെ ആരാധിക്കാതെയും ആരാധിച്ചും ഹിന്ദു ആകാം. പരമശിവനെ ആരാധിക്കാതെയും ആരാധിച്ചും ഹിന്ദു ആകാം. ഇത് ഗ്രഹിക്കുമ്പോള് ഓരോ ഭാരതീയനും താന് ഒരു ഹിന്ദുവാണ് എന്ന് അഭിമാനത്തോടെ പറയുവാന് ക്ലേശിക്കേണ്ടിവരുകയില്ല.\nഇങ്ങനെ വിശാലമായ ഒരു വേദശാസ്ത്രപരിസരത്ത് നില്‍ക്കുന്നതിനാലാണ് പരമേശ്വര്‍ജിക്ക് ഒരേസമയം സ്വയംസേവകനായും ഹിന്ദുമതപണ്ഡിതനായും വിവേകാനന്ദമതത്തിന്റെ പ്രവാചകനായും ഭാരതീയപാരമ്പര്യത്തിന്റെ കറതീര്‍ന്ന പ്രതീകമായും സ്വയം അടയാളപ്പെടുത്താനാവുന്നത്. ഒരേസമയം കേരളത്തില് രാമായണമാസാചരണം ദൃഢപ്പെടുത്തുന്നതിനും വിവേകാനന്ദസന്ദേശം പ്രചരിപ്പിക്കുന്നതിനും പരമേശ്വര്‍ജിക്ക് കഴിയുന്നതും അതുകൊണ്ട് തന്നെയാണ്.\nനവതി കടന്നു. ഇനി ശതകം പിന്നിലാവട്ടെ. പൂര്‍ണ്ണ പുരുഷായുസ് തികയുവോളം സമൂഹത്തിന് മാര്‍ഗദര്‍ശിയായ പരമേശ്വര്‍ജി നമുക്കൊപ്പം ഉണ്ടാവട്ടെ. ”ഏകേന രാജഹംസേന യാ ശോഭാ സരസോ ഭവേത് ന സാ ബകസഹസ്രേണ പരിതസ്തീര വാസിനാ” എന്നതാണ് പരമേശ്വര്‍ജിയെക്കുറിച്ച് ഓര്‍ക്കുമ്പോള് മനസ്സില് തെളിയുന്നത്. തടാകതീരത്ത് ആയിരം കൊക്കുകള് ഉണ്ട്, എന്നാല് തടാകത്തിന് ശോഭ പകരുന്നത് ഒരൊറ്റ രാജഹംസമാണ്; ആയിരം കൊക്കുകള്‍ക്ക് പകരാനാവാത്തതാണ് ആ ശോഭ.\nഒരു രക്തബന്ധത്തിന്റെ ദൃഢതയോടെ


ബ്രസ്റ്റ് കാന്‍സര് പുരുഷന്മാര്‍ക്കും!! ഈ ലക്ഷണങ്ങള് നിങ്ങള്‍ക്കുണ്ടോ? | Breast Cancer Can Happen To Men Too - Malayalam Oneindia\nUpdated: Mon, Jun 20, 2016, 12:31 [IST]\nസ്ത്രീകളില് മാത്രമായി കണ്ടുവന്നിരുന്ന ബ്രസ്റ്റ് കാന്‍സര് ഇപ്പോള് പുരുഷന്മാരിലും വ്യാപകമായിരിക്കുന്നു. മാറിടത്തിലെ കാന്‍സര് സ്ത്രീകള്‍ക്കു മാത്രമേ വരൂ എന്ന ധാരണയെ തിരുത്തിക്കൊണ്ടാണ് പുതിയ വെളിപ്പെടുത്തല് വന്നിരിക്കുന്നത്.\nREAD MORE:അപൂര്‍വ്വയിനം ബ്രസ്റ്റ് കാന്‍സര് ബാധിച്ച ലോകത്തിലെ ഏറ്റവും പ്രായം കുറഞ്ഞ കുട്ടിയെ കാണൂ...\nപൊതുവെ മാറിടത്തില് തടിപ്പോ, മുഴയോ ആണ് സ്ത്രീകളില് കാണുന്ന ലക്ഷണങ്ങള്. ഇവ പിന്നീട് കാന്‍സര് കോശങ്ങളായി വളരുകയും മാറിടം മുറിച്ചു നീക്കേണ്ട അവസ്ഥയിലേക്ക് എത്തുകയും ചെയ്യുന്നു. ദീര്‍ഘകാലത്തെ മരുന്നുക്കൊണ്ടു മാത്രമേ അസുഖത്തെ നിയന്ത്രിക്കാന് സാധിക്കൂ. പുരുഷന്മാരില് കണ്ടുവരുന്ന ലക്ഷണങ്ങള് ഇവയാണ്...\n46 കാരന്റെ അനുഭവം\nമാറിടത്തില് പ്രത്യക്ഷപ്പെട്ട മുഴ ശ്രദ്ധയില്‍പ്പെട്ടത് വളരെ വൈകിയായിരുന്നു. മാറിടത്തില് വന്ന മുഴയില് അസ്വാഭാവികത തോന്നിയപ്പോഴാണ് ഡോക്ടറെ കണ്ടത്. പിന്നീട് മാമോഗ്രഫിയും അള്‍ട്രാസൗണ്ട് സ്‌കാനിങ്ങും നടത്തി. മാറിടത്തില് കാന്‍സര് കോശങ്ങളുണ്ടായിരുന്നു എന്നത് ഞെട്ടിക്കുന്ന വിവരമായിരുന്നു.\nമാറിടമില്ലാത്ത പുരുഷന്മാര്‍ക്ക് എങ്ങനെ കാന്‍സര് ബാധിക്കും എന്നാണ് എല്ലാവരുടെയും സംശയം. യുഎസ്, യുകെ രാജ്യങ്ങളില് 0.5% മുതല് 1 % വരെ പുരുഷന്മാര്‍ക്കാണ് ഇപ്പോള് കാന്‍സര് റിപ്പോര്‍ട്ട് ചെയ്യുന്നത്.\nമാറിടത്തില് വേദനയില്ലാത്ത തടിപ്പുകള് സാധാരണ ഗതിയില് പുരുഷന്മാര് ശ്രദ്ധിക്കാത്തെ തള്ളിക്കളയുകയാണ് ചെയ്യുന്നത്. സ്ത്രീകളെ പോലെ പുരുഷന്മാരും ഇത്തരം മുഴകള് ശ്രദ്ധിക്കപ്പെട്ടണമെന്നാണ് ഡോക്ടര്‍മാര് പറയുന്നത്.\nസ്ത്രീകള്‍ക്ക് നടത്തുന്ന ചികിത്സയ്ക്ക് സമാനമായാണ് പുരുഷന്മാരിലും ചികിത്സ നടത്തുന്നത്. സര്‍ജറി, റേഡിയേഷന്, കീമോതെറാപ്പി എന്നിങ്ങനെയാണ് ചികിത്സ നടത്തുന്നത്.\ncancer men woman breast cancer parents treatment കാന്‍സര് സ്തനാര്‍ബുദം സ്ത്രീ പുരുഷന് ചികിത്സ\nBreast cancer accounts for 0.5% to 1% of cases. It isacommon misconception that as men do not have breasts, they cannot get breast cancer. The fact is that both men and women have breast tissue.


ഹത്രാസ് പീഡനം ; കേസില് പുതിയ കണ്ടെത്തലുമായി പൊലീസ്, പെണ്‍കുട്ടിയുടെ സഹോദരനും പ്രതിയും തമ്മില് നിരന്തര ബന്ധം, 100 ലേറെ കോളുകള് ; അന്വേഷണം സഹോദരനിലേക്കും | hathras rape case\nഹത്രാസ് പീഡനം ; കേസില് പുതിയ കണ്ടെത്തലുമായി പൊലീസ്, പെണ്‍കുട്ടിയുടെ സഹോദരനും പ്രതിയും തമ്മില് നിരന്തര ബന്ധം, 100 ലേറെ കോളുകള് ; അന്വേഷണം സഹോദരനിലേക്കും\nOct 7, 2020, 11:04 am IST\nലക്‌നൗ : ഹത്രാസ് പീഡന കേസില് പുതിയ കണ്ടെത്തലുമായി പൊലീസ്. പെണ്‍കുട്ടിയുടെ സഹോദരന് കേസിലെ പ്രധാന പ്രതിയുമായി നിരന്തരം ബന്ധം പുലര്‍ത്തിയിരുന്നെന്ന് അന്വേഷണ ഉദ്യോഗസ്ഥര് പറയുന്നു. ഇതോടെ അന്വേഷണം സഹോദരനിലേക്കും നീളുകയാണ്. ബലാത്സംഗത്തിനിരയായ പെണ്‍കുട്ടിയുടെ സഹോദരനെ ചോദ്യം ചെയ്യണമെന്ന് ബിജെപി നേതാവ് അമിത് മാല്‍വിയ ആവശ്യപ്പെട്ടു.\nപെണ്‍കുട്ടിയുടെ സഹോദരന്റെ പേരിലുള്ള ഫോണ് നമ്പറിലേക്ക് പ്രതി അഞ്ചു മാസത്തിനുള്ളില് നൂറിലേറെ തവണ വിളിച്ചതായാണ് കോള് റെക്കോര്‍ഡ് ഉദ്ധരിച്ച് പൊലീസ് വ്യക്തമാക്കുന്നത്. ഇത് ചൂണ്ടികാണിച്ചാണ് മാല്‍വിയ സഹോദരനെയും ചോദ്യം ചെയ്യണമെന്ന് ആവശ്യപ്പെടുന്നത്.\n2019 ഒക്ടോബറിനും 2020 മാര്‍ച്ചിനുമിടയില് അഞ്ചു മണിക്കൂറോളം ഇവര് സംസാരിച്ചിട്ടുണ്ടെന്നാണ് ടൈംസ് നൗ ന്യൂസ് റിപ്പോര്‍ട്ട് ചെയ്യുന്നത്. പെണ്‍കുട്ടിയുടെ കുടുംബാംഗങ്ങളിലൊരാളും പ്രതി സന്ദീപും തമ്മില് ഫോണ് സംഭാഷണം നടന്നതായി ടൈംസ് നൗ പറയുന്നു. ചില സംഭാഷണങ്ങള് 15 മിനിറ്റിലധികം നീണ്ടുനിന്നു. കോള് റെക്കോര്‍ഡുകള് പ്രതിയും ഇരയുടെ കുടുംബവും തമ്മിലുള്ള ബന്ധമുണ്ടെന്ന് സൂചിപ്പിച്ചിട്ടുണ്ടെങ്കിലും കേസ് അന്വേഷിക്കുന്ന പ്രത്യേക അന്വേഷണ സംഘം (എസ്ഐടി) ഇത് സ്ഥിരീകരിച്ചിട്ടില്ല.\nപെണ്‍കുട്ടിയുടെ സഹോദരന് തന്നെയാണോ സംസാരിച്ചതെന്ന് വ്യക്തമാകാന് കോളുകള് പരിശോധിക്കേണ്ടതുണ്ടെന്ന് പൊലീസ് അറിയിച്ചു. ഇതിനായി സഹോദരന്റെ ശബ്ദസാംപിള് ശേഖരിച്ചേക്കും. അതുപോലെ പ്രതികള് പെണ്‍കുട്ടിയുടെ കുടുംബവുമായി നിരന്തരം സമ്പര്‍ക്കത്തില് ഏര്‍പ്പെട്ടിരുന്നെന്നാണ് ചില ഗ്രാമവാസികള് സാക്ഷ്യപ്പെടുത്തുന്നതെന്നും ദേശീയ മാധ്യമം റിപ്പോര്‍ട്ട് ചെയ്തു. കേസില് നിന്ന് ഒരു സാധ്യതയും ഉത്തര്‍പ്രദേശ് പോലീസ് തള്ളിയിട്ടില്ല. കോള് വിശദാംശങ്ങള് പുറത്തുവന്നതിനാല് പെണ്‍കുട്ടിയുടെ സഹോദരനെ ചോദ്യം ചെയ്യാന് വിളിപ്പിച്ചേക്കും.\nഉത്ര വധക്കേസിന്റെ വിചാരണയുടെ പ്രാരംഭ നടപടികൾ ഇന്ന് ആരംഭിക്കും\nഒരു തലമുറയെ ഒന്നാകെ സംഗീത ലഹരിയില് ലയിപ്പിച്ച പ്രിയ സംഗീതജ്ഞന്റെ ഓര്‍മ്മയ്ക്ക് ഇന്ന് 42 വയസ്സ്


കണ്ണാടിപ്പൊട്ടുകൾ Archives - Hrudayavayal\nBy administrator on September 8, 2015, 4:11 am കണ്ണാടിപ്പൊട്ടുകൾ, മാഗസിൻ, ഹൈലൈറ്റ്\nഅമ്മയുടെ മുഖം ഇടറുന്നുണ്ട്..! മകന്‍റെ നിണമണിഞ്ഞ കുരിശുവഴിയെ അവള് പിറകില്.കുഞ്ഞുനാളിലെ ഇടറുന്ന ചുവടുകള്‍ക്ക് ബലം നല്‍കിയ അതെ അമ്മ…! മകനെ മാതൃസ്നേഹത്തിന്റെ വയല് വരമ്പിലൂടെ നടത്തി, സ്നേഹത്തിന്‍റെ ചഷകത്തില് പാലൂട്ടി, മനുഷ്യവതാരത്തിന്റെ മഹനീയഭാവത്തെ ഭൂമിയില് കൊണ്ടുവരാന് ഭാഗ്യം കിട്ടിയ കന്യക. അമ്മയുടെ സ്നേഹത്തിന്‍റെ മുന്‍പില് നിശബ്ധമാകുന്ന കാല്‍വരി. അമ്മയുടെ ജനനത്തെ ഓര്‍ക്കുമ്പോള് ഈ ചിത്രം വല്ലാതെ എന്നെ പിന്തുടരുന്നു…!സുവിശേഷത്തില് ഇത്ര ശക്തമായി മറ്റൊരു സ്ത്രീയെ അവതരിപ്പിക്കുന്നില്ല.മറിയത്തെ പോലെ. രാത്രികളില് തണുത്ത കഞ്ഞിക്കുമുന്പില് കാത്തിരുന്ന് ഉറങ്ങുന്ന… അവശതയുടെ, തോല്‍വികളുടെ, […]\nBy administrator on July 28, 2015, 1:05 pm കണ്ണാടിപ്പൊട്ടുകൾ, മാഗസിൻ\nചിലര് ഓര്‍മ്മകളില് അവസാനിക്കുമ്പോള് മറ്റു ചിലര് സ്വപ്നങ്ങളില് ഇന്നും ജീവിക്കുന്നു.ചിറകുകള്‍ക്ക് അഗ്നിയോളം തീവ്രതയോടെ, ഉയരേ പറക്കാന് പറഞ്ഞ ഇന്ത്യ കണ്ട ഒരു നല്ല നേതാവ്. അതിലുപരി ഒരു നല്ല മനുഷ്യത്മാവ്. അതായിരുന്നു ഡോ.അബ്ദുള് കലാം. ഇത്ര മാത്രം യുവാക്കളെ സ്വാധിനിച്ച ഒരു ഇന്ത്യന് നേതാവുണ്ടോ എന്ന് തന്നെ സംശയം. വാക്കുകള്‍ക്ക് മുര്‍ച്ചയും, വീക്ഷണങ്ങള്‍ക്ക് ആഴവുമുണ്ടായിരുന്നു കലാമിന്. സ്വപ്നങ്ങളേകുറിച്ച് …. ഇന്ത്യ കാണേണ്ട സ്വപ്നങ്ങളേകുറിച്ചുള്ള വ്യക്തമായ ബോധ്യമാണ് കലാമിന് ഇത്ര മാത്രം വ്യക്തികളെ പ്രചോദിപ്പിക്കാന് കഴിഞ്ഞത്. “നിങ്ങള് സ്വപ്‌നങ്ങള് […]\nBy administrator on July 12, 2015, 4:06 pm കണ്ണാടിപ്പൊട്ടുകൾ, മാഗസിൻ\nസത്യത്തില് ഹൃദയത്തില് നിന്നാണ് കാര്യങ്ങള് ചുരുങ്ങി പോകുന്നത്. സ്നേഹവും കരുണയും കുറയുന്നതും അതുകൊണ്ട് തന്നെ.ആത്മാര്‍ത്ഥമായ വാക്കും, നോട്ടവുമൊക്കെ എന്നെ മറഞ്ഞിരിക്കുന്നു.ഹൃദയത്തിന്‍റെ ഓര്‍മ്മകള് സഞ്ചരിക്കുന്നത് കുരിശിലേക്കാണ്,നസ്രായന്‍റെ ഹൃദയത്തിലേക്ക്. ചങ്കിലെ നിണത്താല് ആ സ്നേഹം ഹൃദയത്തിന്‍റെ ആഴം സംസാരിക്കുന്നുണ്ട്. കരുണയും ആര്‍ദ്രതയും എല്ലാം ഹൃദയത്തില് നിന്നാണ് അവന് അടയാളപെടുത്തുന്നത്. അതിന്റെ സുചനയാണ് ഈ സ്നേഹവാക്യം ” നിങ്ങളുടെ നിക്ഷേപം എവിടെയോ അവിടെ ആയിരിക്കും നിങ്ങളുടെ ഹൃദയവും” അവന്‍റെ ഹൃദയം മുഴുവന് ചുറ്റുമുള്ളവരിലായിരുന്നു. നിയമങ്ങള്‍ക്കും ചട്ടങ്ങള്‍ക്കും മീതെ നടക്കാനുള്ള ബലവും ഈ […]\nBy administrator on June 11, 2015, 6:43 am കണ്ണാടിപ്പൊട്ടുകൾ, മാഗസിൻ\nമഞ്ഞണിഞ്ഞ ആ ഡിസംബറില് എന്നും നൃത്തം ഉണ്ടായിരുന്നു. തുള്ളിയായ് തുളുമ്പുന്ന മഞ്ഞിന് കണങ്ങള് ഗിറ്റാറില് താഴുകിയപ്പോഴും അവന് പാടാന് പാട്ടുകള് ഉണ്ടായിരുന്നു . ആ തണുത്ത സായാഹ്നത്തില് അവന്‍റെ ഗിറ്റാര് സംഗീതം ആ താഴ്വരകളെ തഴുകി . ഓര്‍മ്മിച്ചെടുക്കാന് ഒരുപാട് ഓര്‍മ്മകളുമായി ഒരു ഡിസംബര് .അവന്‍റെ സംഗീതത്തില് അവളുടെ നൃത്തം മനോഹരമായിരുന്നു . ആ സായാഹ്നത്തില് താഴ്വരയെ തോട്ടവരെല്ലാം അവരുടെ നൃത്ത സംഗീതത്തില് ലയിച്ചു . രാത്രിയടുത്തപ്പോള് അവള് നൃത്തം നിര്‍ത്തി . തുറന്നുവച്ചിരുന്ന പാത്രത്തിലും പുറത്തും […]\nBy administrator on May 25, 2015, 3:20 am കണ്ണാടിപ്പൊട്ടുകൾ, മാഗസിൻ\nനിശബ്ദതയുടെ നീണ്ട മണിക്കൂര്… ഒടുവില് തടവറ. അവന് കുറ്റവാളി! ജയില് വാസമുണ്ടിനി. ഒരു നീണ്ട യാത്ര… ഇരുംബഴികളുടെ നിഴലില് നിശബ്ദതയില് – അവന് പ്രാര്‍ത്ഥിച്ചു. നിശ്ചലനായി… നിശബ്ദനായി… നിഴലനങ്ങുന്നില്ല. ശാന്തത… കൈകള് തുറന്നുപിടിച്ച് , ഒരു “ആബാ” പ്രാര്‍ത്ഥന… നിമിഷങ്ങള് ദിവസങ്ങളായി … നീണ്ട പ്രാര്‍ത്ഥന. കൂടുതേടി ഒരു കിളി… വന്നിരുന്നു കൈകളില്! തുറന്നു നീട്ടിയ കൈകളില്! വിസ്മയം. ചുള്ളികള് കൂടുതീര്‍ത്തു- മുട്ടകള്, കുട്ടികള് , ശാന്തതയുടെ കൂട്ടില്- കിളികള് കണ്‍തുറന്നു… അവനറിഞ്ഞില്ല, നീട്ടിയ കൈകളില് – […]\nBy administrator on April 6, 2015, 5:08 am കണ്ണാടിപ്പൊട്ടുകൾ\nമരക്കൊമ്പില് വിളഞ്ഞുനില്ക്കുകന്നത് മണ്ണും,മഴയും,ആകാശവും ഒരുമിച്ച സങ്കലനം . എന്നും അപ്പമായി ഉള്ളില്‍വരുന്ന തമ്പുരാനും ഒരു സങ്കലനത്തെപറ്റി ഓര്‍മ്മപെടുത്തുന്നു . ദൈവവും ഞാനും സമാഗമിക്കുന്ന ആത്മീയ അനുഭവത്തിന്റെു സങ്കലനം. ഞാനും ക്രിസ്തുവും ഒന്നായി പുതിയ ആകാശവും ഒരു പുതിയ ഭുമിയും തീര്‍ക്കുന്ന ആത്മീയ നിമിഷം . ഇന്നും അവന് കാത്തിരിക്കുകയാണ് … നഷ്ട്ടപെട്ട എന്നെ … വീടുവിട്ടുപോയ എന്നെ … തള്ളിപറയാന് തയ്യാറാകുന്ന എന്നെ … ഒറ്റികൊടുക്കാന് തുട്ടുകള്‍കൂട്ടിയ എന്നെ … ജീവിതം മുഴുവന് സ്നേഹം എന്ന ഒറ്റവാക്കിലുടെ […]


വാഷിംഗ്ടണ്: യുഎസ് പ്രസിഡന്റ് തെരഞ്ഞെടുപ്പ് ഫലം റഷ്യന് ഹാക്കര്‍മാര് അട്ടിമറിച്ചെന്ന പരാതിയില് വീണ്ടും വോട്ടെണ്ണാനുള്ള തീരുമാനത്തിനെതിരെ നിയുക്ത അമേരിക്കന് പ്രസിഡന്റ് ഡൊണാള്‍ഡ് ട്രംപ്. വീണ്ടും വോട്ടെണ്ണുന്നതും, ഇതിന് ഡെമോക്രാറ്റിക് പാര്‍ട്ടി പിന്തുണ നല്‍കുന്നതും, തെരഞ്ഞെടുപ്പ് അട്ടിമറിക്കാനുള്ള നീക്കത്തിന്റെ ഭാഗമാണെന്നും ട്രംപ് ആരോപിച്ചു. ഗ്രീന് പാര്‍ട്ടി സ്ഥാനാര്‍ത്ഥി നല്‍കിയ പരാതിയില് വിസ്‌കോസിന് സ്‌റ്റേറ്റിലാണ് വീണ്ടും വോട്ടെണ്ണല് നടത്താന് തെരഞ്ഞെടുപ്പ് കമ്മീഷന് തീരുമാനിച്ചത്.\nഇലക്ട്രോണിക് മെഷിന് ഉപയോഗിച്ചുള്ള വോട്ടെടുപ്പില് നിര്‍ണായക സ്‌റ്റേറ്റുകളിലടക്കം ഭൂരിപക്ഷം നേടിയാണ് റിപ്പബ്ലിക്കന് സ്ഥാനാര്‍ഥി ഡൊണാള്‍ഡ് ട്രംപ് ജയിച്ചത്. ഈ സംസ്ഥാനങ്ങളില് റഷ്യന് ഹാക്കര്‍മാര് ഫലം അട്ടിമറിച്ചുവെന്ന് ആരോപണമുണ്ടായിരുന്നു. ഈ പശ്ചാത്തലത്തിലാണ് ഗ്രീന് പാര്‍ട്ടി പരാതി നല്‍കിയത്. ഇതിന്റെ അടിസ്ഥാനത്തില് വിസ്‌കോസിനില് ഡിസംബര് 13 ന് മുമ്പ് പുനര് വോട്ടെണ്ണല് നടപടി തെരഞ്ഞെടുപ്പ് കമ്മീഷന് പൂര്‍ത്തിയാക്കും.\nഈ തീരുമാനത്തിനെതിരായാണ് ട്രംപിന്റെ പ്രതികരണം. ഗ്രീന് പാര്‍ട്ടി നടത്തുന്നത് അഴിമതിയാണെന്നും ഇതിന് ഡെമോക്രാറ്റുകള് പിന്തുണ നല്‍കുന്നുവെന്നും അദ്ദേഹം ട്വീറ്റ് ചെയ്തു. തെരഞ്ഞെടുപ്പില് പോപ്പുലര് വോട്ടുകളില് ഭൂരിപക്ഷം ഹിലരിക്കായിരുന്നു. ഈ സാഹചര്യത്തിലാണ് ഗ്രീന് പാര്‍ട്ടിയുടെ നീക്കത്തിന് ഡെമോക്രാറ്റിക് പാര്‍ട്ടി പിന്തുണ നല്‍കിയത്. വിസ്‌കോസിന് പുറമെ ട്രംപ് അട്ടിമറി ജയം നേടിയ മിഷിഗണിലും പെന്‍സില്‍വാനിയയിലും പുനര് വോട്ടെണ്ണല് ആവശ്യം ശക്തമാണ്.\nആരോപണങ്ങളുമായി രംഗത്തു വരുന്നതിനു പകരം വിധി അംഗീകരിക്കുകയാണ് വേണ്ടത്. തെരഞ്ഞെടുപ്പ് നടപടികള് പൂര്‍ത്തിയായി. ഈ സമയത്ത് വീണ്ടും വോട്ടെണ്ണണമെന്ന ആവശ്യവുമായി രംഗത്തുവന്നത് അംഗീകരിക്കാനാവില്ലെന്നും ട്രംപ് പറഞ്ഞു.\nയു.എസ്. പ്രസിഡന്റ് തെരഞ്ഞെടുപ്പിന്റെ മുന്നോടിയായ തത്സമയ സം‌വാദങ്ങള്‍ക്ക് ഇന്ന് തുടക്കം; ട്രം‌പും ഹില്ലരിയും നേര്‍ക്കുനേര് സംവദിക്കും\nതന്നെ ആക്രമിച്ച പുള്ളിപ്പുലിയെ 56-കാരി വെട്ടിക്കൊന്നു!\nTrump hails ‘great’ CIA chief talks with Kim, boosting summit odds\nബാലകൃഷ്ണ പിള്ളയും മകളൂം അനധികൃത നിയമനത്തിനായി തന്നെ സമീപിച്ചിരുന്നുവെന്ന് അനൂപ് ജേക്കബ്\nടെസ്ലാ മോട്ടോഴ്സില് കൗതുകത്തോടെ നരേന്ദ്രമോദി\nകാട്ടാനയെ തുരത്താനത്തെിയ വനപാലകരെ തോല്‍പെട്ടിയില് നാട്ടുകാര് ബന്ദികളാക്കി\nപ്രവാസി വോട്ടിന് ഇ- പോസ്റ്റല് ബാലറ്റ് സംവിധാനം വരുന്നു\nസഹോദരിമാരെ വീട്ടുടമയും സംഘവും കൂട്ട ബലാത്സംഗം ചെയ്തു\nബ്രിട്ടനില് ഹിതപരിശോധന; യൂറോപ്യന് യൂണിയനില് തുടരണമോ വേണ്ടയോ എന്ന് ജനങ്ങള് തീരുമാനിക്കും\nദേശീയ പാതയോരത്തെ ബിവറേജസ് ഔട്ട്‌ലെറ്റുകള് മാറ്റില്ലെന്ന് ബിവ്കൊ\nഹഷ്‌മുഖ് പട്ടേലിന്റെ ഘാതകന്റെ വധശിക്ഷ നടപ്പാക്കി\nതോക്ക് നിയന്ത്രണത്തില് പുനര്‍ചിന്തനം അനിവാര്യമെന്ന് ഒബാമ\nകശ്മീരിലും ഝാര്‍ഖണ്ഡിലും മികച്ച വോട്ടെടുപ്പ്


Sat Feb 27 2021 02:31:06 GMT+0530 (India Standard Time)\nBRJ18 May 2020 4:56 PM GMT\nന്യൂഡല്‍ഹി: കൊവിഡ് ഉത്തേജക പാക്കേജ് ജനങ്ങളെ പറ്റിക്കുന്ന തട്ടിപ്പ് മാത്രമാണെന്ന ആരോപണവുമായി കോണ്‍ഗ്രസ് രംഗത്ത്. സാമ്പത്തിക പാക്കേജിന്റെ പേരില് ബിജെപി രാജ്യത്തെ ജനങ്ങളെ കബളിപ്പിക്കുകയാണ്. ധനമന്ത്രി പ്രഖ്യാപിച്ചത് ജിഡിപിയുടെ 1.6 ശതമാനം വരുന്ന 3.22 ലക്ഷം കോടി രൂപമാത്രമാണെന്നും കോണ്‍ഗ്രസ് ആരോപിച്ചു. ഇന്ന് ധനമന്ത്രി പുറത്തുവിട്ട കണക്കുകളില് രാജ്യത്തെ പൂര്‍വസ്ഥിതിയിലാക്കുന്നതിനുള്ള ഒരു പ്രഖ്യാപനം പോലുമില്ലെന്ന് കോണ്‍ഗ്രസ് ആരോപിച്ചു.\nസമ്പദ്‌വ്യവസ്ഥയ്ക്ക് ഉത്തേജനം നല്‍കുന്നതും ആളുകള്‍ക്ക് വായ്പയും നേരിട്ട് പണം നല്‍കുന്നതും തമ്മില് വ്യത്യാസമുണ്ടെന്ന് അദ്ദേഹം അടിവരയിട്ടു.\nപ്രധാനമന്ത്രിയുടെ പ്രഖ്യാപനങ്ങളെക്കുറിച്ച് സംവാദത്തിന് തയ്യാറാണോ എന്ന് അദ്ദേഹം ധനമന്ത്രിയെ വെല്ലുവിളിച്ചു. പ്രധാനമന്ത്രി അവകാശപ്പെടുന്ന പ്രകാരം 20 ലക്ഷം കോടിയുടെ പദ്ധതിയല്ല, ഇപ്പോള് പ്രഖ്യാപിച്ചിട്ടുള്ളതെന്നും 3.22 ലക്ഷം രൂപയുടേതാണെന്നും അദ്ദേഹം പറഞ്ഞു.\n'സര്‍ക്കാരിന്റെ സാമ്പത്തിക പാക്കേജ് 3.22 ലക്ഷം കോടി രൂപയുടേത് മാത്രമാണ്. ഇത് ഇന്ത്യയുടെ ആഭ്യന്തര ഉല്പാദനത്തിന്റെ 1.6 ശതമാനം മാത്രമേ വരൂ''- പത്രസമ്മേളനത്തില് സംസാരിക്കവേ ശര്‍മ പറഞ്ഞു.\neconomic package Modi


യുണീക്ക് ഹെല്‍ത്ത് ഐഡി കാര്‍ഡ് രജിസ്‌ട്രേഷന് മുതല് അറിയേണ്ടതെല്ലാം | unique health id\nയുണീക്ക് ഹെല്‍ത്ത് ഐഡി കാര്‍ഡ് രജിസ്‌ട്രേഷന് മുതല് അറിയേണ്ടതെല്ലാം\nവാക്‌സിന് സര്‍ട്ടിഫിക്കറ്റ് പരിശോധിച്ചാല് നിങ്ങളുടെ യുണീക്ക് ഹെല്‍ത്ത് ഐഡി നമ്പര് കാണാവുന്നതാണ്. ഈ നമ്പര് ഉപയോഗിച്ച് നിങ്ങള്‍ക്ക് ഹെല്‍ത്ത് ഐഡി കാര്‍ഡ് ജനറേറ്റ് ചെയ്യാവുന്നതാണ്.\n|28 Sep 2021 6:36 AM GMT\nകേന്ദ്ര സര്‍ക്കാരിന്റെ ആയുഷ്മാന് ഭാരത് ഡിജിറ്റല് മിഷന് ഇന്നലെ തുടക്കമായി. പദ്ധതിയുടെ ഭാഗമായി എല്ലാ പൗരന്മാര്‍ക്കും 14 അക്ക ആരോഗ്യ തിരിച്ചറിയല് നമ്പര് ലഭ്യമാകും. യുണീക്ക് ഹെല്‍ത്ത് ഐഡി എന്നറിയപ്പെടുന്ന ഈ നമ്പറിലൂടെ ഓരോ പൗരന്റേയും സമഗ്രമായ ആരോഗ്യ വിവരങ്ങള് അറിയാന് സാധിക്കും. മൊബൈല് ആപ്ലിക്കേഷന് ഉപയോഗിച്ച് വ്യക്തിഗത വിവരങ്ങള് ഉള്‍പ്പെടുത്താം.\nഭാവിയില് സര്‍ക്കാരിന്റെ ആരോഗ്യ സേവനങ്ങള് ഹെല്‍്ത്ത് ഐഡി അടിസ്ഥാനപ്പെടുത്തി ആകും ലഭ്യമാവുക. നിലവില് കൊവിഡ് വാക്‌സിന് എടുത്ത എല്ലാവര്‍ക്കും യുണീക്ക് ഹെല്‍ത്ത് ഐഡി ലഭ്യമായിട്ടുണ്ട്. വാക്‌സിന് സര്‍ട്ടിഫിക്കറ്റ് പരിശോധിച്ചാല് നിങ്ങളുടെ യുണീക്ക് ഹെല്‍ത്ത് ഐഡി നമ്പര് കാണാവുന്നതാണ്. വ്യക്തികള്‍ക്ക് പുറമെ ഡോക്ടര്‍മാര്, ആശുപത്രികള്, ലാബുകള് തുടങ്ങിയവയ്ക്കും പ്രത്യേകം രജിസ്‌ട്രേഷന് ഉണ്ടാകും.\nപരിശോധന ഫലങ്ങള് ലഭ്യമാകുന്നത് മുതല് കണ്‍സള്‍ട്ടേഷന്, ഇ-ഫാര്‍മസി സേവനങ്ങള് വരെ ഈ ഹെല്‍ത്ത് ഐഡി കാര്‍ഡ് വഴി ലഭ്യമാകും. ആരൊക്കെയായി എത്രസമയം ഹെല്‍ത്ത് ഐഡി കാര്‍ഡിലെ വിവരങ്ങള് പങ്കുവെക്കണമെന്നൊക്കെ കാര്‍ഡ് ഉടമയ്ക്ക് തീരുമാനിക്കാനാവും. കഴിഞ്ഞ സ്വതന്ത്യദിനത്തില് പ്രധാനമന്ത്രി പ്രഖ്യാപിച്ച പദ്ധതി പരീക്ഷണാടിസ്ഥാനത്തില് ആറ് കേന്ദ്രഭരണ പ്രദേശങ്ങളില് നടപ്പാക്കി വരുകയായിരുന്നു.\nഹെല്‍ത്ത് ഐഡി എങ്ങനെ ലഭ്യമാകും\nhealthid.ndhm.gov.in എന്ന വെബ്‌സൈറ്റിലൂടെ നിങ്ങള്‍ക്ക് ഹെല്‍ത്ത് ഐഡി ജനറേറ്റ് ചെയ്യാവുന്നതാണ്. ഇതിനായി genarate your health id എന്ന ഓപ്്ഷനില് ക്ലിക്ക് ചെയ്യാം. തുടര്‍ന്ന് ആധാര് നമ്പറോ മൊബൈല് നമ്പറോ ഉുയോഗിച്ച് രജിസ്റ്റര് ചെയ്യാവുന്നതാണ്.\nഅല്ലെങ്കില് ഇതേ വെബ്‌സൈറ്റിലെ ലോഗിന് ഓപ്ഷനില് നിങ്ങളുടെ കൊവിഡ് വാക്‌സിന് സര്‍ട്ടിഫിക്കറ്റില് ഉള്ള യുണീക്ക് ഹെല്‍ത്ത് ഐഡി നമ്പര് ഉപയോഗിച്ച് ലോഗിന് ചെയ്യാവുന്നതാണ്. തുടര്‍ന്ന് നിങ്ങള്‍ക്ക് ഹെല്‍ത്ത് ഐഡി ജനറേറ്റ് ചെയ്യാം\nശേഷം വെബ്സൈറ്റില് ഇടതു വശത്തു കാണുന്ന ഓപ്ഷനുകളില് നിന്ന് എഡിറ്റ് പ്രൊഫൈല് സെലക്ട് ചെയ്ത് നിങ്ങളുടെ ജനന തിയതി, ഇമെയില്, വിലാസം, പിഎച്ച് ആര് വിലാസം( പേഴ്‌സണല് ഹെല്‍ത്ത് റെക്കോര്‍ഡ്) എന്നിവ നകുക. ശേഷം സെറ്റ് പാസ് വേര്‍ഡ് ഓപ്ഷന് തെരഞ്ഞെടുത്ത് പാസ് വേര്‍ഡും നല്‍കാവുന്നതാണ്\nതുടര്‍ന്ന് ആരോഗ്യ രേഖകള് ബന്ധിപ്പിക്കാന് ndhm health record app ഉപയോഗിക്കണം. പിഎച്ച് ആര് വിലാസം, പാസ് വേര്‍ഡ് എന്നിവ നല്‍കി ലോഗിന് ചെയ്യാം.\nആരോഗ്യ രേഖകള് വ്യക്തികള്‍ക്ക് സ്‌കാന് ചെയ്ത് സൂക്ഷിക്കാനും തെരഞ്ഞെടുത്ത ആശുപത്രികളില് നിന്ന് നേരിട്ട് ലിങ്ക് ചെയ്യാനും ഉള്ള സൗകര്യം ഉണ്ടാകും.\nunique health id vaccine certificate health id card generation digital health id card


Why Nivin , Dulquer, Nazriya and Amala are ahead of Mohanlal in Facebook - Malayalam Filmibeat\n| Updated: Tuesday, July 12, 2016, 18:54 [IST]\nഫേസ്ബുക്ക് ലൈക്കുകളാണ് ഇപ്പോള് താരങ്ങളുടെ ആരാധകരുടെ വലുപ്പം നിശ്ചയിക്കുന്നത്. മലയാളത്തെ സംബന്ധിച്ചാണെങ്കില് അക്കാര്യത്തിലും മുന്നില് മോഹന്‍ലാലും മമ്മൂട്ടിയും തന്നെയായിരുന്നു. എന്നാല് ഫേസ്ബുക്കില് നിരന്തരം ഇടപെടുമായിരുന്നിട്ടും മമ്മൂട്ടിയെയും കടത്തിവെട്ടി മോഹന്‍ലാല് മുന്നേറി.\nഇപ്പോള് മോഹന്‍ലാലിനെ പിന്നിലാക്കി യുവതാരങ്ങള് കുതിയ്ക്കുകയാണ്. നിവിന് പോളിയും ദുല്‍ഖര് സല്‍മാനും നസ്‌റിയ നസീമുമൊക്കെയാണ് ഇപ്പോള് ഫേസ്ബുക്ക് ലൈക്കുകളില് മുന്നില്. എന്തുകൊണ്ടായിരിയ്ക്കും ഇവര് മുന്നിലെത്തിയത്. അക്കാര്യം പരിശോധിയ്ക്കാം\nമണിരത്‌നം സംവിധാനം ചെയ്ത ഓ കാതല് കണ്മണി എന്ന ചിത്രത്തിന്റെ വിജയത്തിന് ശേഷമാണ് ദുല്‍ഖര് സല്‍മാന്റെ ഫേസ്ബുക്ക് ലൈക്കുകള് കൂടിയത്. ഓകെ കണ്‍മണിയ്ക്ക് ശേഷം തെലുങ്ക്, ബോളിവുഡ്, തമിഴ് ഭാഷകളില് നിന്നും ദുല്‍ഖറിന് ആരാധകരെത്തി. അത് മെയിന്റൈന് ചെയ്യുകയായിരുന്നു പിന്നീട് ദുല്‍ഖര്. നടന്റെ പുതിയ സ്റ്റൈല് ട്രെന്റുകളും ആരാധകരെ ആകര്‍ഷിച്ചു.\nരണ്ട് ഫേസ്ബുക്ക് അക്കൗണ്ടുകളുണ്ട് നിവിന് പോളിയ്ക്ക്. ഔദ്യോഗികവും വ്യക്തിപരവും. അത് കൂടാതെ ഒരുപാട് ഫാന് പേജുകളും. എന്നാല് ഫേസ്ബുക്ക്, ട്വിറ്റര്, ഇന്‍സ്റ്റാഗ്രാം പോലുള്ള സോഷ്യല് മീഡിയ സൈറ്റുകളിലൊന്നും നിവിന് സജീവമല്ല. എന്നിട്ടും നിവിന്റെ ഫേസ്ബുക്ക് ലൈക്ക് കൂടി. പ്രേമം എന്ന ചിത്രം തന്നെയാണ് അതിന് കാരണം. തമിഴ്‌നാട്ടില് നിന്ന് നിവിന് പോളിയ്ക്ക് വന്ന ആരാധകരുടെ എണ്ണം കണക്കാക്കുമ്പോള് ഫേസ്ബുക്ക് ലൈക്കുകളും നോക്കണം\nനായിക നിരയില് വലിയ മത്സരമില്ലാത്തപ്പോഴാണ് നസ്‌റിയയുടെ ഫേസ്ബുക്ക് ലൈക്ക് കൂടിയത്. കേരളത്തിലെ യുവാക്കള് മൊത്തം നസ്‌റിയ എന്ന നായികയിലേക്ക് മാത്രം കേന്ദ്രീകരിച്ചു. രാജറാണി, നയ്യാണ്ടി പോലുള്ള ചിത്രങ്ങളിലൂടെ തമിഴില് നിന്നും ആരാധകരെത്തി. നസ്‌റിയയ്ക്ക് എതിരെ മറ്റൊരു നടി ഇല്ലായിരുന്നു എന്നതാണ് നടിയുടെ ഫേസ്ബുക്ക് ലൈക്ക് കൂടാന് കാരണം. വിവാഹ ശേഷവും നസ്‌റിയയുടെ ആരാധകരുടെ എണ്ണത്തില് കുറവ് സംഭവിച്ചിട്ടില്ല\nനായിക നിരയില് പിന്നെ ലൈക്കുകള് അധികം ലഭിയ്ക്കുന്നത് അമല പോളിനാണ്. മലയാളത്തിന് പുറമെ തെലുങ്കിലും തമിഴിലും അമലയ്ക്ക് ആരാധകരുണ്ട്. ഫേസ്ബുക്കില് അമല പോള് സജീവമാണ്. പുതിയ ഫോട്ടോകളും വിശേഷങ്ങളുമെല്ലാം അമല ഫേസ്ബുക്കിലൂടെ പങ്കുവയ്ക്കും. അതുകൊണ്ടാണ് നടിയുടെ ഫേസ്ബുക്ക് ലൈക്ക് കൂടുന്നത്.\nRead more about: nivin pauly dulquer salmaan nazriya nazim amala paul mohanlal facebook malayalam film malayalam movie malayalam cinema മലയാളം മോഹന്‍ലാല് നിവിന് പോളി ദുല്‍ഖര് സല്‍മാന് നസ്‌റിയ നസീം\nWhy Nivin Pauly , Dulquer Salmaan, Nazriya and Amala Paul are ahead of Mohanlal in Facebook


അടച്ചിരിക്കുമ്പോള് കേള്‍ക്കാം അടച്ചുറപ്പുള്ള ഗാനം, കരിന്തലക്കൂട്ടത്തിന്‍റെ ലോക്ക്ഡൗണ് ഗാനം.. – Onmalayalam\nഅടച്ചിരിക്കുമ്പോള് കേള്‍ക്കാം അടച്ചുറപ്പുള്ള ഗാനം, കരിന്തലക്കൂട്ടത്തിന്‍റെ ലോക്ക്ഡൗണ് ഗാനം..\nApril 1, 2020 April 1, 2020 Web Desk\t0 Comments karinthalakoottam, lockdown song\nനാടന്‍പാട്ടിന്‍റെ ശീലുകളില് ഒരു ഗാനം. കൂട്ടുകൂടാതിരിക്കാന്, കൂരവിടാതിരിക്കാന്, സൊറപറയാതെ, കൈത്താളം കൂട്ടാതെ പണ്ടാറ പെരപമല ഭൂതത്തെ നാട് കടത്താന് കരിന്തലക്കൂട്ടം ഒരുക്കിയ ഗാനം. ഈ ലോക്ക്ഡൗണ് കാലത്തെ മനോഹരമാക്കാന് ഈ ഒരു ഗാനം മതി.\nകരിന്തലക്കൂട്ടത്തിലെ അംഗങ്ങള് ഓരോരുത്തരായി പാടിയ ഗാനം ലോക്ക്ഡൗണ് കാലത്ത് വീട്ടിലിരിക്കുന്നവര്‍ക്ക് മാതൃകയാണ്. ഓരോ അംഗവും തങ്ങളുടെ വാസസ്ഥലത്ത് നിന്നും പാടി റെക്കോര്‍ഡ് ചെയ്താണ് ഇവര് ഈ ഗാനം പൂര്‍ത്തിയാക്കിയിരിക്കുന്നത്. മൊബൈലും മറ്റും ഉപയോഗിച്ച് വലിയ മ്യൂസിക് സംവിധാനങ്ങളൊന്നും ഇല്ലാതെ ഓരോ അംഗവും ഓരോ വരികള് പാടി എഡിറ്റ് ചെയ്ത് യൂട്യൂബില് പബ്ലിഷ് ചെയ്യുകയായിരുന്നു. രമേഷ് കരിന്തലക്കൂട്ടത്തിന്‍റെ ആശയത്തിന് രമ്യത്ത് രാമനാണ് വരികള് കുറിച്ചത്.\nഒരിക്കല് കേട്ടാല് വീണ്ടും വീണ്ടും കേള്‍ക്കാന് കൊതിക്കുന്ന ആ ഗാനം ഇതാണ്..\nതൃശ്ശൂര് ജില്ലയിലെ ഫോക് ലോർ സ്റ്റഡി സെന്‍റിലെ ഒരു ഗോത്രപാരമ്പര്യ സംഗീത ഗ്രൂപ്പാണ് കരിന്തലകൂട്ടം. തൊഴിലാളിവര്‍ഗത്തിന്‍റെ ആചാരപരവും കാര്‍ഷികവുമായ ഗാനങ്ങള്, കേരളത്തിലെ ആദിവാസികള്, പ്രധാനമായും പരായങ്ങള്, പുലയങ്ങള് എന്നിവയാണ് അവതരിപ്പിച്ച ഗാനങ്ങള്. സംഘത്തിലെ പുരുഷന്മാര് മരം, ഒറ്റ, തുടി, ചെണ്ട തുടങ്ങിയ ഉപകരണങ്ങള് ഉപയോഗിച്ച് പാട്ടുകള് പാടുമ്പോള്, സ്ത്രീകള് തലമുടി താഴ്ത്തി നൃത്തം ചെയ്യുന്നു. നമ്മുടെ പൂര്‍വ്വികര് ഉപയോഗിച്ച മരം, ചെണ്ട, തുടി, വാടിച്ചിലമ്പ്, കുഴിത്താളം, ഒറ്റ തുടങ്ങിയ പ്രാകൃത ഉപകരണങ്ങളാണ് പ്രധാനമായും ഇവര് ഉപയോഗിക്കുന്നത്. ഗോത്രകലയുടെ താളവും മേളവും കോര്‍ത്തിണക്കിയ ഇവരുടെ ഗാനങ്ങള് പ്രേക്ഷക മനസിനെ ഇമ്പമുള്ളതാക്കുന്നു.\nലോക്ക്ഡൗണ്‍കാലത്തെ ഇമ്പമുള്ളതാക്കാന് കരിന്തലക്കൂട്ടത്തിന്‍റെ മാതൃകയില് താഴെ കൊടുത്ത വരികള് നിങ്ങള്‍ക്കും വീട്ടിലിരുന്ന് പാടാം. പാടുന്ന പാട്ടുകള് ഓണ്‍മലയാളം ഫേസ്ബുക്ക് പേജില് കമന്‍റുകളായി പോസ്റ്റ് ചെയ്യവുന്നതാണ്.\nപണ്ടാറ പെരുമല ഭൂതം\nസൊറ പറയാനാള് വേണ്ട\nവന്നേ ഒരുമാരി മണ്ണില്\n← വീട്ടില് വെറുതെയിരിക്കേണ്ട.. ലോക്ക്ഡൗണ് കാലം ഓണ്‍മലയാളത്തോടൊപ്പം..\nകൊറോണക്കാലത്ത് ലോകം ഏറ്റവും കൂടുതൽ കണ്ടത് ഈ സിനിമയാണ്.. →\nലൈബ്രറി, പി.എസ്.സി പരിശീലനം : അഭിമന്യുവിന്‍റെ സ്വപ്നം രേഖപ്പെടുത്തിയ മിനുട്സ്\nലോക്ക്ഡൗണില് ലോക്കായി കലാകാരന്മാരുടെ ജീവിതം : സര്‍ക്കാര് പരിഗണിക്കുമെന്ന് മുഖ്യമന്ത്രി\nമലബാര് കലാപം വര്‍ഗ്ഗീയ ലഹളയോ? വാഗണ്‍ട്രാജഡി : സംഘപരിവാറിന്‍റെ പുതിയ തന്ത്രം\nNovember 7, 2018 Web Desk 1


ചിറ്റാറിലെ മത്തായിയുടെ റീ പോസ്റ്റുമോർട്ടം നാളെ; മൃതദേഹം സംസ്‌കാരവും പിന്നാലെ; ശനിയാഴ്ച വൈകിട്ട് മൂന്നിന് കുടപ്പനക്കുളം ഓർത്തഡോക്സ് പള്ളിയിൽ അന്ത്യശുശ്രൂഷാ ചടങ്ങുകൾ; മലയോര കർഷകന്റെ മരണത്തിലെ ദുരൂഹത നീക്കാനുള്ള സമരം ഫലം കാണുമ്പോൾ\nപത്തനംതിട്ട: സമീപകാലത്തെ സംസ്ഥാന സർക്കാരിനെ ഏറെ പിടിച്ചു കുലുക്കിയ മത്തായിയുടെ മരണം സിബിഐ പൂർണമായി ഏറ്റെടുത്തു. മൃതദേഹം വെള്ളിയാഴ്ച സിബിഐ സംഘത്തിന്റെ നേതൃത്വത്തിൽ റീ പോസ്റ്റുമോർട്ടം നടത്തും. ശനിയാഴ്ച ...\nഇന്ത്യയിൽ ഇന്ന് കോവിഡ് ബാധ സ്ഥിരീകരിച്ചത് 57,341 പേർക്ക്; രാജ്യത്ത് വൈറസ് ബാധിച്ച 38,23,449 പേരിൽ 29,46,920 പേരും രോഗമുക്തരായി; 695 പേർ കൂടി ഇന്ന് മരിച്ചതോടെ രാജ്യത്തെ കോവിഡ് മരണസംഖ്യ 67,155 ആയി; വിവിധ സംസ്ഥാനങ്ങളിൽ ശമനമില്ലാതെ വൈറസ് ബാധ\nന്യൂഡൽഹി: ഇന്ത്യയിൽ ഇന്ന് കോവിഡ് ബാധ സ്ഥിരീകരിച്ചത് 57,341 പേർക്ക്. 38,23,449 പേർക്കാണ് ഇതുവരെ കോവിഡ് സ്ഥിരീകരിച്ചത്. ഇതിൽ 29,46,920 പേരും രോഗമുക്തരായി. 695 പേർ കൂടി ഇന്ന് മരിച്ചതോടെ രാജ്യത്തെ കോവിഡ്...\nമലപ്പുറത്ത് എട്ടു വയസുകാരിക്ക് പീഡനം: പാലിയേറ്റീവ് കേന്ദ്രത്തിന്റെ സെക്രട്ടറി അറസ്റ്റിൽ; കുഞ്ഞിനെ പീഡിപ്പിച്ചത് മാതാവിനൊപ്പം കഴിയവേ; സക്കീർ അലി പൊലീസിൽ കീഴടങ്ങിയത് മുൻകൂർ ജാമ്യാപേക്ഷ ഹൈക്കോടതിയും തള്ളിയതോടെ; കേസിലെ മറ്റൊരു പ്രതി ഇപ്പോഴും ഒളിവിൽ; ആരോപണ വിധേയനെ വെള്ളപൂശാൻ രാഷ്ട്രീയ ഇടപെടൽ നടത്തിയെന്ന ആക്ഷേപവും ശക്തം\nമലപ്പുറം: മലപ്പുറത്ത് എട്ടുവയസ്സുകാരിയെ പീഡിപ്പിച്ച പാലിയേറ്റീവ് സെക്രട്ടറിയായിരുന്ന പ്രതി അറസ്റ്റിൽ. കുഞ്ഞിനെ പീഡിപ്പിച്ചത് മാതാവിനൊപ്പം പെയിൻ ആൻഡ് പാലിയേറ്റീവ് സെന്ററിൽ കഴിയുമ്പോഴായായിരുന്ു. അറസ്റ്റ...\nന്യൂഡൽഹി: കോവിഡ് ബാധിച്ച് മരിച്ച സർക്കാർ ഫാർമസിസ്റ്റ് രാജേഷ് കുമാർ ഭരദ്വാജിന്റെ കുടുംബത്തിന് ഡൽഹി സർക്കാരിന്റെ വക ഒരുകോടി രൂപ. ഒരു കോടി രൂപയുടെ ചെക്ക് ഡൽഹി മുഖ്യമന്ത്രി അരവിന്ദ് കെജ്‌രിവാൾ കൈമാറി. അദ്...\nനിർമ്മാതാവ് ആന്റണി പെരുമ്പാവൂരിന്റെ മകളുടെ വിവാഹ നിശ്ചയം കഴിഞ്ഞു; ചടങ്ങിൽ നിറസാന്നിധ്യമായി മോഹൻലാലും കുടുംബവും\nനിർമ്മാതാവ് ആന്റണി പെരുമ്പാവൂരിന്റെയും ശാന്തിയുടെയും മകൾ ഡോ അനിഷയുടെ വിവാഹ നിശ്ചയ ചടങ്ങ് കഴിഞ്ഞു. ഡോക്ടർ എമിൽ വിൻസന്റാണ് വരൻ. കൊച്ചിയിലെ സ്വകാര്യ ഹോട്ടലിൽ വച്ചായിരുന്നു വിവാഹ നിശ്ചയ ചടങ്ങ്. ചലച്ചിത്രത...\nനെയ്മർക്ക് കോവിഡ്; ക്ലബ്ബിലെ മൂന്ന് സഹതാരങ്ങൾക്കും വൈറസ് ബാധ സ്ഥിരീകരിച്ചെന്ന് പിഎസ്ജി\nബ്രസീലിയൻ സൂപ്പർ താരം നെയ്മർക്ക് കോവിഡ് 19 സ്ഥിരീകരിച്ചു. നെയ്മർ അടക്കം പിഎസ്ജി ക്ലബ്ബിലെ മൂന്ന് താരങ്ങൾക്കാണ് വൈറസ് ബാധ കണ്ടെത്തിയത്. രോഗവിവരം പിഎസ്ജി ഔദ്യോഗിക ട്വിറ്റർ പേജിൽ സ്ഥിരീകരിച്ചു. ക്ലബ് അം...\nഒളിംപ്യൻ ജിൻസൻ ജോൺസൺ വിവാഹിതനായി; വധു ചക്കിട്ടപ്പാറ സ്വദേശിനിയായ ഡോ. ലക്ഷ്മി\nകോഴിക്കോട്: ഒളിംപ്യൻ ജിൻസൻ ജോൺസൺ വിവാഹിതനായി.ചക്കിട്ടപാറ സ്വദേശിയായ ജിൻസന്സ്വന്തം നാട്ടുകാരി ഡോ.ലക്ഷ്മിയാണ് വധു. വധൂഗൃഹത്തിൽ കോവിഡ് പ്രോട്ടോകോൾ പാലിച്ചു കൊണ്ടായിരുന്നു വിവാഹ ചടങ്ങുകൾ. അടുത്ത ബന്ധുക്ക...\nഒമാനിൽ ഇന്ന് കോവിഡ് സ്ഥിരീകരിച്ചത് 206 പേർക്ക്; നാല് പേർ കൂടി മരിച്ചതോടെ രാജ്യത്തെ കോവിഡ് മരണസംഖ്യ 689 ആയി\nമസ്‌കറ്റ്: ഒമാനിൽ 206 പേർക്ക് കൂടി കോവിഡ് സ്ഥിരീകരിച്ചു. രാജ്യത്ത് ആകെ കോവിഡ് സ്ഥിരീകരിച്ചവരുടെ എണ്ണം 85,928 ആയി. 214 പേർക്ക് കൂടി രോഗം ഭേദമായി. ആകെ രോഗമുക്തരായവരുടെ എണ്ണം 81,024 ആയി. 94.2 ശതമാനമാണ് ര...\nനാണയം വിഴുങ്ങി പിഞ്ചു ബാലൻ മരിച്ച സംഭവം: വിശദമായ അന്വേഷണം ആവശ്യപ്പെട്ടുള്ള മാതാവിന്റെ സത്യാഗ്രഹ സമരം അഞ്ചാം ദിവസത്തിലേക്ക്; സമരത്തിന് പിന്തുണയുമായി വിവിധ രാഷ്ട്രീയ പാർട്ടികൾ\nആലുവ: നാണയം വിഴുങ്ങി മരണപ്പെട്ട പിഞ്ചു ബാലൻ പൃഥ്വിരാജിന്റെ മരണകാരണം പുറത്തു കൊണ്ടുവരണമെന്ന് ആവശ്യപ്പെട്ടുകൊണ്ട് അമ്മ നന്ദി നി നടത്തുന്ന സത്യാഗ്രഹം അവസാനിപ്പിക്കാൻ റവന്യൂ വകുപ്പ് ശ്രമം നടത്തുന്നു. എന്ന...\nസിനിമയിൽ അഭിനയിക്കാൻ ക്ഷണം നിരസിച്ചതോടെ അപവാദ പ്രചരണം സമൂഹ മാധ്യമങ്ങൾ വഴി; സോഷ്യൽ മീഡിയയിൽ സെലിബ്രെറ്റി സ്റ്റാറ്റസുള്ള അഭിഭാഷകൻ ഹീനമായി വ്യക്തിഹത്യ നടത്തുകയാണെന്നും സായി ശ്വേത ടീച്ചർ; പൊതു സമൂഹത്തിന്റെ പിന്തുണ തേടി ഫേസ്‌ബുക്ക് പോസ്റ്റും\nലോക് ഡൗണിനെ തുടർന്ന് സംസ്ഥാന സർക്കാർ വിക്ടേഴ്സ് ചാനലിലൂടെ ഓൺലൈൻ ക്ലാസ് തുടങ്ങിയതോടെയാണ് മലയാളികൾ മുഴുവൻ സായി ശ്വേത ടീച്ചറെ അറിയാൻ തുടങ്ങുന്നത്. മിട്ടു പൂച്ചയുടേയും തങ്കു പൂച്ചയുടേയും കഥ പറഞ്ഞുള്ള ഓൺലൈ...\nതിരുവനന്തപുരം: കോവിഡ് നെഗറ്റീവ് ആയി എത്തുന്ന പ്രവാസികൾക്ക് മേൽ നിർബന്ധിത ക്വാറന്റൈൻ അടിച്ചേൽപ്പിക്കരുത് എന്ന പ്രവാസികളുടെ ആവശ്യത്തിന്മേൽ അനുകൂല നടപടികൾക്ക് സാധ്യതയില്ല. കോവിഡ് നെഗറ്റീവ് ആയി വിദേശത്ത് ...\nകുത്തേറ്റ് മരിക്കുമ്പോൾ അഴീക്കോടൻ സിപിഎം സംസ്ഥാനകമ്മിറ്റി അംഗവും മുന്നണി കൺവീനറുമായിരുന്നു; വെടിയേറ്റ് മരിക്കുമ്പോൾ കുഞ്ഞാലി എംഎൽഎ ആയിരുന്നു; ഒരു തിരുവോണദിവസം വീട്ടിൽ കയറി അക്രമികൾ വെട്ടിയിട്ട പി ജയരാജൻ പാർട്ടിയുടെ ഉന്നത നേതാവാണ്; 'നേതാക്കൾ വീട്ടിൽ കിടന്നുറങ്ങും, അണികൾ വെട്ട് കൊണ്ട് ചാവും'; വിമർശനങ്ങൾക്ക് മറുപടിയുമായി സൈബർ സഖാക്കൾ\nകോഴിക്കോട്: രാഷ്ട്രീയ കൊലപാതകങ്ങൾക്കെതിരെ സോഷ്യൽ മീഡിയയിൽ ശക്തമായ കാമ്പയിൽ ഉയർന്നുവരുന്ന കാലമാണിത്. വെഞ്ഞാറമൂട് ഇരട്ടക്കൊലയുടെ പശ്ചാത്തലത്തിൽ 'നേതാക്കൾ വീട്ടിൽ കിടന്നുറങ്ങും, അണികൾ വെട്ടുകൊണ്ട് ചാവും'...\nപതിനൊന്നാം വയസ്സിൽ ഖുർആൻ മന:പ്പാഠമാക്കി ഫാത്വിമ റൈഹാന; രണ്ടാം ക്ലാസിൽ പഠിക്കുമ്പോൾ തുടങ്ങിയ പരിശ്രമം വിജയം കണ്ടത് ആറാം ക്ലാസിൽ പഠിക്കവേ; മലപ്പുറം മഅ്ദിൻ അക്കാഡമിയിലെ ഫാത്വിമ റൈഹാനയ്യ് അഭിനന്ദനങ്ങളുമായി സയ്യിദ് ഇബ്‌റാഹീമുൽ ഖലീൽ അൽ ബുഖാരി\nമലപ്പുറം: പതിനൊന്നാം വയസ്സിൽ ഖുർആൻ പൂർണ്ണമായും മന:പ്പാഠമാക്കി അത്ഭുതം സൃഷ്ടിച്ചിരിക്കുകയാണ് മഅ്ദിൻ ക്യൂലാന്റ് വിദ്യാർത്ഥിനി ഫാത്വിമ റൈഹാന. കോഴിക്കോട് കുന്ദമംഗലം സ്വദേശിനിയായ ഈ മിടുക്കി മലപ്പുറം മഅ്ദിൻ...\nറിയാദിൽ തൊഴിലാളികൾ താമസിക്കുന്ന കെട്ടിടം തകർന്ന് രണ്ട് മരണം; രണ്ടും ഇന്ത്യക്കാർ; ഒരാൾ പാലക്കാട് സ്വദേശി; അഞ്ചു പേർക്ക് പരിക്ക്\nജിദ്ദ: റിയാദിൽ ചൊവാഴ്ച അർദ്ധരാത്രി ഉണ്ടായ ഒരപകടത്തിൽ രണ്ടു പേർ മരണപ്പെട്ടു. രണ്ടു പേരും ഇന്ത്യക്കാരാണ്. അവരിൽ ഒരാൾ പാലക്കാട് സ്വദേശിയും മറ്റൊരാൾ തമിഴ് നാട്ടുകാരനാണ്. റിയാദ് നഗരത്തിന്റെ തെക്ക് പടിഞ്ഞാറ...


മധ്യപ്രദേശിൽ ആദ്യ മന്ത്രിസഭാ വികസനം; അഞ്ച് നേതാക്കൾ സത്യപ്രതിജ്ഞ ചെയ്തു | Azchavattom Online USA\nമധ്യപ്രദേശിൽ ആദ്യ മന്ത്രിസഭാ വികസനം; അഞ്ച് നേതാക്കൾ സത്യപ്രതിജ്ഞ ചെയ്തു\nഭോപ്പാൽ: മധ്യപ്രദേശിൽ ബിജെപി സർക്കാരിന്‍റെ ആദ്യ മന്ത്രിസഭാ വികസനം നടന്നു. രാജ്ഭവനിൽ നടന്ന ലളിതമായ ചടങ്ങിൽ അ‍ഞ്ച് ബിജെപി നേതാക്കൾ മന്ത്രിമാരായി സത്യപ്രതിജ്ഞ ചെയ്തു. ഇവരിൽ രണ്ടു പേർ കോൺഗ്രസ് വിട്ട് ബിജെപിയിൽ എത്തിയവരാണ്.\nനരോത്തം മിശ്ര, തുളസിറാം സിലാവത്ത്, ഗോവിന്ദ് സിങ് രജ്പുത്, മീണ സിംഗ്, കമൽ പട്ടേൽ എന്നിവരാണ് സത്യപ്രതിജ്ഞ ചെയ്ത് ചുമതലയേറ്റത്. ഗവർണർ ലാൽജി ടണ്ഠൻ സത്യവാചകം ചൊല്ലിക്കൊടുത്തു. മന്ത്രിസഭയിലെ ഏക വനിതാ അംഗമാണ് മീണ സിംഗ്. ഗോവിന്ദ് സിംഗ്, തുളസിറാം എന്നിവർ സിന്ധ്യയുടെ ക്യാമ്പിൽ നിന്നുള്ളവരാണ്.\nകോൺഗ്രസ് നേതാവായിരുന്ന ജോതിരാദിത്യ സിന്ധ്യയും 22 എംഎൽഎമാരും കോൺഗ്രസ് വിട്ട് ബിജെപിയിൽ ചേർന്നതോടെയാണ് കമൽനാഥ് സർക്കാർ നിലംപതിച്ചത്. ഇതേത്തുടർന്നു മാർച്ച് 23നാണ് ബിജെപി നേതാവ് ശിവരാജ് സിംഗ് ചൗഹാൻ സിംഗ് മുഖ്യമന്ത്രിയായി ചുമതലയേറ്റത്. തൊട്ടുപിന്നാലെ 24 മുതൽ കേന്ദ്രസർക്കാർ ലോക്ക്ഡൗണും പ്രഖ്യാപിച്ചിരുന്നു.\nPreviousവാരണാസിയില് തീര്‍ഥാടനത്തിന് പോയ രണ്ട് തമിഴ്‌നാട് സ്വദേശികൾക്ക് കോവിഡ്\nNextപാലക്കാടിനെ ഹോട്ട്സ്പോട്ട് പട്ടികയിൽനിന്ന് ഒഴിവാക്കി


ബിഹാറിൽ തനിച്ച് മത്സരിക്കാൻ എൽജെപി, എൻഡിഎ സഖ്യം തുടരണോയെന്ന് ചിരാഗ് പാസ്വാൻ തീരുമാനിക്കും | Bihar Election LJP to fight 143 assembly seats\nബിഹാറിൽ തനിച്ച് മത്സരിക്കാൻ എൽജെപി, എൻഡിഎ സഖ്യം തുടരണോയെന്ന് ചിരാഗ് പാസ്വാൻ തീരുമാനിക്കും\nPatna, First Published 7, Sep 2020, 6:58 PM\nകൊവിഡിലടക്കം സര്‍ക്കാര് നയങ്ങളെ രൂക്ഷമായി വിമര്‍ശിച്ച് രംഗത്തെത്തിയ ചിരാഗ് പാസ്വാന്, സഖ്യത്തിന് പുറത്തേക്കെന്ന സൂചനകള് നേരത്തെ നല്‍കിയിരുന്നു\nബിഹാർ: നിയമസഭാ തെരഞ്ഞെടുപ്പ് അടുത്തിരിക്കെ ബിഹാർ എൻഡിഎയിൽ പ്രതിസന്ധിയിലേക്ക്. ബിഹാറിലെ 143 സീറ്റിലും തനിച്ച് മത്സരിക്കുമെന്ന് ലോക് ജനശക്തി പാർട്ടി ഭീഷണി മുഴക്കി. എൻഡിഎ സഖ്യം തുടരണോയെന്ന് തീരുമാനിക്കാൻ പാർലമെൻററി ബോർഡ് യോഗം ചിരാഗ് പാസ്വാനെ ചുമതലപ്പെടുത്തി. സര്‍ക്കാരുമായി കാലങ്ങളായി ലോക് ജനശക്തി പാര്‍ട്ടി തുടരുന്ന അസ്വാരസ്യമാണ് പൊട്ടിത്തെറിയിലേക്ക് നീങ്ങിയത്.\nകൊവിഡിലടക്കം സര്‍ക്കാര് നയങ്ങളെ രൂക്ഷമായി വിമര്‍ശിച്ച് രംഗത്തെത്തിയ ചിരാഗ് പാസ്വാന്, സഖ്യത്തിന് പുറത്തേക്കെന്ന സൂചനകള് നേരത്തെ നല്‍കിയിരുന്നു. സഖ്യത്തില് തുടരാന് താല്‍പര്യമില്ലെന്ന് ദേശീയ അധ്യക്ഷന് ജെപി നദ്ദയെയും അറിയിച്ചതായാണ് വിവരം. ഈ തെരഞ്ഞെടുപ്പിലും മുഖ്യമന്ത്രി സ്ഥാനാര്‍ത്ഥിയായി നീതീഷ് കുമാറിനെ ബിജെപി ഉയര്‍ത്തിക്കാട്ടിയത് ചിരാഗ് പാസ്വാനെ ചൊടിപ്പിച്ചിരുന്നു. മുഖ്യമന്ത്രി സ്ഥാനത്തിന് മുന്നണിയിലുള്ള എല്ലാ കക്ഷികള്‍ക്കും തുല്യ അവകാശമുണ്ടെന്ന ചിരാഗ് പസ്വാന്‍റെ വാദം ബിജെപി മുഖവിലക്കെടുത്തതുമില്ല.\nമുന് മുഖ്യമന്ത്രി ജിതന് റാം മാഞ്ചിയുടെ ഹിന്ദുസ്ഥാനി അവാം മോര്‍ച്ച എന്‍ഡിഎയുടെ ഭാഗമായതും എല്‍ജെപിയുടെ അസന്തുഷ്ടി ഇരട്ടിയാക്കി. അതേ സമയം ചിരാഗ് പാസ്വാന്‍റെ സമ്മര്‍ദ്ദത്തെ മുഖവിലക്കെടുക്കേണ്ടെന്നാണ് നിതീഷ് കുമാറിന്‍റെ നിലപാട്. കഴിഞ്ഞ നിയമസഭ തെരഞ്ഞെടുപ്പില് നാല്‍പത് സീറ്റുകളില് മത്സരിച്ച എല്‍ജെപിക്ക് രണ്ടിടത്ത് മാത്രമാണ് വിജയിക്കാനായത്.\nLast Updated 7, Sep 2020, 6:58 PM\n143 assembly seats\nLJP to fight\nഎൻഡിഎ സഖ്യം തുടരണോയെന്ന്\nബിഹാറിൽ തനിച്ച് മത്സരിക്കാൻ\n'ഇറ്റാലിയന് സംവിധായകന് സമ്മാനിച്ച ഓഷോയുടെ തൊപ്പി, അതണിഞ്ഞ മോഹന്‍ലാല്'


ഓണത്തിനൊരുങ്ങാം ജാഗ്രതയോടെ – Koottukari\n20 August 2020 20 August 2020 Krishna R\t0 Comments\tcovid19, kerala\nഓണക്കാലമായതോടെ നിയന്ത്രണങ്ങള്‍ക്ക് നല്കുന്ന ഇളവുകള് വിവേകത്തോടെ വിനിയോഗിക്കാന് സര്‍ക്കാര് നിര്‍ദ്ദേശങ്ങള് കര്‍ശനമായും നാം ഓരോരുത്തരും പാലിക്കേണ്ടതാണ്\nസാധനങ്ങള് വാങ്ങാന് കഴിവതും വീട്ടില് നിന്നും ഒരാള് മാത്രം പുറത്തു പോകുക.പുറത്തു പോകുന്നവര് മൂക്കും വായും മൂടും വിധം മാസ്ക് ധരിക്കുക. പരമാവധി പൊതു സ്ഥലങ്ങളിലെ ഭിത്തി, കൈവരി, ഫര്‍ണ്ണീച്ചര് എന്നിവിടങ്ങളില് സ്പര്‍ശിക്കാതിരിക്കുക. കൈകള് ഇടയ്ക്കിടെ സാനിട്ടൈസര് ഉപയോഗിച്ച് അണുവിമുക്തമാക്കുക.\nവാങ്ങേണ്ടുന്ന സാധനങ്ങളുടെ ലിസ്റ്റ് മുന്‍കൂട്ടി തയ്യാറാക്കുക.\nവാങ്ങാനുദ്ദേശിക്കുന്ന സാധനങ്ങള് മാത്രം പരിശോധിക്കാനെടുക്കുക. കടകളില് തിരക്കുണ്ടാക്കാത്ത വിധം ഉചിതമായ സമയം തിരഞ്ഞെടുക്കാന് ശ്രദ്ധിക്കുക.\nകടകളില് സാമൂഹിക അകലം ഉറപ്പാക്കുക.നനവു പറ്റിയാല് ചീത്തയാകാത്ത ഭക്ഷണ പദാര്‍ത്ഥങ്ങളും പച്ചക്കറികളും നന്നായി കഴുകിയതിനു ശേഷം വീട്ടിനകത്തു കയറ്റുക.\nകഴിവതും വീട്ടില് നിന്നും സഞ്ചികള് കരുതുക.\nകൊണ്ടുവരുന്ന സഞ്ചികള്/പായ്ക്കറ്റുകള് തുടങ്ങിയവ പ്രായമുള്ളവരും കുട്ടികളും സ്പര്‍ശിക്കാതെ ശ്രദ്ധിക്കുക.\nകുട്ടികള്, മുതിര്‍ന്നവര്, ഗര്‍ഭിണികള്, രോഗപ്രതിരോധ ശേഷി കുറഞ്ഞവര് (ഉദാ: പ്രമേഹം, ഹൃദ്രോഗം, രക്താതി സമ്മര്‍ദ്ദം, അവയവമാറ്റ ശസ്ത്രക്രീയ കഴിഞ്ഞവര് ) തുടങ്ങിയവര് ഷോപ്പിങ്ങാവശ്യങ്ങള്‍ക്ക് പോകേണ്ടതില്ല.\nസന്ദര്‍ശനങ്ങള് ഒഴിവാക്കുക.കടകളില് കയറുന്നതിന് മുന്‍പും ശേഷവും കൈകളില് സാനിട്ടൈസര് ഉപയോഗിക്കുക. പുറത്തു പോകുന്നവര് കുളിച്ചു വൃത്തിയായ ശേഷം വീടിനുള്ളില് സഹകരിക്കുക. കൂട്ടം ചേര്‍ന്നുള്ള കളികളൊഴിവാക്കുക.\nകടകളില് പോകുന്നവര് സാധ്യമെങ്കില് ഡിജിറ്റല് മണി ട്രാന്‍സ്ഫര് നടത്താവുന്നതാണ്.കടകളിലെ ജീവനക്കാര് മാസ്ക് ശരിയായി ധരിക്കേണ്ടതും കൈകള് സാധിക്കുമ്പോഴൊക്കെ സാനിട്ടൈസ് ചെയ്യേണ്ടതുമാണ്.\nകടകള്‍ക്കുള്ളില് സാമൂഹിക അകലം ഉറപ്പാക്കണം. തിരക്കൊഴിവാക്കാനുള്ള നിര്‍ദ്ദേശങ്ങള് പാലിക്കേണ്ടതാണ്. കടകളില് പ്രവേശിക്കുന്നതിന് മുന്‍പും പിന്‍പും സാനിട്ടൈസര് ഉപയോഗിച്ച് കൈകള് വൃത്തിയാക്കാനുള്ള സൗകര്യമൊരുക്കേ ണ്ടതാണ്. പണമിടപാട് നടത്തുമ്പോഴും കൈകള് സാനിട്ടൈസ് ചെയ്യേണ്ടതാണെന്നും മെഡിക്കൽ വിദഗ്ദര് അറിയിച്ചു.\nഅപൂര്‍വ്വ ഔഷധയിനം സോമലതയെ കുറിച്ചറിയാം →\nലേഡി സൂപ്പർസ്റ്റാർ നയൻസിന്റെ സൗന്ദര്യ രഹസ്യങ്ങൾ!!!\n7 December 20217December 2021 Krishna R\t0\nസ്മാർട്ട് ഫോൺ പഠനം ; ഈ മുന്നറിയപ്പുകള് കണ്ടില്ലെന്ന് നടിക്കരുതേ\n1 July 2020 1 July 2020 Krishna R\t0\nജാഗ്രതപാലിച്ച് കോവിഡിനെ പ്രതിരോധിക്കാം


സെന്‍സറിങ് പൂര്‍ത്തിയായി മമ്മൂട്ടി ചിത്രം 'ഉണ്ട' ഇനി തീയറ്ററുകളിലേയ്ക്ക് - Flowers TV Online\nസെന്‍സറിങ് പൂര്‍ത്തിയായി മമ്മൂട്ടി ചിത്രം ‘ഉണ്ട’ ഇനി തീയറ്ററുകളിലേയ്ക്ക്\nമലയാളത്തിന്റെ മെഗാസ്റ്റാര് മമ്മൂട്ടി കേന്ദ്ര കഥാപാത്രമായെത്തുന്ന പുതിയ ചിത്രമാണ് ‘ഉണ്ട’. ചിത്രത്തിന്‍റെ സെന്‍സറിങ് പൂര്‍ത്തിയായി. ഈ മാസം 14 ന് ചിത്രം തീയറ്ററുകളിലെത്തും. ഛത്തീസ്ഗഡിലേക്ക് തെഞ്ഞെടുപ്പ് ജോലിക്ക് പോകുന്ന മലയാളി പൊലീസ് സംഘത്തിന്റെ കഥയാണ് ചിത്രത്തിന്റെ മുഖ്യ പ്രമേയം. അതേസമയം അടുത്തിടെയാണ് ചിത്രത്തിന്‍റെ ട്രെയ്‌ലര് പുറത്തിറങ്ങിയത്. ആകാംഷ നിറച്ചുകൊണ്ടാണ് ട്രെയ്‌ലര് ഒരുക്കിയിരിക്കുന്നതും. ഉണ്ട എന്ന സിനിമയില് മണി സാര് എന്ന പൊലീസ് ഉദ്യോഗസ്ഥനായാണ് മമ്മൂട്ടി എത്തുന്നത്. ആക്ഷനും സസ്‌പെന്‍സുംമെല്ലാം ചിത്രത്തില് ഉണ്ടാകുമെന്ന് സൂചന നല്‍കുന്നുണ്ട് ട്രെയ്‌ലര്. ഖാലിദ് റഹമാന് ആണ് ചിത്രത്തിന്റെ സംവിധാനം നിര്‍വ്വഹിക്കുന്നത്.\nനിരവധി താരനിരകള് തന്നെ ചിത്രത്തില് മമ്മൂട്ടിക്കൊപ്പം അണിനിരക്കുന്നുണ്ട്. ഷൈന് ടോം ചാക്കോ, ജേക്കബ് ഗ്രിഗറി, അര്‍ജുന് അശോകന്, അലന്‍സിയര്, ദിലീഷ് പോത്തന് , ലുക്ക്മാന്, സുധി കോപ്പ എന്നിവര് ഉണ്ട എന്ന സിനിമയില് വിത്യസ്ത കഥാപാത്രങ്ങളായെത്തുന്നു. അതേസമയം ബോളിവുഡ് താരങ്ങളും ചിത്രത്തിലെത്തുന്നുണ്ട്. ഓംകാര് ദാസ് മണിക്പുരി, ഭഗ്വാന് തിവാരി, ചീന് ഹോ ലിയാവോ എന്നിവരാണ് ചിത്രത്തില് പ്രധാന കഥാപാത്രങ്ങളെ അവതരിപ്പിക്കാന് ബോളിവുഡില് നിന്നും എത്തുന്ന താരങ്ങള്. ‘പിപ്പീലി ലൈവ്’, ‘ന്യൂട്ടന്’ എന്നീ ചിത്രങ്ങളിലൂടെ ശ്രദ്ധേയനായ ഓംകാര് ദാസ് മണിക്പുരി, ‘മാസാനി’ലൂടെ ശ്രദ്ധേയനായ ഭഗ്വാന് തിവാരി, ‘ട്യൂബ് ലൈറ്റ്’ എന്നീ ചിത്രത്തില് മികച്ച പ്രകടനം കാഴ്ച വെച്ച ചീന് ഹോ ലിയാവോ എന്നിവര് ഉണ്ടയില് മമ്മൂട്ടിയോടൊപ്പം പ്രധാന കഥാപാത്രങ്ങളായെത്തുമ്പോള് പ്രേക്ഷകരിലും പ്രതീക്ഷ വര്‍ധിക്കുന്നു.\nRead more:ചെറിയ പെരുന്നാള് നിറവില് വിശ്വാസികള്\nചിത്രത്തില് ആക്ഷന് രംഗങ്ങള് കൈകാര്യം ചെയ്യുന്നത് ശ്യാം കൗശാലാണ്. ‘ദംഗല്’, ‘ബാജിറാവു മസ്താനി’, ‘പദ്മാവത്’, ‘സഞ്ജു’, ‘ധൂം 3’ , ‘ഗുണ്ടേ’, ‘കൃഷ് 3’ , ‘രാവണ്’ തുടങ്ങി നിരവധി ചിത്രങ്ങളിലൂടെ ബോളിവുഡില് ശ്രദ്ധേയനായതാണ് ശ്യാം കൗശല്. മൂവി മില് ന്റെ ബാനറില് കൃഷ്ണന് സേതുകുമാര് ആണ് ഉണ്ട എന്ന സിനിമയുടെ നിര്‍മ്മാണം. ജിഗര്‍തണ്ട ഫെയിം ഗേമിക് ഛായഗ്രഹണം നിര്‍വ്വഹിക്കുന്നു. മുളയൂരിലെ വനത്തിനുള്ളിലായിരുന്നു സിനിമയുടെ കൂടുതല് ഭാഗങ്ങളുടെയും ചിത്രീകരണം.\nRead more on: malayalam movie | Unda


അണ്ടര് 19 ലോകകപ്പ്: അഞ്ചാം കിരീടം ലക്ഷ്യമിട്ട് ഇന്ത്യ\nഅണ്ടര് 19 ഇന്ത്യന് ടീമിലെ നാല് താരങ്ങള് ഇപ്പോള് തന്നെ ഐ.പി.എല് ടീമുകളുമായി കരാറിലെത്തിയിട്ടുണ്ട്.\n17 Jan, 2020 at 04:20 AM\nഅണ്ടര് 19 ക്രിക്കറ്റ് ലോകകപ്പിന് ഇന്ന് തുടക്കം. 24 ദിവസം നീളുന്ന ടൂര്‍ണമെന്റിന്റെ ഉദ്ഘാടന മത്സരത്തില് ആതിഥേയരായ ദക്ഷിണാഫ്രിക്ക അഫ്ഗാനിസ്ഥാനെ നേരിടും. ടൂര്‍ണമെന്റില് 16 ടീമുകള് പങ്കെടുക്കും.\nഅഞ്ചാം കിരീടം ലക്ഷ്യമിട്ടാണ് നിലവിലെ ചാമ്പ്യന്മാരായ ഇന്ത്യ അണ്ടര് 19 ലോകകപ്പിനിറങ്ങുന്നത്. പ്രിയം ഗാര്‍ഗാണ് ഇന്ത്യയെ നയിക്കുന്നത്. അണ്ടര് 19 ഇന്ത്യന് ടീമിലെ നാല് താരങ്ങള് ഇപ്പോള് തന്നെ ഐ.പി.എല് ടീമുകളുമായി കരാറിലെത്തിയിട്ടുണ്ട്. ക്യാപ്റ്റന് പ്രിയം ഗാര്‍ഗിന് പുറമേ യശസ്വി ജെയ്‌സ്‌വാള്, രവി ബിഷ്‌നോയ്, കാര്‍തിക് ത്യാഗി എന്നിവരാണ് ഇപ്പോഴേ സൂപ്പര് താരങ്ങളായവര്.\nപ്രായ തട്ടിപ്പ്; അണ്ടര് 19 ലോകകപ്പ് ഫൈനലില് സെഞ്ചുറിയടിച്ച കല്‍റക്ക് രഞ്ജിയില് വിലക്ക്\nഅന്താരാഷ്ട്ര വേദികളില് കളിച്ച് പരിചയുമുള്ള താരങ്ങള് ഇംഗ്ലണ്ട്, ആസ്‌ട്രേലിയ ടീമുകളിലുമുണ്ട്. കഴിഞ്ഞ വര്‍ഷം ഏറ്റവും ഉയര്‍ന്ന വിജയശതമാനമുള്ള ബംഗ്ലാദേശിനേയും പ്രതിഭകളുള്ള അഫ്ഗാനിസ്ഥാനേയും എഴുതി തള്ളാനാവില്ല. സീനിയര് ടീമിലേക്കുള്ള ചവിട്ടുപടിയെന്നതിനാല് കൗമാര താരങ്ങള്‍ക്ക് കഴിവു തെളിയിക്കാനുള്ള വേദിയാണ് രണ്ടു വര്‍ഷത്തിലൊരിക്കല് നടക്കുന്ന ലോകകപ്പ്.\nഅണ്ടര് 19 ലോകകപ്പില് പങ്കെടുക്കുന്ന ടീമുകള്: ഇന്ത്യ, ബംഗ്ലാദേശ്, പാകിസ്ഥാന്, അഫ്ഗാനിസ്ഥാന്,ശ്രീലങ്ക, ഇംഗ്ലണ്ട്, ആസ്‌ട്രേലിയ, ന്യൂസിലന്റ്, ദക്ഷിണാഫ്രിക്ക, വെസ്റ്റ് ഇന്‍ഡീസ്, സിംബാബ്‌വേ, യു.എ.ഇ, സ്‌കോട്ട്ലാന്റ്,കാനഡ, ജപ്പാന്, നൈജീരിയ. ഇതില് ജപ്പാനും നൈജീരിയയും ആദ്യമായാണ് ക്രിക്കറ്റിന്റെ ഏതെങ്കിലും ഫോര്‍മാറ്റില് കളിക്കാനിറങ്ങുന്നത്.\nUnder 19 CricketUnder 19Under 19 World Cup\n‘ബൗണ്ടറി ലൈനില് ഇരുന്ന് ക്രിക്കറ്റിനെ കുറിച്ചല്ലാതെ സംസാരിക്കാനാവുന്നെങ്കില് അതിന് കാരണമുണ്ട്’


മാഷിന് പ്രമുഖരുടെ അശ്രുപൂജ - ഇ വാർത്ത | evartha\nമാഷിന് പ്രമുഖരുടെ അശ്രുപൂജ\nEvartha Desk 24 January 2012\nകേരളം കണ്ട ബഹുമുഖ പ്രതിഭകളില് ഒരാളായിരുന്നു അഴീക്കോടെന്ന് മുഖ്യമന്ത്രി ഉമ്മന്‍ചാണ്ടി അനുസ്മരിച്ചു. അഴീക്കോടിന്റെ നിര്യാണമറിഞ്ഞ് തിരുവനന്തപുരത്ത് വിളിച്ചു ചേര്‍ത്ത വാര്‍ത്താസമ്മേളനത്തില് സംസാരിക്കുകയായിരുന്നു മുഖ്യമന്ത്രി. സാംസ്‌കാരിക ലോകത്തിന് മാത്രമല്ല കേരളീയ സമൂഹത്തിനാകെ ഉണ്ടായ നികത്താനാകാത്ത നഷ്ടമാണ് അഴീക്കോടിന്റെ വേര്‍പാടെന്നും മുഖ്യമന്ത്രി പറഞ്ഞു.\nഅനീതിക്കെതിരേ സ്വന്തം നിലയ്ക്ക് പോരാടിയ ഒരു പ്രസ്ഥാനമായിരുന്നു അഴീക്കോടെന്ന് പ്രതിപക്ഷ നേതാവ് വി.എസ് അച്യുതാനന്ദന് അനുസ്മരിച്ചു. നീതിക്ക് വേണ്ടിയുള്ള സിംഹ ഗര്‍ജ്ജനങ്ങളായിരുന്നു അഴീക്കോടിന്റെ പ്രസംഗങ്ങള്.\nസാംസ്‌കാരിക ജീര്‍ണതയ്ക്കും വിദ്യാഭ്യാസ കച്ചവടത്തിനുമെതിരേ ശക്തമായ ആശയസമരമായിരുന്നു അഴീക്കോട് നടത്തിയത്. സാംസ്‌കാരിക ചിന്തകനെന്ന നിലയിലുപരി മികച്ച പ്രഭാഷകന് എന്ന നിലയിലായിരിക്കും നാളെ അദ്ദേഹത്തെ ഓര്‍ക്കുക. വ്യക്തിപരമായി വളരെ അടുത്ത സുഹൃത്തിനെയാണ് തനിക്ക് നഷ്ടപ്പെട്ടതെന്നും വി.എസ് കൂട്ടിച്ചേര്‍ത്തു.\nഅഴീക്കോടിന്റെ വേര്‍പാടിലൂടെ കേരളത്തിന് ഒരു തിരുത്തല് ശക്തിയെ ആണ് നഷ്ടപ്പെട്ടതെന്ന് കേന്ദ്ര പ്രതിരോധമന്ത്രി എ.കെ. ആന്റണി. വിദ്യാര്‍ഥി രാഷ്ട്രീയ പ്രവര്‍ത്തകനായിരുന്ന കാലം മുതല് തനിക്ക് അഴീക്കോടുമായി അടുപ്പമുണ്‌ടെന്ന് അദ്ദേഹം അനുസ്മരിച്ചു. സമൂഹത്തെ നേര്‍വഴിക്ക് നയിക്കാന് കരുത്തുള്ള വ്യക്തിയായിരുന്നു അഴീക്കോട്.\nകേരളീയ സമൂഹത്തില് വളര്‍ന്നുകൊണ്ടിരിക്കുന്ന അഴിമതി, സ്വജനപക്ഷപാതം, ആര്‍ഭാടം എന്നിവയ്‌ക്കെതിരെ ഒരു യോദ്ധാവിനെപ്പോലെ പോരാടിയ വ്യക്തിയായിരുന്നു അദ്ദേഹമെന്നും ആന്റണി അനുസ്മരിച്ചു. കേരളത്തിനും ലോകത്തെമ്പാടുമുളള മലയാളികള്‍ക്കും തീരാനഷ്ടമാണ് അഴീക്കോടിന്റെ വിയോഗമെന്നും ആന്റണി കൂട്ടിച്ചേര്‍ത്തു.\nTopics: sukumar azhikkode


ഓണാവധി: കർണാടക ആർ.ടി.സി. പ്രത്യേക ബസുകളിൽ ബുക്കിങ് തുടങ്ങി | karnataka rtc\nഓണാവധി: കർണാടക ആർ.ടി.സി. പ്രത്യേക ബസുകളിൽ ബുക്കിങ് തുടങ്ങി\nരണ്ടുദിവസങ്ങളിലായി ഏഴു സർവീസുകൾ കൂടുതൽ സർവീസുകൾ ഉടൻ\nബെംഗളൂരു: ഓണാവധിയോടനുബന്ധിച്ച് കർണാടക ആർ.ടി.സി.യുടെ പ്രത്യേക ബസുകളിൽ റിസർവേഷൻ ആരംഭിച്ചു. നിലവിൽ ഓഗസ്റ്റ് 17, 23 തീയതികളിലായി ഏഴു പ്രത്യേക സർവീസുകളാണ് പ്രഖ്യാപിച്ചിരിക്കുന്നത്. രണ്ടു ദിവസത്തിനുള്ളിൽ കൂടുതൽ സർവീസുകൾ പ്രഖ്യാപിക്കുമെന്ന് കർണാടക ആർ.ടി.സി. കേരള ഇൻ ചാർജ് ജി. പ്രശാന്ത് അറിയിച്ചു. പ്രത്യേക സർവീസുകളിൽ ബുക്കിങ് തുടങ്ങി മണിക്കൂറുകൾക്കുള്ളിൽ തന്നെ ടിക്കറ്റുകൾ ഭൂരിഭാഗവും വിറ്റഴിഞ്ഞു.\nപതിവ് ബസുകളിൽ ടിക്കറ്റുകൾ തീർന്നതിനെത്തുടർന്നാണ് കർണാടക ആർ.ടി.സി. പ്രത്യേക സർവീസുകൾ പ്രഖ്യാപിച്ചത്. ഇത്തവണ ഓണാവധിയോടനുബന്ധിച്ച് കർണാടക ആർ.ടി.സി.യുടെ പതിവ് സർവീസുകളിൽ ടിക്കറ്റ് നിരക്ക് ഉയർത്തിയിട്ടില്ല. 960 രൂപയാണ് എറണാകുളത്തേക്കുള്ള വോൾവൊ ബസിലെ നിരക്ക്. അതേസമയം, പ്രത്യേക ബസുകളിൽ നിരക്കുയരും. മുൻ വർഷങ്ങളിൽ ഓണാവധിയോടനുബന്ധിച്ച് പതിവ് ബസുകളിൽ ടിക്കറ്റ് നിരക്ക് ഉയർത്തിയിരുന്നു. അവധിക്കുശേഷം കേരളത്തിൽനിന്ന് തിരിച്ച് ബെംഗളൂരുവിലേക്കും പ്രത്യേക സർവീസുകൾ നടത്തും.\nഓണാവധിക്ക് നാട്ടിൽ പോകാൻ ടിക്കറ്റ് ലഭിക്കാതിരുന്ന നിരവധി മലയാളികൾക്ക് ആശ്വാസമായിരിക്കുകയാണ് കർണാടക ആർ.ടി.സി.യുടെ പ്രത്യേക സർവീസുകൾ. അവധിയോടനുബന്ധിച്ച് കേരള ആർ.ടി.സി. യും പ്രത്യേക സർവീസ് പ്രഖ്യാപിച്ചിട്ടുണ്ട്. ഓഗസ്റ്റ് 17 മുതൽ 26 വരെ കേരളത്തിന്റെ വിവിധ ഭാഗങ്ങളിലേക്ക് 70 പ്രത്യേക സർവീസുകളാണ് നടത്തുക. കേരളത്തിൽനിന്ന് തിരിച്ച് ബെംഗളൂരുവിലേക്കും പ്രത്യേക ബസുകൾ സർവീസ് നടത്തുന്നുണ്ട്. ഓഗസ്റ്റ് 19, 25, 29, സെപ്റ്റംബർ ഒന്ന്, രണ്ട് തീയതികളിലാണ് മടക്കയാത്രയ്ക്ക് പ്രത്യേക ബസുകൾ സർവീസ് നടത്തുന്നത്. ഇവയിലെ ബുക്കിങ് ആരംഭിക്കുന്നതും കാത്തിരിക്കുകയാണ് മലയാളികൾ.\nഓഗസ്റ്റ് 17: രാത്രി 8.33: ബെംഗളൂരു - കമളി (രാജഹംസ), ബെംഗളൂരു - കോട്ടയം (വോൾവൊ). ഓഗസ്റ്റ് 23: രാത്രി 9.20: ബെംഗളൂരു - എറണാകുളം (വോൾവൊ), 9.32: ബെംഗളൂരു-തൃശ്ശൂർ (വോൾവൊ), 9.58: ബെംഗളൂരു - പാലക്കാട് (വോൾവൊ), 7.44: ബെംഗളൂരു - കോട്ടയം (വോൾവൊ), 8.30: ബെംഗളൂരു - കുമളി (രാജഹംസ).


Religious extremists are ousted in kerala and left-right fronts are supporting them: K Surendran | സംസ്ഥാനത്ത് മതതീവ്രവാദികളെ കയറൂരി വിടുന്നു, ഇടത്-വലത് മുന്നണികൾ അവരെ പിന്തുണക്കുന്നു: കെ സുരേന്ദ്രൻ - Malayalam Oneindia\nസംസ്ഥാനത്ത് മതതീവ്രവാദികളെ കയറൂരി വിടുന്നു, ഇടത്-വലത് മുന്നണികൾ അവരെ പിന്തുണക്കുന്നു: കെ സുരേന്ദ്രൻ\nUpdated: Fri, Feb 12, 2021, 19:24 [IST]\nപാലക്കാട്: സംസ്ഥാനത്ത് മതതീവ്രവാദ ശക്തികളെ കയറൂരി വിടുകയാണെന്ന് ബി.ജെ.പി സംസ്ഥാന പ്രസിഡന്റ് കെ.സുരേന്ദ്രന്. തിരഞ്ഞെടുപ്പ് അടുത്തതോടെ മതതീവ്രവാദശക്തികള് വിധ്വംസന പ്രവര്‍ത്തനം ശക്തമാക്കുകയാണ്. വോട്ട്ബാങ്ക് ലക്ഷ്യമിട്ട് ഇടത്-വലത് മുന്നണികള് അവരെ പിന്തുണയ്ക്കുകയാണെന്നും പാലക്കാട് നടന്ന വാര്‍ത്താസമ്മേളനത്തില് കെ.സുരേന്ദ്രന് പറഞ്ഞു.\nപാലക്കാട് നഗരത്തില് മദ്രസ അദ്ധ്യാപിക ആറുവയസുള്ള കുഞ്ഞിനെ ബലികൊടുത്ത ലോകത്തെ നടുക്കിയ സംഭവം ഉണ്ടായിട്ടും രാഷ്ട്രീയ നേതാക്കള് പ്രതികരിച്ചില്ല. ആ ക്രൂരതയ്ക്ക് പിന്നില് മതതീവ്രവാദികളാണെന്ന് പൊലീസിന് ബോധ്യമായിട്ടും അവരെ മാനസികരോഗിയാക്കി ചിത്രീകരിച്ച് പ്രശ്‌നത്തെ ലഘൂകരിക്കാനാണ് ശ്രമം. മതതീവ്രവാദികളുടെ സ്വാധീനത്തിന്റെ ഫലമായാണ് ഇത്രയും കിരാതമായ സംഭവം ഉണ്ടായത്. മാനവികതയ്‌ക്കെതിരായ വലിയ അതിക്രമം നടന്നിട്ടും നവോത്ഥാന നായകന് പിണറായി പ്രതികരിച്ചില്ല. മുഖ്യപ്രതിപക്ഷമായ കോണ്‍ഗ്രസിന് കുറ്റകരമായ മൗനമാണ്.\nമലബാര് സംസ്ഥാനം രൂപീകരിക്കണമെന്ന് എസ്.കെ.എസ്.എസ്.എഫിന്റെ പത്രാധിപര് ആവശ്യപ്പെട്ടത് ?ഗൗരവതരമാണെന്ന് സുരേന്ദ്രന് ചൂണ്ടിക്കാട്ടി. ഇത് പോപ്പുലാര്‍ഫ്രണ്ടിന്റെ ആവശ്യമാണ്. മതത്തിന്റെ അടിസ്ഥാനത്തില് സംസ്ഥാനം രൂപീകരിക്കാനുള്ള നീക്കമാണ് നടക്കുന്നത്. അതിന് വേണ്ടി വലിയ പ്രചാരണം നടക്കുന്നുണ്ട്. മുസ്ലിംലീഗുമായും ഇടതുമുന്നിയുമായും ബന്ധമുള്ള സംഘടനയാണ് പി.എഫ്.ഐ. കേരളത്തെ കാശ്മീരാകാന് ശ്രമിക്കുന്നവരുമായി രണ്ട്മുന്നണികളും സഖ്യത്തിലാണ്.\nമതതീവ്രവാദികളുമായി സഖ്യം ചേര്‍ന്നാണോ വിശ്വാസികളെ സംരക്ഷിക്കുന്നതെന്ന് അദ്ദേഹം ചോദിച്ചു. ലൗജിഹാദ് വിഷയത്തിലോ ക്ഷേത്രങ്ങളുടെ ഭൂമി തിരിച്ചുപിടിക്കുന്നതുമായി ബന്ധപ്പെട്ട കാര്യത്തിലോ ഇടതു മുന്നണിയോ ഐക്യമുന്നണിയോ അഭിപ്രായം പറയുന്നില്ല. ഒരു വിഭാഗത്തിന്റെ ഭൂമി മാത്രം സര്‍ക്കാര് ഏറ്റെടുക്കുകയാണ്. ഇതടക്കമുള്ള വിശ്വാസികളുടെ ന്യായമായ ആവശ്യം പ്രകടന പത്രികയില് ഉള്‍പ്പെടുത്താന് ഇരുമുന്നണികളും തയ്യാറുണ്ടോ? എന്തുകൊണ്ടാണ് പാര്‍ശ്വവത്ക്കരിക്കപ്പെട്ട പട്ടികജാതി-പട്ടികവര്?ഗ വിഭാ?ഗക്കാര്‍ക്ക് വേണ്ടി പാലോളി മോഡല് കമ്മീഷന് വെക്കാത്തത്? പാര്‍ശ്വവത്ക്കരിക്കപ്പെട്ടവരെ കുറിച്ച് പഠിച്ച് അവര്‍ക്ക് വേണ്ടി കമ്മീഷനെ വെക്കാന് എന്.ഡി.എ സര്‍ക്കാര് പ്രതിജ്ഞാബന്ധമാണ്. ലൗജിഹാദിനെതിരായ ശക്തമായ നടപടി ക്രൈസ്തവസഭകള് ആവശ്യപ്പെട്ടിട്ടും സര്‍ക്കാര് പ്രതികരിക്കുന്നില്ലെന്ന് സുരേന്ദ്രന് പറഞ്ഞു. ഹാ?ഗിയ സോഫിയയുടെ കാര്യത്തില് ഉമ്മന്‍ചാണ്ടിയുടെ മകന്റെ വാദം ബാലിശമാണ്. ലോകം മുഴുവന് ആക്രമണം നടത്തുന്ന ഇസ്ലാമിക ഭീകരവാദ ശക്തികള് തന്നെയാണ് കേരളത്തിലും പ്രവര്‍ത്തിക്കുന്നത്.\nഭാര്യക്ക് മാത്രമല്ല അളിയനും എം.ബി രാജേഷ് ജോലി വാങ്ങിക്കൊടുത്തെന്നാണ് പറയുന്നത്. സ്വന്തം മക്കളെ സ്‌കൂളില് ചേര്‍ക്കുമ്പോള് മതമില്ലെന്നും ഭാര്യക്ക് ജോലി കിട്ടാന് മതം ഉണ്ടാക്കുകയും ചെയ്യുകയാണ് മുന് എം.പി. സുനില്.പി ഇളയിടത്തെ പോലുള്ള ഇഷ്ടക്കാരെ മുന്‍നിര്‍ത്തി സര്‍ക്കാര് അനധികൃത നിയമനങ്ങള് നടത്തുകയാണ്. പിന്‍വാതിലിലൂടെ കയറിയവരാണ് ധാര്‍മ്മിക പ്രസംഗം നടത്തുന്നത്. ബി.ജെ.പി അധികാരത്തില് വന്നാല് 20 വര്‍ഷത്തെ അനധികൃത നിയമനങ്ങളെ പറ്റി അന്വേഷിക്കും. ലക്ഷക്കണക്കിന് ഉദ്യോഗാര്‍ത്ഥികള് തെരുവിലാണ്. സമ്പൂര്‍ണ്ണമായ നിയമന നിരോധനമാണ് കേരളത്തിലുള്ളതെന്നും ബി.ജെ.പി പ്രസിഡന്റ് പറഞ്ഞു.\nk surendran facebook post bjp kerala കെ സുരേന്ദ്രന് ബിജെപി politics\nReligious extremists are ousted in kerala and left-right fronts are supporting them: K Surendran


എലിസബത്ത് രാജ്ഞിയുടെ ഭര്‍ത്താവ് ഫിലിപ് രാജകുമാരന് അന്തരിച്ചു - ഇ വാർത്ത | evartha\nബ്രിട്ടനില് എലിസബത്ത് രാജ്ഞിയുടെ ഭർത്താവ് ഫിലിപ് രാജകുമാരൻ അന്തരിച്ചു. തന്റെ 99ാമത്തെ വയസ്സിലായിരുന്നു അദ്ദേഹത്തിന്റെ അന്ത്യം. ഇന്ന് രാവിലെയായിരുന്നു അന്ത്യമെന്ന് കൊട്ടാരം പ്രസ്താവനയിൽ അറിയിച്ചു.\nനിലവിലെ കിരീടാവകാശിയായ ചാൾസ് രാജകുമാരൻ ഉൾപ്പെടെ നാല് മക്കളാണ് ഫിലിപ് രാജകുമാരനുള്ളത്. ശ്വാസകോശത്തില് അണുബാധയെ തുടർന്ന് ഫിലിപ് രാജകുമാരനെ കഴിഞ്ഞ ഫെബ്രുവരിയിൽ ആശുപത്രിയിൽ പ്രവേശിപ്പിച്ചിരുന്നു.അതിനു ശേഷം ആശുപത്രി വിട്ടു.\nഹൃദയ ധമനികളിലെ തടസ്സം ഉള്‍പ്പെടെയുള്ള നിരവധി രോഗങ്ങൾ മൂലം ചികിത്സയിൽ കഴിഞ്ഞിരുന്ന ഫിലിപ് രാജകുമാരൻ മൂന്നു വർഷത്തോളമായി രാജ്യത്തെ പൊതു ചടങ്ങുകളിൽ പങ്കെടുത്തിരുന്നില്ല. അടുത്തിടെ രാജ്ഞിയും രാജകുമാരനും മാർച്ചിൽ കൊറോണ വാക്‌സിൻ സ്വീകരിക്കുകയും ചെയ്തിരുന്നു. ഒരു ഗ്രീക്ക്- ഡാനിഷ് കുടുംബത്തിൽ 1921ന് ആണ് ഫിലിപ് രാജകുമാരൻ ജനിച്ചത്. ബ്രിട്ടീഷ് നാവികസേനാംഗമായിരുന്നു. 1947ൽ ആണ് ഫിലപ്പ് രാജകുമാരനും എലിസബത്ത് രാജ്ഞിയും വിവാഹിതരായത്.\nTopics: elizabeth england Prince philip


ഈ കൊലപാതകങ്ങളെല്ലാം ആര്‍ക്കുവേണ്ടിയാണ്? ഇനിയെന്നാണ് നാം മാറിച്ചിന്തിക്കുന്നത്?\nമണ്ണിന്‍റെയും ജലത്തിന്‍റെയുമൊക്കെ മുകളിലുള്ള സ്വാര്‍ത്ഥതാല്‍പര്യങ്ങള് സംരക്ഷിക്കുന്നതിന് വേണ്ടിയാണ് പലപ്പോഴും ആളുകള് ഈ പരിസ്ഥിതി സംരക്ഷകരെ ഇല്ലാതാക്കിയത്. അതില് എണ്ണ, ജലം, കൃഷി, മരങ്ങള് അവയെല്ലാം പെടുന്നു.\nLondon, First Published Nov 11, 2019, 2:48 PM IST\nപാരിസ്ഥിതികമായ മിക്ക പ്രശ്‍നങ്ങളുടെയും ഉറവിടം ചൂഷണമാണ്. അതില്, പ്രകൃതി വിഭവങ്ങളുടെ ഒഴിവാക്കപ്പെടാനാകാത്ത ഉപയോഗമുണ്ട്. എന്നാല്, മള്‍ട്ടിനാഷണല് കമ്പനികളടക്കമുള്ളവരുടെ കണ്ണും കയ്യുമില്ലാത്ത ചൂഷണവുമുണ്ട്. ആഗോളതാപനമാണെങ്കില് വലിയൊരു പ്രശ്‍നമായി മുന്നില് നില്‍ക്കുന്നു. എന്നാല്, ഇതിനെതിരെയുള്ള നിരന്തരപോരാട്ടവും ഇവിടെയുണ്ടാകുന്നുണ്ട്. എന്നാല്, ഇതിനെതിരെ പോരാട്ടത്തിനിറങ്ങിയതിന്‍റെ പേരില് പതിനാറ് വര്‍ഷത്തിനുള്ളില് 50 രാജ്യങ്ങളിലായി കൊല്ലപ്പെട്ടത് 1,738 പേരാണ്. മാസങ്ങള്‍ക്ക് മുമ്പ് ഗ്ലോബല് വിറ്റ്നെസ്സ് എന്ന് കാമ്പയിനിങ് ഗ്രൂപ്പ് നടത്തിയ പഠനത്തിലാണ് ഈ കണക്കുകള് വെളിപ്പെടുത്തിയത്. 2002 -നും 2018 -നുമിടയില് കൊല്ലപ്പെട്ടവരുടെ കണക്കുകളാണിത്. 2018 -ല് അത് 164 പേരാണ്. ജൂലൈ മാസത്തില് വന്ന കണക്കില് നമ്മെ ഞെട്ടിക്കുന്ന ഒരു വിവരം കൂടിയുണ്ട് ഇതില് മൂന്നാം സ്ഥാനത്ത് നില്‍ക്കുന്നത് ഇന്ത്യയാണ്. തൂത്തുക്കുടി സ്റ്റെര്‍ലൈറ്റ് വിരുദ്ധ സമരത്തിനിടെയുണ്ടായ പൊലീസ് വെടിവെപ്പിനെ കുറിച്ചുള്ള പരാമര്‍ശവും റിപ്പോര്‍ട്ടിലുണ്ട്. ഇന്ത്യയ്ക്ക് തൊട്ടുമുകളില് കൊളംബിയയും ഏറ്റവും മുകളില് ഫിലിപ്പീന്‍സുമായിരുന്നു.\n2017 -ൽ കൊല്ലപ്പെട്ടവരുടെ എണ്ണം കുറവാണെങ്കിലും, റിപ്പോർട്ട് ചെയ്യപ്പെടുന്ന മരണങ്ങളുടെ എണ്ണം കാലക്രമേണ വർദ്ധിച്ചുകൊണ്ടിരിക്കുകയാണെന്ന് പഠനം നടത്തിയവര്‍തന്നെ പറയുന്നുണ്ട്. ഓരോ ആഴ്ചയും ശരാശരി മൂന്നുപേർ വീതമെങ്കിലും കൊല്ലപ്പെടുന്നുവെന്നാണ് അന്ന് പഠനത്തില് വ്യക്തമായത്. സംഘം പറയുന്നത്, എന്നിട്ടും 2002-2013 വരെയുള്ള കൊലപാതകങ്ങളിൽ 10% കുറ്റവാളികള് മാത്രമേ ശിക്ഷിക്കപ്പെട്ടുള്ളൂവെന്നാണ്.\nഅന്ന് Nature Sustainability -ൽ പ്രസിദ്ധീകരിച്ച 2002-2017 മുതലുള്ള ഗ്രൂപ്പിന്റെ ഡാറ്റയെക്കുറിച്ചുള്ള ഒരു പഠനത്തിൽ, ഫോസിൽ ഇന്ധനങ്ങൾ, തടിയും വെള്ളവും ഉൾപ്പെടെ പ്രകൃതിവിഭവങ്ങള് ഇവയെച്ചൊല്ലിയുള്ള സംഘർഷവുമായി ബന്ധപ്പെട്ടും നിരവധി മരണങ്ങൾ കണ്ടെത്തുകയുണ്ടായി. അഴിമതി പെർസെപ്ഷൻ ഇൻഡെക്സ് സ്കോർ അനുസരിച്ച് ഇതിലേറെ കൊലപാതകങ്ങളും അഴിമതിയുമായി ബന്ധപ്പെട്ടതാണെന്നും കണ്ടെത്തിയിട്ടുണ്ട്.\nആരാണ് ഈ പരിസ്ഥിതി സംരക്ഷകര്?\nഭൂമി, വനം, ജലം തുടങ്ങി ഏത് പ്രകൃതിവിഭവം സംരക്ഷിക്കുന്ന പ്രവര്‍ത്തനങ്ങളിലേര്‍പ്പെടുന്നവരും ഈ കൊല്ലപ്പെട്ടവരില്‍പ്പെടുന്നു. അതില് ഏതെങ്കിലും കമ്മ്യൂണിറ്റി ആക്ടിവിസ്റ്റുകളോ, പ്രത്യേക ഗോത്രവിഭാഗക്കാരോ, മാധ്യമപ്രവര്‍ത്തകരോ, എന്‍ജിഒ -യുടെ ഭാഗമായി പ്രവര്‍ത്തിക്കുന്നവരോ ഒക്കെയുണ്ട്. പക്ഷേ, ഇവരാരും പ്രവര്‍ത്തിച്ചത് അവരുടെ ജോലിയുടെ ഭാഗമായോ അല്ലെങ്കില് ഏതെങ്കിലും രാഷ്ട്രീയ പാര്‍ട്ടിയുടെ ഭാഗമായോ അത്തരം സ്വാര്‍ത്ഥ താല്‍പര്യങ്ങള് മുന്‍നിര്‍ത്തിയോ ആയിരുന്നില്ല. പകരം അവരുടെ പോരാട്ടവും ത്യാഗവും മണ്ണിനെയോ പരിസ്ഥിതിയെയോ സംരക്ഷിച്ചുനിര്‍ത്തുന്നതിന് വേണ്ടിയായിരുന്നു. ഏതെങ്കിലുമൊരു പരിസ്ഥിതി പ്രവര്‍ത്തക കൂട്ടായ്‍മയുടെ ഭാഗമായിരുന്നു ഇവര്.\nലോകത്തിലെ തന്നെ പരിസ്ഥിതി പ്രവര്‍ത്തകരുടെ കൊലപാതകത്തില് ഏറ്റവും അറിയപ്പെട്ട കൊലപാതകം ബ്രസീലില് നിന്നുള്ള ചിക്കോ മെന്‍ഡസിന്‍റേതായിരുന്നു. യൂണിയന് നേതാവും പരിസ്ഥിതി പ്രവര്‍ത്തകനുമായിരുന്നു മെന്‍ഡസ്. 1988 -ലാണ് അദ്ദേഹം കൊല്ലപ്പെടുന്നത്. ആമസോണിന് വേണ്ടിയും അവിടുത്തെ പരിസരവാസികളുടെ സംരക്ഷണപ്രവര്‍ത്തനത്തിന്‍റെ ഭാഗമായിട്ടാണ് അദ്ദേഹം കൊല്ലപ്പെടുന്നത്.\nഇത് 1988 -ലാണെങ്കില് അടുത്തിടെ ബ്രസീലില്‍ത്തന്നെ ആമസോണുമായി ബന്ധപ്പെട്ട് മറ്റ് രണ്ട് കൊലപാതകം കൂടി നടന്നു. ജോസ് ക്ലൗഡിയോ റിബെയ്‍റോ, മരിയ ഡു എസ്പിരിറ്റോ സാന്‍റോ എന്നിവരാണ് 2011 -ല് കൊല്ലപ്പെട്ടത്. തങ്ങളുടെ വനത്തെ, കാട്ടുകൊള്ളക്കാരില്‍നിന്നും രക്ഷിക്കാന് നടത്തിയ പ്രവര്‍ത്തനത്തിന്‍റെ ഭാഗമായിട്ടാണ് ഇരുവരും കൊല്ലപ്പെട്ടത്. കമ്പോഡിയയില് പ്രകൃതിവിഭവ സംരക്ഷണ സംഘത്തിന്‍റെ ( Natural Resource Protection Group) ഡയറക്ടറായിരുന്ന ചട്ട് വുട്ടി കൊല്ലപ്പെടുന്നത് 2012 -ലാണ്. അനധികൃതമായി വനത്തിലെ വിഭവങ്ങള് കൈക്കലാക്കുന്നതുമായി ബന്ധപ്പെട്ട് സൈന്യത്തിന്‍റെയും സര്‍ക്കാരിന്‍റെയും അഴിമതിക്കെതിരെ ശബ്ദിച്ചിരുന്ന ആളായിരുന്നു വുട്ടി. വെടിയേറ്റാണ് വുട്ടി കൊല്ലപ്പെടുന്നത്.\n2016 -ലാണ് ബര്‍ത്താ കാസേഴ്‍സ് കൊല്ലപ്പെടുന്നത്. ഹോണ്ടുറാസിലെ ലെംകാ വിഭാഗത്തില് പെടുന്ന ജനങ്ങളുടെ ജീവിതത്തിലും വെള്ളത്തിലും അതിക്രമിച്ചു കയറുന്ന തരത്തിലൊരു ഡാം നിര്‍മ്മിക്കുന്നതിനെതിരെയായിരുന്നു അവരുടെ പോരാട്ടം. ബര്‍ത്തയുടെ കൊലപാതകത്തെ തുടര്‍ന്ന്, അവര്‍ക്ക് നീതി ലഭ്യമാക്കണമെന്നാവശ്യപ്പെട്ടുകൊണ്ട് ലോകത്തിന്‍റെ പല ഭാഗങ്ങളിലും ശബ്‍ദമുയര്‍ന്നിരുന്നു. ചില കൊലപാതകങ്ങൾ അന്താരാഷ്ട്ര പ്രതിഷേധത്തിനിടയാക്കിയപ്പോൾ മറ്റുള്ളവ പ്രാദേശികവൽക്കരിക്കപ്പെട്ട പ്രത്യാഘാതങ്ങൾ മാത്രമാണുണ്ടാക്കിയത്. മറ്റുചിലത് റിപ്പോർട്ട് പോലും ചെയ്യപ്പെടാതെ കിടക്കുന്നു. അവ ഗ്ലോബല് വിറ്റ്നെസിന്‍റെ കണക്കുകളില് പെടുന്നില്ല.\nസ്വാര്‍ത്ഥ താല്‍പര്യങ്ങള് സംരക്ഷിക്കുന്നതിന് വേണ്ടി\nമണ്ണിന്‍റെയും ജലത്തിന്‍റെയുമൊക്കെ മുകളിലുള്ള സ്വാര്‍ത്ഥതാല്‍പര്യങ്ങള് സംരക്ഷിക്കുന്നതിന് വേണ്ടിയാണ് പലപ്പോഴും ആളുകള് ഈ പരിസ്ഥിതി സംരക്ഷകരെ ഇല്ലാതാക്കിയത്. അതില് എണ്ണ, ജലം, കൃഷി, മരങ്ങള് അവയെല്ലാം പെടുന്നു. ചരിത്രപരമായ കൊളോണിയൽ ഭൂവിനിയോഗത്തിന്‍റെയും ഏറ്റെടുക്കലിന്‍റെയും തുടർച്ചയായി ഈ സംഘട്ടനങ്ങളെ കാണാവുന്നതാണ്. ഇപ്പോഴും ഉയര്‍ന്ന വരുമാനമുള്ള രാജ്യങ്ങളിലുള്ളവരാണ് താഴെക്കിടയിലുള്ള രാജ്യങ്ങളെ ചൂഷണം ചെയ്‍ത് വരുമാനമുണ്ടാക്കുന്നത്. പലപ്പോഴും ഈ ചൂഷണം ചെയ്‍ത അസംസ്‍കൃത പദാര്‍ത്ഥങ്ങളില് നിന്നുണ്ടാക്കുന്ന ഉത്പ്പന്നങ്ങളുടെ ലാഭം ആ രാജ്യങ്ങളാണ് അനുഭവിക്കുന്നത്. മിക്ക വനങ്ങളിലും മറ്റും നടക്കുന്നത് പലപ്പോഴും അധികൃതരുടെ മനപ്പൂര്‍വമുള്ള കണ്ണടക്കലോടെയുള്ള അനധികൃത കൊള്ളയാണ്. ഗ്രാമങ്ങളിലേക്കും അടുത്തുള്ള നഗരപ്രദേശങ്ങളിലേക്കും ജലമെത്തിക്കുന്ന പുഴയില് നിന്നടക്കം വെള്ളമൂറ്റുന്നത് ഇതില്‍പ്പെടുന്നു. ഇതിനുദാഹരണമാണ് ബൊളിവീയയില് ഖനനം നടത്തുന്ന വിദേശ കമ്പനികള്. എന്നാല്, ഈ കമ്പനികളാണോ ഇത്തരം ചൂഷണങ്ങള്‍ക്കെതിരെ പോരാട്ടത്തിനിറങ്ങുന്ന പരിസ്ഥിതി പ്രവര്‍ത്തകരെ കൊന്നുതള്ളുന്നത്?\nആരാണ് ഈ കൊലപാതകം നടത്തുന്നത്?\nപലപല താല്‍പര്യങ്ങളുടെയും പുറത്താണ് പലപ്പോഴും ഇവരെല്ലാം കൊല്ലപ്പെട്ടിട്ടുള്ളത്. അതില് ഇത്തരം കമ്പനികള് നേതൃത്വം നല്‍കി കൊലപ്പെടുത്തിയവരുണ്ട്. കാട്ടുകൊള്ളക്കാരാല് കൊല്ലപ്പെട്ടവരുണ്ട്, സര്‍ക്കാരിന്‍റെ താല്‍പര്യപ്രകാരം കൊല്ലപ്പെട്ടവരുമുണ്ട്. ഒരു കേസിൽ, 2017 മെയ് മാസത്തിൽ പത്ത് ഭൂവുടമകളെ കൊന്നത് ബ്രസീലിലെ പൗ ഡാർക്കോയിലെ പൊലീസാണെന്നും ചട്ട് വുട്ടിയുടെ കേസിൽ കൊലപാതകം നടത്തിയത് മിലിട്ടറി പൊലീസാണെന്നും ആരോപിക്കപ്പെടുന്നു. പലപ്പോഴും കൊല്ലപ്പെടുന്നതെല്ലാം ജനിച്ചുവളര്‍ന്ന സ്ഥലവും ചുറ്റുമുള്ള പ്രകൃതി വിഭവങ്ങളും സംരക്ഷിക്കാന് ശ്രമിച്ച പ്രത്യേകം വിഭാഗത്തില്‍പ്പെട്ട ജനങ്ങളാണ് എന്നതും ശ്രദ്ധേയമാണ്. 2015 -2016 വര്‍ഷത്തെ കണക്ക് പ്രകാരം 40 ശതമാനം പേരാണ് ഈ വിഭാഗത്തില് കൊല്ലപ്പെട്ടത്. അത് 2017 -ല് 30 ശതമാനമാണ്.\nലോകത്തെല്ലായിടത്തും സമ്പന്നവിഭാഗം സുഖവും സൗകര്യങ്ങളും കയ്യാളുമ്പോള് പ്രകൃതിയുമായി യോജിച്ച് അതിനെ ചൂഷണം ചെയ്യാതെ ജീവിച്ചുപോന്ന ഒരു വിഭാഗത്തിന് തന്‍റെ പരിസരമുപേക്ഷിച്ച് ഇറങ്ങിപ്പോകേണ്ടിയാണ് വരാറുള്ളത്. അവരുടെ സ്വയവും ചുറ്റുപാടുകള്‍ക്കും വേണ്ടിയുള്ള സമരങ്ങളൊക്കെയും അടിച്ചമര്‍ത്തപ്പെടാറാണ് പതിവും. പക്ഷേ, ലോകം ഇന്ന് കടന്നുപോയ്ക്കൊണ്ടിരിക്കുന്ന ഗുരുതര പരിസ്ഥിതിപ്രശ്‍നങ്ങളുടെ വേരുതേടേണ്ട സാഹചര്യം ഒട്ടും അകലെയല്ല. ആ അവസ്ഥയിലെങ്കിലും ഒരു വിചിന്തനം ഭരിക്കുന്നവരെങ്കിലും നടത്തേണ്ടിവരും.\nLast Updated Nov 11, 2019, 2:48 PM IST


കനയ്യ വന്നതുകൊണ്ടു മാത്രം കാര്യമില്ല | It doesn't matter just because kanhaiya kumar came | Madhyamam\ndate_range 30 Sep 2021 12:45 AM GMT\nകനയ്യ വന്നതുകൊണ്ടു മാത്രം കാര്യമില്ല\nജെ.എൻ.യു വിദ്യാർഥിനേതാവായിരുന്ന കനയ്യ കുമാറിെൻറയും ഗുജറാത്തിലെ യുവ ദലിത്നേതാവ് ജിഗ്നേഷ് മേവാനിയുടെയും പാർട്ടിപ്രവേശനം ദേശീയതലത്തിൽ കോൺഗ്രസിന് പ്രചാരണപരമായി ഗുണം ചെയ്യുന്നതാണ്. എന്നാൽ, കനയ്യയും മേവാനിയും എ.ഐ.സി.സി ആസ്ഥാനത്ത് കയറിവന്ന അതേ ദിവസം തന്നെയാണ് പഞ്ചാബിലെ തലമുതിർന്ന നേതാവും മുൻ മുഖ്യമന്ത്രിയുമായ അമരീന്ദർ സിങ് പാർട്ടി വിടുന്നുവെന്ന ശ്രുതി പരക്കുന്നതും നവ്ജോത് സിങ് സിദ്ദു പി.സി.സി പ്രസിഡൻറുസ്ഥാനം രാജിവെക്കുന്നതും. പഞ്ചാബ് പ്രതിസന്ധി കൈകാര്യം ചെയ്യുന്നതിൽ പാർട്ടി ദേശീയ നേതൃത്വത്തിന് വൻ അമളി സംഭവിച്ചുവെന്ന് വെട്ടിത്തുറന്ന് പറഞ്ഞ് മുതിർന്ന നേതാവ് കപിൽ സിബൽ രംഗത്തുവന്നത് ബുധനാഴ്ചയാണ്. കേരളത്തിലാകട്ടെ, കോൺഗ്രസ് നേതൃത്വത്തിനിടയിലെ പടലപിണക്കങ്ങൾ നാൾക്കുനാൾ മൂർച്ഛിച്ചുവരുകയാണ്.\nജെ.എൻ.യു വിദ്യാർഥിസമര കാലത്ത് രാജ്യമൊട്ടുക്ക് ശ്രദ്ധിക്കപ്പെട്ട പേരാണ് കനയ്യ കുമാറിെൻറത്. സി.പി.ഐയുടെ വിദ്യാർഥി സംഘടനയുടെ പ്രതിനിധിയായി സർവകലാശാല യൂനിയൻ പ്രസിഡൻറായ ആൾ. പാർട്ടിക്കിപ്പോൾ ഉത്തരേന്ത്യയിൽ വലിയ സ്വാധീനമൊന്നുമില്ലെങ്കിലും കനയ്യ ദേശീയ തലത്തിൽ താരമായി. ലളിതമായ ഹിന്ദിയിൽ ജനങ്ങളോട് സംസാരിക്കാൻ അറിയാത്ത നേതാക്കളുടെ അഭാവം ഇരു കമ്യൂണിസ്റ്റ് പാർട്ടികളുടെയും വലിയ ദൗർബല്യമായിരുന്നു. അത്തരമൊരു സന്ദർഭത്തിലാണ്, ജനകീയ ഭാഷയിൽ സംഗീതാത്മകമായി സംസാരിക്കുന്ന കനയ്യ രംഗത്തേക്ക് വരുന്നത്.\nസി.പി.ഐയുടെ മുൻനിരയിലേക്ക് ആ ചെറുപ്പക്കാരൻ വന്നു. പക്ഷേ, സ്വന്തം സംസ്ഥാനമായ ബിഹാറിലെ നേതൃത്വവുമായുള്ള അഭിപ്രായ വ്യത്യാസങ്ങൾ വൈകാതെ മുളപൊട്ടി. അതാണിപ്പോൾ രാജിയിലും കോൺഗ്രസ് പ്രവേശനത്തിലും എത്തിയിരിക്കുന്നത്. കനയ്യയെക്കൊണ്ട് കോൺഗ്രസിന് വലിയ ഉപകാരമുണ്ടായാലും ഇല്ലെങ്കിലും സി.പി.ഐക്ക് അത് നഷ്ടം തന്നെയാണ്. മികച്ച പ്രഭാഷണ ശൈലിയിൽ കവിഞ്ഞ് അസാധാരണമായ എന്തെങ്കിലും രാഷ്ട്രീയ ഭാവന കൈവശമുള്ളയാളല്ല കനയ്യ കുമാർ. പുതിയ കാല രാഷ്ട്രീയത്തെ കുറിച്ച അദ്ദേഹത്തിെൻറ കാഴ്ചപ്പാടുകൾ പരമ്പരാഗത ഇടതു മുഖ്യധാരക്ക് അപ്പുറം കടക്കുന്നതുമല്ല. എന്നാൽ, ജിഗ്നേഷ് മേവാനി അതിനപ്പുറം രാഷ്ട്രീയ ഭാവന പ്രകടിപ്പിച്ചയാളാണ്. ഗുജറാത്തിലെ സവിശേഷ സാഹചര്യത്തിൽ, അവിടത്തെ മുഖ്യ പ്രതിപക്ഷമായ കോൺഗ്രസിന് അത് ഉപകാരപ്പെട്ടേക്കാം. ജിഗ്നേഷിനെ പോലുള്ളവരുടെ കാഴ്ചപ്പാടുകളെ പാർട്ടി നയത്തിെൻറയും പരിപാടിയുടെയും ഭാഗമാക്കാൻ കോൺഗ്രസിന് സാധിക്കണമെന്നുമാത്രം.\nഒരു വശത്ത് ജിഗ്നേഷും കനയ്യയും അകത്തേക്ക് വരുമ്പോൾ മറുവശത്ത് പ്രമുഖരായ നേതാക്കൾ പുറത്തേക്ക് പോകുന്നത് കോൺഗ്രസിെൻറ ഇന്നത്തെ അവസ്ഥയെയാണ് കാണിക്കുന്നത്. ആജ്ഞാശക്തിയുള്ള ദേശീയ നേതൃത്വത്തിെൻറ അഭാവം പാർട്ടിയെ ശരിക്കും കുഴക്കുന്നുണ്ട്. മുഴുസമയ പാർട്ടി പ്രസിഡൻറ് പോലുമില്ലെന്ന കപിൽ സിബലിെൻറ പരിഭവം പറച്ചിലിൽ അതുണ്ട്. ശക്തികേന്ദ്രങ്ങളായിരുന്ന അസം, ആന്ധ്ര, മധ്യപ്രദേശ് എന്നിവിടങ്ങളിൽ പാർട്ടി നേരിട്ട തിരിച്ചടികളിൽ കേന്ദ്ര നേതൃത്വത്തിെൻറ പിടിപ്പുകേട് തന്നെയാണ് ഒന്നാം പ്രതി.\nഇന്നിപ്പോൾ പഞ്ചാബിൽ അനുഭവിക്കുന്ന പ്രതിസന്ധികളുടെ കാരണവും അതുതന്നെ. മുതിർന്ന നേതാക്കളെ ഗവർണർമാരാക്കി അയച്ചുകൊണ്ടായിരുന്നു മുമ്പൊക്കെ പാർട്ടി ഒട്ടൊക്കെ പ്രശ്നങ്ങൾ പരിഹരിച്ചുകൊണ്ടിരുന്നത്. ഇന്ന് പാർട്ടിയുടെ കൈയിൽ രാജ്ഭവനുകൾ ഇല്ല.ട്രബ്ൾ ഷൂട്ടർ ആയി അറിയപ്പെട്ടിരുന്ന അഹ്മദ് പട്ടേലിനെപ്പോലൊരു നേതാവിെൻറ അസാന്നിധ്യവുമുണ്ട്. രാഹുൽ ഗാന്ധിയുടെ പാർട്ടിയിലെ റോൾ എന്താണെന്ന് അദ്ദേഹത്തിന് പോലും അറിയില്ല. സാങ്കേതികമായി സോണിയ ഗാന്ധിയാണ് പ്രസിഡൻറ്. അവരുടെ സേവനം മുഴുസമയം പാർട്ടിക്ക് ലഭ്യവുമല്ല. ശക്തമായ സംസ്ഥാന ഘടകങ്ങളുള്ളിടത്തുപോലും പൊട്ടലും ചീറ്റലും ശക്തമാവുകയും കേന്ദ്ര നേതൃത്വത്തിന് അതിൽ നീതിപൂർവകമായി ഇടപെട്ട് പരിഹരിക്കാൻ പറ്റാതെ പോവുകയും ചെയ്യുന്ന അവസ്ഥ. ഇതിങ്ങനെ പോയാൽ പാർട്ടി ക്ഷയിച്ചില്ലാതാവാൻ അധികം കാത്തുനിൽക്കേണ്ടി വരില്ല. കപിൽ സിബൽ, ശശി തരൂർ, ഗുലാം നബി ആസാദ് തുടങ്ങിയ നേതാക്കൾ ഉൾപ്പെടുന്ന ജി23 സംഘം കോൺഗ്രസിനെ ആഭ്യന്തരമായി നവീകരിക്കേണ്ടതിെൻറ ആവശ്യകതയെ കുറിച്ച് കുറച്ച് കാലമായി സംസാരിക്കുന്നുണ്ട്. എന്നാൽ, അത് ഗൗരവത്തിലെടുക്കാൻ കോൺഗ്രസ് നേതൃത്വത്തിന് സാധിച്ചിട്ടില്ല.\nഅധികാരം കേന്ദ്ര തലത്തിൽ ഇനിയും കുറേ കാലം തുടരാൻ ലക്ഷ്യമിട്ടാണ് സംഘ്പരിവാർ ഓരോ കരുനീക്കവും നടത്തുന്നത്. അതിനെ മറികടക്കാൻ പാകത്തിലുള്ള ദേശീയ ബദൽ ഇനിയും രൂപപ്പെട്ടിട്ടു വേണം. അതേസമയം, വിവിധ സംസ്ഥാനങ്ങളിൽ ഉപദേശീയതാ രാഷ്ട്രീയത്തെ ഉപജീവിച്ചു രൂപം കൊണ്ട പ്രസ്ഥാനങ്ങൾ സജീവമാണ്. ഹിന്ദി ബെൽറ്റിന് പുറത്തുള്ള എല്ലാ സംസ്ഥാനങ്ങളിലും അവ ശക്തമാണ്; പലേടങ്ങളിലും അവരാണ് അധികാരത്തിൽ. ഇത്തരമൊരു പശ്ചാത്തലത്തിൽ, സംഘ്പരിവാറിനെതിരായ ഏക ദേശീയ പാർട്ടി എന്ന ആശയം അപ്രസക്തമാണ്.\nഅതേസമയം, ഇന്ത്യയൊട്ടാകെ സാന്നിധ്യമുള്ള പാർട്ടിയെന്ന നിലക്ക് കോൺഗ്രസിന് പ്രസക്തിയുമുണ്ട്. സംഘ്പരിവാറിനെതിരായ വിവിധ ധാരകളെ സംയോജിപ്പിച്ച് ദേശീയ ബദലാക്കി മാറ്റുകയെന്ന ജോലി അവരാണ് ചെയ്യേണ്ടത്; അവർക്കാണ് ചെയ്യാൻ സാധിക്കുക. അതിന് പഴയ ആശയങ്ങളും പാർട്ടിരീതികളും മതിയാവില്ല. അതിനാലാണ്, സംഘടനാപരമായും ആശയപരമായും പൊളിച്ചെഴുത്ത് വേണമെന്ന നിലപാട് കോൺഗ്രസിനകത്തുനിന്നുതന്നെ ഉയരുന്നത്. അത് കോൺഗ്രസ് നേതൃത്വം മനസ്സിലാക്കുന്നുണ്ടോ? ഇല്ലെങ്കിൽ, കനയ്യയും ജിഗ്നേഷും വന്നതിെൻറ ആവേശം പറഞ്ഞിരിക്കുന്നതുകൊണ്ട് വിശേഷിച്ച് കാര്യമൊന്നുമില്ല.\nTAGS:kanhaiya kumar jignesh mewani congress\nNews Summary - It doesn't matter just because kanhaiya kumar came


ചിത്രം 'എല്' ലെ ആദ്യ പ്രണയഗാനം ' ആരോ ചാരേ....' റിലീസായി ; നെഞ്ചിലേറ്റി സംഗീത പ്രേമികള് - ദി ഗൾഫ് ഇന്ത്യൻസ്\nത്രില്ലര് മൂവിയായ ഈ ചിത്രം ഏറെ നിഗൂഢതകള് നിറഞ്ഞ സിനിമ കൂടിയാണ്. ശ്രദ്ധേ യമായ ഈ ഗാനത്തിലൂടെ മലയാളത്തില് ഒരു ഗാനരചയിതാവും മറ്റൊരു സംഗീത സം വിധായകനും പിറവിയെടുക്കു ക യാണ്\n-പി ആര് സുമേരന്\nപ്രണയഗാനങ്ങള് നെഞ്ചിലേറ്റുന്ന മലയാളികള്‍ക്ക് മറ്റൊരാര്‍ദ്രഗീതമായി ‘എല്’ ലെ ആദ്യ പ്രണയഗാനം റിലീസായി. യുവസംവിധായകന് ഷോജി സെബാസ്റ്റ്യന് ഒരു ക്കുന്ന പുതിയ ചിത്രമാണ് ‘എല്’. ഗാനം പുറ ത്തിറങ്ങി മണിക്കൂറുകള്‍ക്കകം വൈറലായിക്കഴിഞ്ഞു.ഹോളിവുഡ് ചിത്രങ്ങളുടെ നിലവാരത്തില് ഒരു ക്കുന്ന മലയാള ചിത്രമാണ് ‘എല്’. ത്രില്ലര് മൂവിയായ ഈ ചിത്രം ഏറെ നിഗൂഢതകള് നിറഞ്ഞ സിനിമ കൂ ടിയാണ്. ശ്രദ്ധേയമായ ഈ ഗാനത്തിലൂടെ മലയാളത്തില് ഒരു ഗാനരചയിതാവും മറ്റൊരു സംഗീത സം വിധായകനും പിറവിയെടുക്കുകയാണ്.\nറോബിന് ഡാനിയേല് രചന നിര്‍വ്വഹിച്ച ഈ ഗാനത്തിന് സംഗീതം നല്‍കിയിരിക്കു ന്ന ത് ആല് ബിന് സെട്രിസാണ്. ഇന്ത്യന് വോയ്‌സ് വിന്നര് സെലിനും,ആല്‍ബിന് സെ ട്രി സുമാണ് ഗാന ത്തിന് ശബ്ദം നല്‍കിയിരിക്കുന്നത്. സമീപകാലത്തിറങ്ങിയ പ്രണയഗാ നങ്ങളില് നിന്നെല്ലാം ഏറെ ഹൃദയഹാരിയാണ് ഈ ഗാനമെന്നാണ് സംഗീതാസ്വാദകര് പറയുന്നു.\n‘എല്’ന്റെ ചിത്രീകരണം ഇടുക്കിയിലും ഗോവയിലുമായി പൂര്‍ത്തിയായി വരുന്നു. പോപ് മീഡിയ ബാനറി ലാണ് ചിത്രം ഒരുങ്ങുന്നത്. കഥ, തിരക്കഥ, സംഭാഷണം- ഷെല്ലി ജോയ്, ഷോജി സെബാസ്റ്റ്യന്, ക്യാമറ- അരുണ്‍കുമാര്, പ്രൊജക്റ്റ് ഡിസൈന് ആന്റ് കളര് ഗ്രേഡിങ്- ബെന് കാച്ചപ്പിള്ളി, എഡിറ്റര്-ഇബ്രു എഫ് എക്‌സ്, സംഗീതം- ആ ല്‍ബിന് സെട്രിസ്, ഗാനരചന-റോബിന് ഡാനിയേല്, സൗണ്ട് ഡിസൈന്- ജൂഡ് റോബിന്‍സണ്, റീ റെക്കോര്‍ഡിങ് – നിനോയ് വര്‍ഗീസ്, പ്രൊജക്റ്റ് ഹെഡ്- ജോയ്‌സ് തോന്ന്യാമല, മേക്ക പ്പ്-കൃഷ്ണന്, ആര്‍ട്ട്-ഷിബു, കോസ്റ്റ്യും ഡിസൈനര്- സുല്‍ഫിയ മജീദ്, പി ആര് ഒ- പി ആര് സുമേരന് (944 6190254), പോസ്റ്റര് ഡിസൈന്- എസ് കെ ഡി ഡിസൈന് ഫാക്ടറി.\nഒമിക്രോണ് - കോവിഡ് വ്യാപനം അതിവേഗം ; ജാഗ്രത പാലിക്കാന് സംസ്ഥാനങ്ങള്‍ക്ക് കേന്ദ്ര നിര്‍ദേശം\nകെ റെയില് പദ്ധതിക്ക് ഭൂമി ഏറ്റെടുക്കല്, 20.50 കോടി അനുവദിച്ചു ; എതിര്‍പ്പുകള് അവഗണിച്ച് സര്‍ക്കാര് മുന്നോട്ട്\n‘ഇതിനായിരുന്നോ സഹതപിച്ചതും കണ്ണീരൊഴുക്കിയതും’ ; ജസ്റ്റിസ് ഹേമ കമ്മീഷനെതിരെ നടി പാര്‍വതി


പെന്‍സില് ലെഡിലെ കലാസൃഷ്ടി – Future Kerala :\nമനുഷ്യന്റെ ചരിത്രത്തോളം തന്നെ പഴക്കമുള്ള ഒരു കലയാണ് ശില്‍പ്പവിദ്യ. പണ്ട് കല്ലിലും മണ്ണിലും തടിയിലുമാണ് ശില്‍പ്പങ്ങള് ഉണ്ടാക്കിയിരുന്നതെങ്കില് പിന്നീട് സിമന്റും പ്ലാസ്‌ട്രോപാരിസും മറ്റും ശില്‍പ്പ നിര്‍മ്മാണരംഗത്ത് സ്ഥാനം പിടിച്ചു. കല്ലിലും മണ്ണിലും തടിയിലും സിമന്റിലുമെല്ലാം തീര്‍ത്ത നയനമനോഹരമായ ശില്‍പ്പങ്ങള് നാം കണ്ടിട്ടുണ്ട്, എന്നാല് ഇതില് നിന്നെല്ലാം വ്യതസ്തമായ രീതിയിലുള്ള ശില്‍പ്പവിദ്യയുമായി ജനശ്രദ്ധ പിടിച്ചു പറ്റുകയാണ് പ്രണവ് ജെ പി എന്ന യുവാവ്. വരയ്ക്കാനും എഴുതാനും ഉപയോഗിക്കുന്ന പെന്‍സിലിന്റെ ഇത്തിരി പോന്ന ലെഡിലാണ് പ്രണവ് തന്റെ കലാപ്രകടനം നടത്തുന്നത്.\nതെന്നിന്ത്യ മുഴുവന് ഇളക്കി മറിച്ച ‘ഈച്ച’ എന്ന സിനിമയില് നായിക സാമന്ത അവതരിപ്പിച്ച മൈക്രോ ആര്‍ട്ടിസ്റ്റിന്റെ വര്‍ക്കുകള് പ്രേക്ഷകര് കണ്ടിരുന്നു. എല്ലാവരും കണ്ട് ആസ്വദിക്കുക മാത്രം ചെയ്തപ്പോള് അന്ന് പ്ലസ് ടു വിദ്യാര്‍ത്ഥിയായ പ്രണവ് ആ വിദ്യ സ്വായത്തമാക്കണമെന്ന് തീരുമാനിച്ചു. തന്റെ ഒഴിവു സമയങ്ങളെല്ലാം പ്രണവ് അതിനായി വിനിയോഗിച്ചു. ആദ്യമെല്ലാം പരാജയമായിരുന്നു ഫലം. എന്നാല് പ്രണവ് പിന്‍മാറാന് തയാറായില്ല. ഇന്ത്യയില് അത്ര പ്രചാരത്തിലുള്ള കലാരീതിയല്ലാത്ത മൈക്രോ ആര്‍ട്ട് പരിശീലകന്റെ സഹായമില്ലാതെ സ്വയം പ്രയത്‌നം കൊണ്ടാണ് പ്രണവ് വശത്താക്കിയത്. ചോക്കിലാണ് പ്രണവ് ആദ്യമായി തന്റെ കലാപരീക്ഷണം നടത്തിയത്. പിന്നീട് പെന്‍സിലിലും ചെയ്യാന് തുടങ്ങി. ആദ്യമായി ഹൃദയത്തിന്റെ ആകൃതിയിലുള്ള ശില്‍പ്പമാണ് ഉണ്ടാക്കിയത്. പൂര്‍ത്തിയായ ശില്‍പ്പങ്ങള് ശ്രദ്ധാപൂര്‍വ്വം ചെറിയ ചില്ലു കുപ്പികളിലാണ് സൂക്ഷിച്ചുവെക്കുന്നത്. ഇപ്പോള് മൂന്നു വര്‍ഷമായി പ്രണവ് ഈ രീതിയില് ശില്‍പ്പങ്ങള് ഉണ്ടാക്കുന്നു. ഇന്റര്‍നെറ്റ് വഴി പരിചയപ്പെട്ട പ്രശ്‌സതനായ റഷ്യന് ആര്‍ട്ടിസ്റ്റ് സലാവത്ത് ഫിഡായ്‌യുടെ ഉപദേശങ്ങള് പ്രണവിന്റെ ശില്‍പ്പകലയെ ഏറെ സഹായിച്ചിട്ടുണ്ട്.\nപേരുകളും മേസേജുകളും ചെയ്തുകൊടുക്കുന്നതിനാണ് ഏറ്റവും കൂടുതല് ഓഡറുകള് ലഭിക്കാറുള്ളതെന്ന് പ്രണവ് പറയുന്നു. പ്രണവിന്റെ ഫേസ്ബുക്ക് പേജ് വഴിയാണ് വിപണനം. പേജില് പോസ്റ്റ് ചെയ്തിരിക്കുന്ന ചിത്രങ്ങള് കണ്ട് കേരളത്തിനു പുറത്തു നിന്നും പോലും ഓഡറുകള് ലഭിക്കുന്നുണ്ട്. MicroArt by jp എന്നതാണ് പ്രണവിന്റെ ഫേസ്ബുക്ക് പേജ്. കലാസൃഷ്ടികളുടെ വലുപ്പവും സമയവും അനുസരിച്ച് 500 മുതല് അവയുടെ വിലയും വ്യത്യാസപ്പെട്ടിരിക്കും. പേരുകള് മറ്റും ചെയ്തു കൊടുക്കുമ്പോള് ഒരു അക്ഷരത്തിന് 50 മുതല് 75 വരെയാണ് ചാര്‍ജ് ഈടാക്കുന്നത്. ഒരു കലാസൃഷ്ടിക്ക് ഏകദേശം എട്ടു മണിക്കൂറെങ്കിലും ചെലവഴിക്കേണ്ടി വരുമെന്ന് പ്രണവ് പറയുന്നു. ലെഡില് ഏറ്റവും കൂടുതല് പ്രയാസമേറിയ വര്‍ക്ക് ഫെക്‌സിബിള് ചെയിനുകള് തീര്‍ക്കുന്നതിനാണെന്ന് പ്രണവ് അഭിപ്രായപ്പെടുന്നു.\nതീവ്ര ക്ഷമയും കൃതതയും വേണ്ട ജോലിയാണ് മൈക്രോ ആര്‍ട്ട്. ചിലപ്പോഴെല്ലാം ശില്‍പ്പ നിര്‍മ്മാണം അവസാനഘട്ടത്തിലായിരിക്കുന്ന സമയത്ത് ലെഡ് ഒടിഞ്ഞുപോകുകയും അത്രയും നേരത്തെ പ്രയത്‌നം വൃഥാവിലാകുകയും ചെയ്യാറുണ്ടെന്ന് പ്രണവ് സാക്ഷ്യപ്പെടുത്തുന്നു. ഗുണമേന്‍മയേറിയതും വീതി കൂടുിയതുമായ ലെഡുകള് ഉള്ള പെന്‍സിലുകള് പലതും വിപണിയില് ലഭ്യമാണെങ്കിലും അവ ചെലവേറിയതായതിനാല് സാധാരണ പെന്‍സിലുകളിലാണ് പ്രണവ് ശില്‍പ്പനിര്‍മ്മാണം നടത്തുന്നത്.\nഇലക്ട്രോണിക്‌സ് ബിരുധാരിയായ പ്രണവ് ആലപ്പുഴ അമ്പലപ്പുഴ സ്വദേശിയാണ്. കമ്പനി ജോലിക്കാരനായ അച്ഛന് ജയപ്രകാശ്, അമ്മ ബിജുമോള്, പത്താം ക്ലാസ് വിദ്യാര്‍ത്ഥിയായ അനിയത്തി അപര്‍ണ എന്നിവരടങ്ങിയതാണ് പ്രണവിന്റെ കുടുംബം. തന്റെ വര്‍ക്കുകളെല്ലാം ജനങ്ങളിലെത്തിക്കുന്നതിന് ഒരു എക്‌സിബിഷന് സംഘടിപ്പിക്കണമെന്നതാണ് പ്രണവിന്റെ ആഗ്രഹം.\nTags:\tpencil, Pranav, sculpture


മികച്ച Atlas Token എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച Atlas Token എക്സ്ചേഞ്ച് നിരക്ക്. ഇന്ന് Atlas Token വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില Atlas Token $ 0.000661 ATLS/ETH EN\nഏറ്റവും മികച്ച വിൽപ്പന വില Atlas Token $ 0.000661 ATLS/ETH EN\nക്രിപ്‌റ്റോ കറൻസി എക്‌സ്‌ചേഞ്ചുകളിൽ ക്രിപ്‌റ്റോകറൻസി ജോഡികളുടെ ട്രേഡിംഗിന്റെ ഫലങ്ങൾ നോക്കിയാൽ മികച്ച Atlas Token നിരക്ക് കണക്കാക്കാം. വ്യത്യസ്ത ക്രിപ്റ്റോ എക്സ്ചേഞ്ചുകൾക്ക് വ്യത്യസ്ത ട്രേഡിംഗ് വോള്യങ്ങളുണ്ട്. ലഭ്യമായ എല്ലാ ക്രിപ്‌റ്റോ കറൻസി എക്‌സ്‌ചേഞ്ചുകളിലെയും വിനിമയ നിരക്കുകൾ വിശകലനം ചെയ്തുകൊണ്ട് മികച്ച Atlas Token നിരക്ക് കണക്കാക്കുന്നു. അപ്പോൾ നിങ്ങൾക്ക് മികച്ച വില എടുക്കാം. Cryptoratesxe.com സൈറ്റ് സേവനം മികച്ച Atlas Token എക്സ്ചേഞ്ച് പ്രവർത്തിക്കുന്ന എല്ലാ ക്രിപ്റ്റോ എക്സ്ചേഞ്ചുകളിലെയും ഓൺലൈൻ ട്രേഡിംഗ് ഇടപാടുകൾ വിശകലനം ചെയ്യുന്നു. ഇത് ഓൺലൈനിൽ മികച്ച Atlas Token ഇപ്പോൾ നിരക്കുകൾ വാങ്ങുകയും വിൽക്കുകയും ചെയ്യുന്നു.\nമികച്ച Atlas Token വാലറ്റ്\nഇന്ന് Atlas Token യുടെ മികച്ച വാങ്ങൽ നിരക്ക് EN എക്സ്ചേഞ്ച് മാർക്കറ്റിൽ ATLS/ETH ട്രേഡ് ജോഡി ഉപയോഗപ്പെടുത്തി $ 0.000661 ആണ്.\nഇന്ന് Atlas Token യുടെ മികച്ച വിൽപന നിരക്ക് EN എക്സ്ചേഞ്ച് മാർക്കറ്റിൽ ATLS/ETH ട്രേഡിംഗ് ജോടിയായ $ 0.000661 ആണ്.\nമികച്ച Atlas Token വാലറ്റ് ഓരോ ക്രിപ്‌റ്റോ കറൻസി ഉടമയ്‌ക്കും വളരെ വ്യക്തിഗത ആശയമാണ്. ക്രിപ്റ്റോ വാലറ്റ് നിർണ്ണയിക്കുന്നത് പ്രധാനമായും ലാളിത്യം, വിശ്വാസ്യത, സുരക്ഷ എന്നിവയാണ്. സുരക്ഷയുടെയും വിശ്വാസ്യതയുടെയും മികച്ച റേറ്റിംഗുകൾ ഉപയോഗിച്ചാണ് മികച്ച Atlas Token വാലറ്റ് സൃഷ്ടിച്ചിരിക്കുന്നത്. ലോകത്തിലെ എല്ലാ എക്സ്ചേഞ്ചുകളിലും ക്രിപ്റ്റോ Atlas Token വാങ്ങുന്നതിനും വിൽക്കുന്നതിനുമായി മികച്ച എക്സ്ചേഞ്ച് നിരക്കുകളും എല്ലാ വ്യാപാര ഇടപാടുകളും ഞങ്ങൾ തിരഞ്ഞെടുക്കുന്നു.\nമികച്ച Atlas Token വിൽപ്പനസ്ഥലത്ത്\nAtlas Token ന്റെ ഏറ്റവും മികച്ച വാങ്ങൽ വില ഉണ്ടായിരുന്ന ക്രിപ്റ്റോകറൻസി എക്സ്ചേഞ്ചറിൽ സാധാരണയായി മികച്ച വിനിമയ നിരക്ക് അന്വേഷിക്കേണ്ടതാണ്. Atlas Token ഇന്നത്തെ മികച്ച നിരക്ക് 23/01/2021 - ഇന്നത്തെ എല്ലാ വ്യാപാര ഇടപാടുകളുടെയും പട്ടികയുടെ രൂപത്തിൽ പ്രദർശിപ്പിക്കുന്നു. മികച്ച Atlas Token നിരക്കുകളുടെ പട്ടിക വ്യത്യസ്ത എക്സ്ചേഞ്ചുകളിൽ വ്യത്യസ്ത Atlas Token വിലകൾ കാണാനുള്ള അവസരം നൽകുന്നു. മികച്ച ക്രിപ്റ്റോ കറൻസി എക്സ്ചേഞ്ച് ഉപയോഗിച്ച് നിങ്ങൾക്ക് ഒരു ക്രിപ്റ്റോ കറൻസി എക്സ്ചേഞ്ച് സ്വതന്ത്രമായി തിരഞ്ഞെടുക്കാം. ഞങ്ങളുടെ സേവനം "മികച്ച Atlas Token ഇന്നത്തെ വില 23/01/2021" ലോകമെമ്പാടുമുള്ള എല്ലാ മികച്ച നിരക്കുകളും ഓൺ‌ലൈനിൽ യാന്ത്രികമായി വിശകലനം ചെയ്യാൻ നിങ്ങളെ അനുവദിക്കുന്നു.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ Atlas Token എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nEN ATLS/ETH $ 0.000661 - -\nമികച്ച Atlas Token വാങ്ങൽ നിരക്ക് ഡോളറുമായിരിക്കില്ല, മറിച്ച് മറ്റൊരു കറൻസി അല്ലെങ്കിൽ ക്രിപ്‌റ്റോകറൻസി ഉപയോഗിച്ചാണ്. ഇടപാട് ഏത് കറൻസിയിലാണെന്നത് പരിഗണിക്കാതെ മികച്ച വാങ്ങൽ നിരക്ക് Atlas Token ഡോളറിൽ പ്രദർശിപ്പിക്കും. ഏത് കറൻസിക്ക് Atlas Token വാങ്ങാൻ കഴിയുമെന്നത് മികച്ച വാങ്ങൽ നിരക്കിന് അടുത്തായി വിലകുറഞ്ഞതും പ്രദർശിപ്പിക്കും. മികച്ച ക്രിപ്‌റ്റോകറൻസി വിൽപ്പന നിരക്കിന്റെ വലതുവശത്ത് എക്‌സ്‌ചേഞ്ചറിലേക്കുള്ള ഒരു ലിങ്ക് ഉണ്ട്. ഈ കൈമാറ്റത്തിലാണ് Atlas Token മികച്ച വിലയ്ക്ക് വിറ്റത്.\nAtlas Token വാങ്ങുന്നതിനോ വിൽക്കുന്നതിനോ ഉള്ള മികച്ച എക്സ്ചേഞ്ചുകൾ ഈ പേജിലെ പട്ടികയിൽ പട്ടികപ്പെടുത്തിയിട്ടുണ്ട്. Atlas Token വിൽക്കുന്നതിനും വാങ്ങുന്നതിനുമുള്ള മികച്ച വിനിമയ നിരക്ക് അനുസരിച്ച് എക്സ്ചേഞ്ചുകളുടെ പ്രദർശനം അടുക്കുന്നു. നിരക്ക് യുഎസ് ഡോളറിൽ പ്രദർശിപ്പിക്കും. Atlas Token ആവശ്യമുള്ള കറൻസി അല്ലെങ്കിൽ ക്രിപ്‌റ്റോകറൻസിക്ക് വേണ്ടിയുള്ള ട്രേഡിംഗ് കാണാൻ മികച്ച ക്രിപ്‌റ്റോകറൻസി എക്‌സ്‌ചേഞ്ചുകളുടെ പട്ടികയ്‌ക്ക് മുകളിലുള്ള വ്യത്യസ്ത കറൻസികളുടെ ഫിൽട്ടർ ഉപയോഗിക്കുക. Atlas Token വാങ്ങുന്നതിനും വിൽക്കുന്നതിനുമുള്ള മികച്ച ക്രിപ്റ്റോ എക്സ്ചേഞ്ചുകളെക്കുറിച്ചുള്ള വിവരങ്ങൾ ഞങ്ങളുടെ വെബ്‌സൈറ്റിലെ വിവരങ്ങൾ പതിവായി ഓൺലൈനിൽ അപ്‌ഡേറ്റുചെയ്യുന്നു.


പ്രഖ്യാപനങ്ങള് പാഴ്വാക്കല്ലെന്ന് സര്‍ക്കാര് തെളിയിച്ചു: മുഖ്യമന്ത്രി - Malayalam News\nസ്വീപ് ഫേസ് ബുക്ക് പേജ് തുടങ്ങി\nപാര്‍ശ്വവത്കരിക്കപ്പെടുന്നവരോട് ചേര്‍ന്ന് നില്‍ക്കുകയും അവരെ മുഖ്യധാരയില് എത്തിക്കുകയുമെന്ന സര്‍ക്കാരിന്റെ പ്രഖ്യാപിത നയത്തിന്റെ പൂര്‍ത്തീകരണമാണ് അംബ്ദേകര് ഗ്രാമങ്ങളിലൂടെ നടപ്പാക്കുന്നതെന്ന് മുഖ്യമന്ത്രി പിണറായി വിജയന് പറഞ്ഞു. 80 അംബേദ്കര് ഗ്രാമങ്ങളുടെ പൂര്‍ത്തീകരണ പ്രഖ്യാപനം ഓണ്‍ലൈനായി നിര്‍വഹിക്കുകയായിരുന്നു അദ്ദേഹം.\nപ്രഖ്യാപനം പാഴ്വാക്കല്ലെന്ന് തെളിയിക്കുകയാണ് സര്‍ക്കാര്. പദ്ധതി പട്ടികജാതി, പട്ടികവര്‍ഗ്ഗ കോളനികളുടെ മുഖച്ഛായ മാറ്റി. 117 പട്ടികജാതി കോളനികളുടെയും 60 പട്ടികവര്‍ഗ്ഗ കോളനികളുടെയും നിര്‍മ്മാണം പൂര്‍ത്തിയായി. സംസ്ഥാനത്തെ പട്ടികജാതി, പട്ടികവര്‍ഗ്ഗ കോളനികളുടെ ഭൗതിക സാഹചര്യം മെച്ചപ്പെടുത്താനാണ് അംബേദ്കര് ഗ്രാമം പദ്ധതി ആവിഷ്‌കരിച്ചത്. ഒരു കോടി രൂപ വീതമാണ് പദ്ധതിക്ക് സര്‍ക്കാര് അനുവദിച്ചത്.\nവീടുകളുടെ അറ്റകുറ്റപ്പണി, നടപ്പാത റോഡ് നിര്‍മ്മാണം, കുടിവെള്ള ശൃംഖല സ്ഥാപിക്കല്, അങ്കണവാടി, കമ്മ്യൂണിറ്റി ഹാള് നിര്‍മ്മാണം എന്നിവ പദ്ധതിയുടെ ഭാഗമായി നടത്തി. അതത് പ്രദേശത്തെ എം.എല്.എ മാരുടെ നേതൃത്വത്തിലുള്ള മോണിറ്ററിംഗ് കമ്മിറ്റിയാണ് കോളനികളുടെ മുന്‍ഗണനാ ക്രമം നിശ്ചയിച്ചതെന്നും അദ്ദേഹം പറഞ്ഞു.\nഇന്ന് 5214 പേർക്ക് കോവിഡ്: ചികിത്സയിലുള്ളവര് 64,131; ഇതുവരെ രോഗമുക്തി നേടിയവര് 9,09,102